
Ўқув қўлланма 5621400-Биогеокимё ва тупроқларни эрозиядан муҳофазалаш таълим йўналишида таълим олаётган талабаларга мўлжалланган бўлиб, унда тупроқ эрозияси физик хоссалари фани предмети, услублари, дала ва лаборатория ишларини бажаришга доир маълумотлар келтирилган.

Маърузалар матни замонавий педтехнология талабларига мос равишда тайёрланиб, унда ўқув мақсадлари, мавзуда кўриб чиқиладиган муаммолар, назорат саволлари ва мустақил иш топшириқлари келтирилган.

Ўқув қўлланма Олий ва ўрта махсус таълим вазирлиги қошидаги Олий ва ўрта махсус, касб-хунар таълими ўқув-методик бирлашмалар фаолиятини мувофиқлаштирувчи кенгаши томонидан нашрга тавсия қилинган.

       Учебное пособие подготовлено на основании программы курса «Физические свойства эрозионных почв» по направлению образования 5621400- Биогеохимия и охрана почв от эрозии. Освещены физические методы изучение эродированных почв и полевых, лабораторных работ.

Kurvantaev R, Musurmanov A “Physical properties of erosive soils” Gulistan-2012, 99 p.

The manual is compiled in accordanse with the programme of Physics of soil course on the basis of      academic direction 5621400- Biogeochemistry and protection of soils from erosion The manual gives a clear  explanation of field and labaratory works and methods of soil physics investigation.                                

КИРИШ

Тупроқ унумдорлигини ҳосил қилишда бирдан-бир энг муҳим омиллардан физик жараёнлар ва физик хоссалари ҳисобланади.

Ер ресурсларидан юқори унум билан фойдаланишда, тупроқларни эрозиядан сақлашда тупроқни эрозиядан сақловчи янги технологиялар ва усулларини ишлаб чиқиш, қуритиш, суғориш, кимёвий ва мелиоратив тадбирларни ўтказиш фақатгина тупроқларни физик хоссаларини ва тартиботларини ўзига хослигини ҳисобга олган ҳолда амалга оширилади. Эрозияга учраган тупроқлар унумдорлиги физик шароитларини уларнинг генезиси билан аниқланади. Қишлоқ хўжалигида фойдаланиладиган тупроқлар антропоген омиллар таъсирида эрозияга учраган бўлиб, механик ишлов, кимёлаштириш, мелиорациялаш, тупроқни бошқа хоссаларига таъсир кўрсатгани каби физик хоссаларига ҳам таъсир кўрсатади, ҳамда тупроқларни генезисини салбий ва ижобий томонга ўзгартиради.

Кейинги 10 йилликларда деҳқончиликни интенсив ривожланиши туфайли, тупроқга антропоген таъсир ошиши (асосан механик таъсир), эрозия жараёнларининг ривожланиши тупроқ хоссаларини физик деградацияга учраш муаммоси вужудга келди, шу сабабли бу физик шароитда унумдорликни сақлаш ва тиклаш янада долзарб бўлиб бормоқда. Эрозияга учраган тупроқ физик хоссаларини турли ўсимликлар ўсиш шароитида тавсифлаш аҳамияти янада юқори. Тупроқларни физик тавсифлаш ва шу билан бирга ишлаб чиқиладиган тадбирларни экинларни маҳсулдорлигини ошишини таъминлашини илмий асослаш зарур. 

Ушбу услубий қўлланмани мақсади кенг тарқалган эрозияга учраган тупроқларнинг механик, микроагрегат таркибини, уларни классификациясини, структура ҳолатини ва қишлоқ хўжалигида аҳамиятини тавсифлаш ва уларни аниқлаш усуллари шунингдек дала ва лабаратория шароитида таҳлил қилиш усуллари билан таништириш ҳисобланади. Эрозияга учраган ерларда қишлоқ хўжалигини ривожлантириш, айниқса асосий қишлоқ хўжалиги экинларининг ҳосилдорлигини ошириш ҳозирги кунда республикамизда ўта долзарб вазифалар ҳисобланади. Сир эмаски, экинлар ҳосилдорлигини ошириш, аввало тупроқларнинг хосса-хусусиятлари ва тартиботларини чуқур ўрганиш асосида уларнинг унумдорлигини ошириш билан ҳал бўлади.

 Кўпчилик ҳолларда қишлоқ хўжалиги ишлаб чиқариш тажрибасида эрозияга учраган тупроқларнинг хоссалари, айниқса унинг физикавий тартиботлари эътибордан четда қолиб, экинлар ҳосилдорлиги асосан минерал ва органик ўғитлар солиш ҳисобида амалга оширилади ва тупроқ унумдорлигини ошириш, уни сақлаш муаммоси тўғрисида ғамхўрлик қилинмайди.

Эрозияга чалинган тупроқларнинг унимдорлигини бошқариш ва ошириш энг қийин муаммолардан бири ҳисобланади. Чунки унумдорлик фақатгина уни минерал ёки органик ўғитлар бериш йўли билан озиқа унсурларига бўлган талабини қондириш ёки сифатли шудгор қилишгина эмас, балки бир қанча жараёнларни, жумладан тупроқдаги озиқа, сув, ҳаво, иссиқлик ҳамда космик омил ҳисобланган ёруғлик каби ҳаётий омилларни ҳосил қилиш ва улар ўртасидаги мутаносибликни тиклашга боғлиқ бўлади. Дарҳақиқат ҳаётий омиллар ҳисобланган озиқа, сув, ҳаво, иссиқлик ва ёруғлик каби 5 та омил-бир-бирини ўрнини алмаштира олмайдиган, ўта мустақил ва шу билан биргаликда ўзаро муносабатда бўладиган омиллар ҳисобланади. Тупроқ эрозиясининг физик хоссалари фанининг асосий вазифаси ҳам тупроқ-иқлим шароитини, эрозияланиш жараёнларини ҳисобга олган ҳолда барча қишлоқ хўжалиги экинлар турлари учун мақбул бўладиган ҳаётий омиллар ўртасидаги нисбатни илмий асослаш ҳисобланади.

Ўқув қўлланмада тупроқ эрозиясининг физик хоссалари ва уларни аниқлаш усулларини асосийлари ҳамда олинган маълумотлардан фойдаланиш изоҳланган.
1-мавзу
Тупроқ эрозиясининг физик хоссалари фанининг ахамияти, мақсади, вазифалари ва бошқа фанлар билан алоқадорлиги мавзусидаги маъруза машғулотининг  технологик харитаси
Ажратилган вақт 4-соат

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.1 Дарс мақсади: Тупроқ эрозиясининг физик хоссалари фанининг ахамияти, мақсади, вазифалари ва бошқа фанлар билан алоқадорлиги (КИРИШ).
1.2 Идентив ўқув мақсадлари.
      1.2.1 Тупроқ эрозияси фанининг аҳамиятини изоҳлай олади.

     1.2.2 Тупроқ эрозияси фанининг мақсади ва вазифаларини тушунтириб беради . 

1.3 Асосий тушунча ва иборалар: 
Эрозия, тупроқ механик ва микроагрегат таркиби, тупроқ донадорлиги, сув-физик,  физик-механик хоссалари, физик жараён, заррачалар катталиги, морфологияси, агрокимёси, органик моддаси ва бошқалар.

1.4 Дарс шакли: гуруҳ ва микрогуруҳларда.
1.5 Фойдаланиладиган услуб ва усуллар: суҳбат, маъруза-ҳикоя, бахс, видеоусул.
1.6 Керакли жиҳоз ва воситалар: турли тупроқ намуналари, жадваллар,видеопректор, видеофилмлар.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

15 минут

	3
	Гуруҳда ишлаш босқичи:

3.1. Талабаларга муаммоли савол беради  .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

-    Тупроқ механик таркиби классификациясини қайси олимлар ўрганган? 

- Тупроқ механик таркиби классификациясида Качинский классификацияси қўлланилиши тўғрими ? 

      -    Тупроқ механик таркибини аниқлаш усуллари неча хил?

4.2. Энг фаол талабалар (баҳолаш мезони асосида) баҳоланади.
	Ўқитувчи,

 15 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади .

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


ИШЧИ ДАСТУР 

I.ФАННИ ЎҚИТИШДАН МАҚСАД ВА ВАЗИФАЛАР

1.1.Фаннинг мақсади: “Тупроқ эрозиясининг физик хоссалари” фанини ўқитишдан мақсад – тупроқ эрозияси натижасида шаклландиган асосий физикавий жараёнларнинг аҳамияти ва бу мустақил фан сифатида умумий тупроқ физикаси фанидан фарқланувчи услублари ёрдамида тупроқнинг келиб чиқиши, ривожланиши ва унумдорлигини ошириш муаммолари бўйича билим беришдан иборат.

1.2. Фаннинг вазифаси:  “Тупроқ эрозиясининг физик хосалари” фанининг асосий вазифаси тупроқ физикаси фанини назарий ва амалий вазифалари ечимлари билан биргаликда ҳозирги замон тупроқшунослигининг такомиллашувига ўз ҳиссасини қўшади.

1.3. Талаба билимига қўйиладиган талаблар: “Тупроқ эрозиясининг физик хоссалари” курсини  чуқур ўзлаштириш учун назарий ва амалий машғулотларда бериладиган маълумотлар ўзаро уйғунлашган бўлиши керак. Буни самарали амалга оширишда ҳозирги замон ўқув қуроллари, лаборатория анжомлари ва ёрдамчи техник воситалардан кенг фойдаланиш талаб қилинади. Булардан ташқари, улар амалий машғулотда ва лабораторияда мустақил ишлар бажариш каби ишлар бўйича кўникмаларга эга бўлишлари лозим. Талабалар томонидан тупроқ эрозиясининг физик хоссалари курсини чуқур ўрганиш, ўқув дастуридаги назарий ва амалий билимларни умумлаштира олишга ёрдам беради.

1.4. Фанни ўрганишда: тупроқ эрозиясининг физик хоссалари курсини ўқитишда ўқув режадаги табиий фанларнинг бир қатор қонун ва қоидаларига таянади ҳамда физика, кимё, математика каби фанларнинг асосини билишга ва бунинг замирида тупроқда кечаётган мураккаб физик, физик-кимёвий жараёнлар моҳиятини чуқур англашга асосланади. 

II.ФАННИНГ МАЗМУНИ

Маъруза мавзулари, кўриладиган масалалар ва вақти.

	№
	Мавзунинг номи
	Кўриб чиқиладиган масалалар
	Ажратилган соат

	1
	Кириш. Тупроқ эрозиясининг физик хоссалари фани мазмуни, таркиби ва усуллари, мақсад вазифалари. Тупроқ физикаси фанининг ривожланиш тарихи.
	Тупроқ эрозиясининг физик хоссалари фанининг ривожланиш тарихи, фаннинг асосий мақсад ва вазифалари, тупроқ хосил  жараёнлари, тупроқни  мухофаза қилиш,экологик муаммоларни ечишдаги аҳамияти.
	4

	2
	Эрозия жараёнлари таъсирида физик хоссаларини ўзгариши ва уларни яхшилаш чоралари
	Сув эрозияси турлари, суғориш эрозияси, ташқи омиллари, шамол эрозияси, тарқалиши, тупроқ эрозиясига қарши кураш тадбирлари, жарлик эрозияси.
	8

	3
	Тупроқ эрозияси таъсирида ҳосил бўлган тупроқларнинг механик таркиби, классификацияси ва эрозияланишдаги аҳамияти
	Эрозияга учраган тупроқларнинг механик таркиби. Тупроқ қаттиқ қисмининг классификацияси ва эрозияланишдаги ахамияти. 
	8

	4
	Тупроқ структураси ва унинг эрозия жараёнидаги аҳамияти
	Эрозияланиш жараёнида тупроқ структурасининг ҳосил бўлиши, емирилиши ва агрегатларнинг парчаланиши. Тупроқ суъний структурасини ҳосил қилиш усуллари. Қишлоқ хўжалик экинлари етиштиришда структуранинг аҳамияти. 
	10

	5
	Тупроқ эрозиясининг унинг умумий физик хоссаларига таъсири
	Эрозияланиш жараёнида ҳосил бўлган тупроқларнинг солиштирма оғирлиги, ҳажм оғирлиги ва ғоваклиги. Тупроқ эрозия жараёнида зичлигининг ва ғоваклигининг аҳамияти ва уларни яхшилаш усуллари
	10

	
	Жами: 
	
	40


Тупроқ эрозиянинг физик хоссалари фанидан ўтиладиган

амалий машғулотлар мавзулари, бажариладиган иш мазмуни  ва вақти.

	№
	Мавзу
	Соат

	1
	Тупроқ эрозияси физик хоссалари фанининг тупроқ хосил бўлиш жараёнлари, тупроқни муҳофаза қилиш ва экологик муаммоларни ечишдаги ахамияти.
	6

	2
	Тупроқ эрозияси таъсирида ҳосил бўлган тупроқларнинг механик таркибининг аниқлаш усуллари.
	10

	3
	Тупроқ эрозияси таъсирида ҳосил бўлган тупроқларнинг микроагрегат таркибининг аниқлаш усуллари.
	10

	4
	Эрозияга учраган тупроқларнинг макроагрегат таркибини аниқлаш. Қуруқ элаш орқали структура ҳолатини аниқлаш. Сувга чидамли макроагрегатлар таркибини аниқлаш.
	16

	5
	Эрозияга учраган тупроқларнинг умумий физик хоссаларини аниқлаш усуллари. Солиштирма оғирлигини аниқлаш. Ҳажм оғирлигини аниқлаш. Тупроқ ғоваклигини аниқлаш ва табақалаштириш усуллари 
	10

	
	Жами:
	52


III. Мустақил иш мавзулари

	№
	Мавзу ва иш номи
	Бажариладиган иш босқичи
	Ажратилган соат 
	Рейтинг балл

	1
	Тупроқ физикасининг асосий мазмуни ва услубий ёндошиш
	Тупроқ физикаси фанининг асосий мазмуни ва услубларини ўрганиш 
	
	

	2
	Тупроқ ғоваклигининг табақаланиши ва хисоблаш йўллари
	Тупроқ ғоваклиги турлари, табақаланиши ва уларни ҳисоблаш усулларини ўрганиш
	
	

	3
	Механик таркибни аниқлаш усулларининг қиёсий тавсифи
	Механик таркибни  дала ва лаборатория шароитида аниқлаш усулларини ўрганиш
	
	

	4
	Тупроқ структура ҳолатини аниқлаш услублари.
	Тупроқ структурасининг механик чидамлилигини ўрганиш усули
	
	

	5
	Эрозияга учраган тупроқларнинг қаттиқлик ҳолатини аниқлаш. 
	Турли даражадаги эрозияга учраган тупроқларнинг қаттиқлик ҳолатини аниқлаш асбоблари билан ишлаш.

	ЖАМИ
	
	
	


IV. Фаннинг рейтинг ишланмаси ва баҳолаш мезони.

	№
	Назорат турлари
	Сони
	Ҳар бир

сўровга
	Жами

	1.
	Жорий баҳолаш:

	1.1.
	Лаборатория машғулотларини бажариш.
	9
	3 (2)
	20

	1.2.
	Т.М.И.
	6
	     5
	30

	
	Оралиқ баҳолаш:

	2.1.
	Ёзма иш
	2
	10
	20

	3.
	Якуний назорат:

	3.1.
	Ёзма иш
	1
	30
	30

	
	Жами: 100 балл


Баҳолаш мезони:
1.1. Ҳар бир лаборатория машғулоти 3-2 баллдан баҳоланади. Лаборатория  машғулотларни тўла бажарган ва топширган талабага ишнинг сифатига қараб 3 балл, машғулотни тўла бажармаган, айрим камчиликларга йўл қўйилган бўлса 2 балл, машғулотда камчиликлари бўлса 1 балл қўйилади.

1.2. Талаба мустақил иши.

· Топшириқ тўлиқ бажарилган бўлса 5 балл берилади.

· Топшириқ бажарилганда камчиликлари бўлса, 4-3 балл берилади.

2.1.    Оралиқ баҳолаш ёзма равишда ўтказилиб, унда учта саволга жавоб      

          бериш сўралади, ҳар бир савол 3-4 баллгача баҳоланади. 

· Мавзу мохияти очилган ва хулоса қилинган бўлса 3-4 балл берилади.

· Мавзу мохияти очилганда камчилиги бўлса 2-1 балл берилади.

3.1. Якуний назоратда талаба 3 та саволга ёзма равишда жавоб беради.

· Хар бир ёзма саволга 10 балл ажратилган.

· Агар савол моҳияти тўла ёритилган бўлса 10-9 балл.

· Саволга жавоб берилганда камчиликлари бор бўлса 7-8 балл.

· Савол моҳияти тўла ёритилган, камчиликлари кўпроқ бўлса 5-6 балл берилади.

Фанни ўқитишнинг концептуал асослари


Билим олиш жараёни билан боғлиқ таълим сифатини белгиловчи ҳолатлар: дарсни юқори илмий-педагогик даражада ташкил этилиши, муаммоли машғулотлар ўтказиш, дарсларни савол-жавоб тарзида қизиқарли ташкил қилиш, илғор педагогик технологиялардан ва мултимедиа қўлламалардан фойдаланиш, тингловчиларни мустақил фикрлашга ундайдиган, ўйлантирадиган муаммоларни улар олдига қўйиш, талабчанлик, тингловчилар билан индивудиал ишлаш, ижодкорликка йўналтириш, эркин мулоқотга киришишга, илмий изланишга жалб қилишва бошқа тадбирлар таълим устуворлигини таъминлайди. Таълим самарадорлигини ишлаб чиқишнинг концепцияси аниқ белгиланиш ва унга амал қилиши ижобий натижа беради. Фанни ўқитишнинг асосий концептуал ёндошувлари қуйидагилардан иборат. 


Фаннинг мақсади. Тупроқ эрозиясининг физик хоссалари фанининг мақсади талабаларга тупроқни далада ўрганишни, кесма қўйиш учун жой танлаш, тупроқ морфологик белгиларини ўрганиш, тупроқ намуналарини олиш, тупроқни анализ қилиш ва унинг натижаларини таҳлил қилиш усуллари, тупроқнинг механик, микроагрегат, структура умумий физик хоссалари тўғрисида тушунча беришдан иборат.


Тупроқ эрозиясининг физик хоссалари  курси талабаларда тупроқнинг физик хоссалари   тўғрисидаги билимларини шакллантиради.  


Фанни ўқитишнинг вазифалари. Мақсадни амалга ошириш учун қуйидаги вазифаларни бажариш тавсия этилади: 


Шахсга йўналтирилган таълим. Ўз моҳиятига кўра таълим жараёнининг барча иштирокчиларини тўлақонли ривожланишларини кўзда тутади. Бу эса таълимни лойихалаштирилаётганда, албатта, маълум бир таълим олувчининг шахсини эмас, аввало, келгусидаги мутахассислик фаолияти билан боғлиқ ўқиш масалаларидан келиб чиққан ҳолда ёндошишга эътибор қаратишни амалга оширади. ҳар бир талабанинг шахс сифатида касбий такомиллашувини таъминлайди. Таълимнинг марказига билим олувчи қўйилади. 


Тизимли ёндошув. Таълим технологияси тизимнинг барча белгиларини ўзида мужассам этмоғи лозим: жараённинг мантиқийлиги, унинг барча бўғинларини ўзаро боғланганлиги, яхлитлиги билим олиш ва касб эгаллашнинг мукаммал бўлишига ҳисса қўшади. 


Фаолиятга йўналтирилган ёндошув. Соҳасининг жараёнли сифатларини шакллантиришга, таълим олувчининг фаолиятини жадаллаштириш ва интенсивлаштириш, ўқув жараёнида барча қобилият ва имкониятларни, ташаббускорликни очишга йўналтирилган таълимни ифодалайди. Эгалланган билимларнинг кўникма ва малакага айланиши, амалиётда тадбиқ этилишига шароит яратади. 


Диалогик ёндошув. Бу ёндошув ўқув жараёни иштирокчиларининг психологик бирлиги ва ўзаро муносабатларини яратиш заруриятини билдиради. Унинг натижасида шахснинг  ўз-ўзини фаоллаштириши ва ўз-ўзини кўрсата олиши каби ижодий фаолияти кучаяди. Ўқитувчи ва талабанинг ҳамкорликдаги таълимий фаолият юритишига замин яратади. 


Ҳамкорликдаги таълимни ташкил этиш. Демократлилик, тенглик, таълим берувчи ва таълим олувчи ўртасидаги субъектив муносабатларда ҳамкорликни, мақсад ва фаолият мазмунини шакллантиришга эришилган натижаларни баҳолашда биргаликда ишлашни жорий этишга эътиборни қаратиш зарурлигини билдиради. Таълим жараёнида “субъект” муносабатлари таркиб топади.

Муаммоли таълим. Таълим мазмунини муаммоли тарзда тақдим қилиш орқали таълим олувчи фаолиятини фаоллаштириш усулларидан бири. Бунда илмий билимни объектив қарама-қаршилиги ва уни ҳал этиш усулларини, диалектик мушоҳадани шакллантириш ва ривожлантиришни, амалий фаолиятга уларни ижодий тарзда қўллашни таъминлайди. Муаммоли савол, вазифа, топшириқ ва вазиятлар яратиш ва уларга ечим топиш жараёнида онгли, ижодий, мустақил фикрлашга ўргатилади. 


Ахборотни тақдим қилишнинг замонавий воситалари ва усулларни қўллаш- ҳозирги ахборот коммуникация технология воситалари кучли ривожланган шароитда улардан тўғри ва самарали фойдаланиш, ахборотларни танлаш, саралаш, сақлаш, қайта ифодалаш кўникмаларини ҳосил қилинади. Бу жараёнда компютер саводхонлиги алоҳида аҳамият касб этади. 


Ўқитиш усуллари ва техникаси. Маъруза (кириш, мавзуга оид, визиуаллаш), муаммовий усул, кейс-цади, пинборд, парадокслар, лойиха ва амалий ишлаш усуллари. Интерфаол усулларни мавзу мазмунига мос ҳолда танлаш ва улардан самарали фойдаланишга ўргатади. 


Ўқитиш воситалари: ўқитишнинг анъанавий  воситалари (дарслик, маъруза матни, кўргазмали қуроллар, харита ва бошқалар) билан бир қаторда-ахборот-коммуникация технология воситалари кенг кўламда тадбиқ этилади. 


Коммуникация усуллари: тингловчилар билан оператив икки ёқлама (тескари) алоқага асосланган бевосита ўзаро муносабатларнинг йўлга қўйилиши. 


Тескари алоқа усуллари ва воситалари: кузатиш, блиш-сўров, жорий, оралиқ ва якунловчи назорат натижаларини таҳлили асосида ўқитиш диагностикаси амалга оширилади. Таълим жараёнида кафолатланган натижага эришиш таъминланади. 


Бошқариш усуллари ва тартиби: ўқув машқулоти босқичларини белгилаб берувчи технологик харита кўринишидаги ўқув машғулотларини режалаштириш, қўйилган мақсадга эришишда ўқитувчи ва тингловчининг биргаликдаги харакати, нафақат аудитория машқулотлари, балки аудиториядан ташқари мустақил ишларнинг назорати ҳам тартибли йўлга қўйилади. 


Мониторинг ва баҳолаш: бутун курс давомида ҳам ўқитишнинг натижалари рейтинг тизими асосида назорат ва тахлил қилиб борилади. Курс охирида ёзма, оғзаки ёки тест топшириқлари ёрдамида таълим олувчиларнинг билимлари баҳоланади. 

Фаннинг ривожланиш тарихи
Тупроқ физикаси фанининг  ривожланиши рус олими М.В. Ломоносов фаолоияти билан боғлиқдир. У ўзининг «Ер юзаси қатламлари» (1741-1763й) асарида биринчи рус қора тупроқларини эволюциясини, тупроқларнинг кимёвий ва физик хоссаларини илмий асосда талқин қилди. Унинг таъбири билан айтганда, қора тупроқлар «тасодиф» кучлар таъсирида вужудга келган эмас, улар узоқ вақт мобайнида ўсимлик ва ҳайвонот қолдиқларининг чиришидан ҳосил бўлган маҳсулдир. Шу билан бирга, у шўр тупроқлар ҳамда торфларнинг келиб чиқиш таълимотини ҳам олға сурди. М.В.Ломоносов раҳбарлиги остида 1755 йилдан бошлаб Москва университетида қишлоқ хўжалиги фанлари билан узвий боғлиқликда тупроқшунослик  ҳам ўқитила бошланди.

Тупроқ, унинг хосса-хусусиятлари тўғрисидаги билимларни кенг ўқувчилар оммасига етказишда ҳамда тупроқ тўғрисидаги билимларни тарғибот қилишда Москва университетининг профессори М.И. Афониннинг хизмати жуда катта. 1770 йилда зология ва ботаника кафедраси қошида агрономия курси ташкил этилди. Маърузани биринчи бўлиб Афонин ўқиди. Тупроқшунослик фани, М.И.Афонинни фақатгина  қишлоқ хўжалик билимлари соҳасидаги биринчи изчил тарғиботчи деб билмасдан, балки рус қора тупроқларининг илк илмий классификациясини берган муаллиф сифатида тан олади, тупроқ физик тартибларини яхшилаш соҳасида кўпдан-кўп иш олиб борган текширувчи олим деб билади.

XVII асрнинг охирида И.М.Комов, М.И.Афонин ишларини изчил давом эттирди. У ўзининг «Деҳқончилик ҳақида» (1789 й.) деган машҳур асарида тупроқшунослик ва деҳқончилик масалаларини илмий асослаб берди. И.М.Комов ўз асарида ўсимликларни бир меъёрда ўсишида тупроқнинг иссиқлик, ёруғлик, сув тартиблари муҳим аҳамиятга эга эканлигини, тупроқнинг механик ва физик таркибини, ҳаво, сув ва иссиқлик тартибларини кенг ёритди.

И.М.Комов сифатли ишлов бериш тупроқнинг физик тартибларини яхшилаш энг муҳи агротехник тадбир эканлигини исботлади. Унинг ёзишича «ер сифатли ҳайдовдан кейин ғовак, юмшоқ, ширали бўлади, ернинг пастки қисми қуёш энергияси билан тўйинади». Комовнинг бундай илғор фикри ҳозирда ҳам деҳқончилик маданиятини янада ривожлантириш учун ўз кучини йўқотмаган. И.М.Комов  қишлоқ хўжалик фанини бошқа табиий фанлар, айниқса физика фани билан чамбарчас боғлиқлигини ҳам кўрсатди.

Шуни қайд қилиш керакки, XVIII асрнинг охири ва XIX асрнинг биринчи чорагида  қишлоқ хўжалик фанларининг ривожланиш маркази Германия ва Англия ҳисобланар эди. Бу даврнинг энг йирик вакили немис олими Альфред Тэер ўзининг «Қишлоқ хўжалигини самаралари асоси» (1806) асарида тупроқ структурасининг пайдо бўлишида чиринди моддасининг муҳим аҳамиятга эга эканлигини кўрсатиб берди. У ўз фаолияти даврида ўсимликлар  ҳаётида чиринди моддаси аҳамиятини ошириб, «ўсимликлар фақатгина чиринди моддасидан озиқланади» деган ғояни илгари сурди.

Россияда, Тэер назарияси намояндаларидан бири М.Г.Павлов эди. Лекин кейинчалик у Тэер назариясидан қайтиб, «ўсимликлар айрим вақтда чириндисиз субстратларда ҳам вужудга келишлари мумкин, бунинг учун тупроқда ҳаво, иссиқлик ва намлик бўлиши лозим», деган хулосага келди. М.Г.Павлов тупроқ унумдорлигини ошириш учун уларга яхши ишлов беришни, деҳқончиликда алмашлаб экишни, сидератлардан фойдаланишни таклиф этди. У ерни ҳайдаш мақсадида биринчи бўлиб махсус омоч (плуг) тузилишини таклиф этди.

М.Г.Павловнинг ижодий фаолияти даврида тупроқ унумдорлигини белгилашда унинг физик хусусиятлари муҳим ўрин тутиши деҳқончилик фанида тан олинган эди. Англияда-Дэви, Германияда-Шюблер ўз асарларида М.Г.Павлов ғояларини олға суриб, тупроқнинг физик тартибларини ўрганиш борасида кўп ишлар қилдилар. Айниқса, Шюблер ўз асарларида тупроқларнинг физик-механик хоссаларини кенг ўрганди ва бу соҳада бир нечта асбоблар ихтиро қилди. Масалан, ёпишқоқликни аниқлайдиган махсус тарози ҳозирги кунда ҳам лабораторияларда қўлланилмоқда.

Шюблер асарлари XIX асрнинг биринчи ярим чорагида тупроқ физикасини энг ривожланиш даврига якун ясади. Шу даврдан бошлаб тупроқ хусусиятларини текшириш ишларига қизиқиш бирмунча пасайди, чунки бу даврда кимё ва ўсимликлар физиологияси соҳасида А.Л.Лавуазье, Ж.Б. Буссенго, Н.Т.Соссюра, Ю.Либихлар томонидан буюк кашфиётлар қилинди.Деҳқончиликда биринчи марта минерал ўғитлар ишлатилди.

Дарҳақиқат, минерал ўғитларни ерларга солиш ҳосилдорликни беқиёс ошишга олиб келди. Баъзи бир мутахасисларнинг фикрича, кимё фани тупроқ унумдорлиги билан боғлиқ бўлган бутун жумбоқ муаммоларни ҳал қиладиган ягона фан бўлиб қолди. Бироқ бу «ғалаба» узоқга бормади. Минерал ўғитларни сурункасига, тупроқ шароитини ҳисобга олмаган ҳолда солиш ҳосилдорликни кўтариш у ёқда турсин, балки тупроқ таркибининг кескин ўзгаришига олиб келди. Минерал ўғитларни ишлатишда тупроқ физик тартибини ўрганиш ва уни ҳисобга олиш зарурлигини биринчи бўлиб М.Г.Павловнинг шогирди профессор Я.А. Линовский (1818-1846) кўрсатиб берди. Унинг таъбирича кимё фани қанчалик ривожланмасин, у барибир тупроқ унумдорлиги сирларини очишга ожизлик қилади. Унумдорлик муаммоси фақатгина тупроқни сифатли ҳайдаш, уни зарур миқдордаги ҳаво, сув, иссиқлик, ёруғлик билан таъминлаш, унга органик ва минерал ўғитлар солиш асосида ҳал этилиши лозим.

Тупроқ физикаси фанининг ривожланишида немис олимлари В.Шумахер (1864) ва Е.Вольнининг (1878-1898) ижодий фаолияти муҳим ўрин тутади. В.Шумахер ўзининг «Тупроқ физикаси» китобида (1864) тупроқнинг жами физик хоссларига тафсилот беради.

В.В.Докучаев, А.А.Измаильский, П.А.Костичев, Г.Н.Висоцкий, Н.М.Сибирцев, А.Г.Дояренко, А.Ф.Лебедов, Н.А.Качинский ва бошқалар тупроқнинг физик хоссаларини ўрганиш соҳасида мукаммал дастур туздилар. Бу дастур асосида тупроқнинг физик хоссаларини генетик қатламларда, уларнинг табиий ҳолати бузилмаган ҳолда ўрганилиши лозимлиги кўрсатилди.

Россияда жуда катта физиклар мактаби вужудга келди. А.А.Роде, С.И.Долгов, В.Р.Вильямс, К.К.Гедройц, С.А.Захаров, И.Б.Ревут, П.У.Бахтин, А.Ф.Вадюнина, В.П.Панфилов, А.Д.Воронин, А.М.Глобус, С.В.Нерпин, А.Ф.Чудновский, В.Н.Димо, А.Г. Бондарев, Е.В.Шейн, И,И. Суднидцин, И.В.Кузнецова, П.И.Тихонрарова, И.Н.Расновский, Р.М.Сапожников, В.Ф.Уткаева, М.А.Мазиров ва бошқалар бу фаннинг ривожланишига катта ҳисса қўшдилар ва қўшмоқдалар.

Ўзбекистонда тупроқ физик хоссаларини ўрганиш суғориладиган деҳқончиликда экинлар ҳосилдорлигини оширишдаги муаммоларни ечишда муҳим ўрин эгаллади. Ҳозирги вақтда тупроқ физикаси соҳасида олимлар муҳим илмий текшириш ишларини олиб бориб тупроқларни мелиоратив ҳолатларини яхшилаш, уларнинг унумдорлигини ошириш соҳасида қўйилган зарур тадбирларни ишлаб чиқишда ўз ҳиссаларини қўшмоқдалар.

1934 йилдан бошлаб С.Н.Рижов раҳбарлигида қадимдан суғориладиган ва суғоришга мойил тупроқларнинг физик хусусиятлари ва тартиблари ўрганила бошланди. Даставвал бўз тупроқларнинг, кейинчалик чўл тупроқларининг механик ва микроагрегат таркиблари, солиштирма ва ҳажм массаси, ғоваклиги, тупроқдаги сув шакллари ва тартиблари, тупроқ ҳавоси, унинг исиқлик хоссалари ва бошқа бир қанча физик кўрсаткичлари ҳамда уларни суғориш ишлари мукаммал текширилди. Бу соҳада С.Н.Рижов,  М.У.Умаров, И.Н.Фелициант ва бошқаларнинг хизмати каттадир.

Ўзбекистоннинг барча суғориладиган тупроқлари сувга чидамли структурали бўлакчаларни ўзида кам сақлагани учун ёмғир ва суғориш сувларидан сўнг қатқалоқ ҳосил бўлишга мойилдир. Қатқалоқнинг ҳосил бўлиши, унинг салбий таъсирини камайтириш ҳамда унга қарши курашиш тадбирларини ишлаб чиқишда Г.И.Павлов, Г.М.Меерсон, П.П.Язикова, С.Н.Рижов, А.И.Каспиров, Г.И.Вайлерт, К.П.Пагонянс, Н.К.Балябо, М.У.Умаров ва бошқаларнинг хизмати катта.

Тоғ олди бўз тупроқлар минтақаси ва чўл ҳудуди тупроқларининг унумдорлигини оширишда уларнинг сув хоссалари ва тартибларини бошқариш тадбирлари С.Н.Рижов, М.У.Умаров, Х.Абдувоҳидов, И.Туропов, Л. Турсунов, С.Маманиёзов, Р.Курвантоев,  Ш.Т.Холиқулов, А.Х.Абдуллаев ва бошқаларнинг ишларида ўз аксини топган.

Ўзбекистон деҳқончилиги қадимий тарихга эга. Шунинг учун ҳам кўпчилик (Тошкент, Фарғона водийси, Бухоро, Қоракўл, Хоразм ва бошқа) воҳаларда  тупроқларнинг морфологик тузилишлари, уларнинг агрокимёвий, физик, мелиоратив хосса ва хусусиятлари қўриқ, экин билан банд бўлмаган майдон тупроқларидан батамом фарқланади. Бу соҳада М.Орлов, С.Н.Рижов, Н.В.Кимберг, М.А.Панков, М.У.Умаров, Л.Турсунов, С.Абдуллаев ва бошқалар олиб борган ишлар катта илмий ва амалий аҳамиятга эга.

ХХ асрнинг 50-60 йилларидан бошлаб Ўзбекистонда асосий тупроқ типларининг морфологиясини, минералогик таркибини ўрганиш соҳасида катта қадам қўйилди Н.Н.Асланов, Л.Т.Турсунов, Х.Х Турсунов, М.Тошқўзиев, Д.Исматов ва бошқалар асосий тупроқ типларида ва уларниг ил (соз) заррачаларида кенг тарқалган иккиламчи минералларни ўрганиш соҳасида улкан ишларни амалга оширдилар. Натижада ўта қуруқ иқлим шароитида тупроқ пайдо бўлишининг ўзига хос томонларини ёритиш имкониятига эга бўлинди.

В.Б.Гуссак, П.Н.Беседин, К.П.Пагоняс, К.Мирзажонов, Х.Мақсудов, Ҳ. Ҳамдамов, А.Негматов ва кўпчилик олимлар тупроқ структураси, тупроқларни сув ва шамол эрозиясидан сақлаш, эрозияни бартараф қилишга қаратилган илмий тадбирлар тупроқ унумдорлигини оширишда муҳим амалий аҳамиятга эга бўлди.

М.У.Умаров, Ж.Икрамов, Р.Курвантоевларнинг кўп йиллик илмий тажрибалар шуни кўрсатадики, зичланмаган тупроқ таркиби ўсимликнинг ўсиши ва ривожланишига ҳосилдорликни ошишига ижобий таъсир кўрсатади. Ғўза ўсимлигининг ва ривожланиши учун ҳар бир куб см ҳажмдаги тупроқнинг зичлиги 1,2-1,4 г(см3 атрофида бўлганда қулай шароит вужудга келади. Тупроқда мақбул зичлик бўлганда нам узоқ сақланади, озиқа моддалар яхши ўзлаштирилади. Фойдали микроорганизмлар 2-3 марта кўп бўлади. Шунингдек ҳар бир туб ғўзада 2-3 та кўсак ортиқча тўпланади. Бундай шароитни ҳосил қилиш учун экинларни пуштага экиш зарурлиги исботланган бўлиб, пушталарда вегетация даврида ҳар бир куб см ҳажмдаги тупроқ зичлиги 1,20-1,35 г(см3 га тенг бўлиб, мақбул ҳолатда сақланиб туради. Пуштага экилган экинлар зарур бўлган сув, ҳаво ва озиқадан яхши фойдаланади. Озиқа моддалари тенг тақсимланади, тупроқниг биологик ва биокимёвий фаоллиги кучаяди. Тупроқ чигит экилган даврда текис ерга нисбатан 2-5 даража юқори қизийди, ҳамда баҳорги ёғин-сочинлар чигитга кам таъсир қилади. Текис ерга экилганга нисбатан қатқалоқ кам бўлади, натижада кўчат текис униб чиқади, пуштадаги тупроқ суғориш пайтида яхши намланади, ҳамда сув 1,5-2 баровар тезроқ шимилади. 

Механик таркиб жиҳатдан мураккаб тузилишга эга бўлган аллювиал тупроқлардан сувнинг ва унда эриган минерал тузларнинг ҳаракати ўзига хос қонуниятга мансуб бўлганлиги туфайли бундай тупроқлар махсус гидромодул гуруҳлар асосида суғорилади.

Республикамизниг турли иқлим шароитлари учун Н.Ф.Беспалов, М. Манбетназаров, А.Авлиёқулов, Р.Қурвонтаевлар томонидан ишлаб чиқилган гидромодул районлаштириш тизимлари бўйича суғориш меъёрлари 400-500 дан 700-800 ва 900-1100 метргача бўлиши зарур. 

Ўзбекистоннинг кўпгина гуруҳ тупроқшунос-физик олимлари томонидан олиб борилган илмий ишлар Тошкент ва Самарқанд вилоятларининг лалми ҳудудидаги бўз тупроқларининг сув тартиботига (Х.Абдувоҳидов, С.Маманиёзов, М.Абдуллаев, С.Н.Пустовойт, Я.М.Носиров, Н.Зухуров), суғориладиган тупроқлар сув ва иссиқлик тартиботига (И.Туропов, Ё.Қаршибаев, Ш.Т.Холиқуловлар), қават-қаватли ва турли зичликдаги тупроқларда нам ва тузларнинг ҳаракатига (И.НФелициант, Р.Қурвонтоев), Мирзачўл ва Қарши чўлларининг физик ва физик-механик хоссалрига (М.У.Умаров, Р.Қурвотоев), Тошкент вилоятининг гидроморф тупроқларини сув-физик хоссаларига ва ҳаво тартиботига (М.У.Умаров, Ж.Икрамов, Н.Зухуров, А.Ражабов, И.Қосимов) Хоразм воҳасининг ўтлоқи тупроқларини сув-физик хоссалари ва тартиботига (Л.Турсунов, Р. Қурвонтоев) бағишланган.

Хуллас, Ўзбекистонда тупроқларнинг физик хосса ва хусусиятларини ўрганиш соҳасида улкан ишлар қилинди. Олинган маълумотлар қадимдан суғориладиган, суғоришга мойил тупроқларнинг унумдорлигини оширишга қаратилган чора-тадбирларни ишлаб чиқишда бевосита қўлланилди. Ерларни мелиорациялашнинг узоқ муддатли тадбирларини амалга оширишда тупроқнинг физик кўрсаткичлари биринчи ўринда инобатга олинади. Асосий талаб маданийлашган экинбоп, мақбул сув, озиқа, ҳаво, иссиқлик тартиботига эга бўлган тупроқ муҳитини вужудга келтириш лозим. Бу юксак вазифани амалга оширишда тупроқ физикаси фанининг аҳамияти ниҳоятда катта.

2-мавзу

“Эрозия жараёнлари таъсирида физик хоссаларини ўзгариши ва уларни яхшилаш чоралари”  мавзусидаги маъруза машғулотининг  технологик харитаси
Ажратилган вақт 8-соат

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.1 Дарс мақсади: “Эрозия жараёнлари таъсирида физик хоссаларини ўзгариши, уларни яхшилаш чоралари ва аҳамияти  ҳақида талабаларга тушунчалар бериш.

1.2 Идентив ўқув мақсадлари.
      1.2.1 Тупроқ эрозия жараёнларининг келиб чиқишини ва аҳамиятини изоҳлай олади.

     1.2.2 Тупроқ эрозия жараёнларида сув эрозияси ва шамол эрозиясини тушунтириб беради . 

1.7 Асосий тушунча ва иборалар: 
тупроқ эрозияси, шамол эрозияси, жарлик эрозияси, терасса, қурғоқчилик, қум, чанг ва бошқалар.

1.8 Дарс шакли: гуруҳ ва микрогуруҳларда.
1.9 Фойдаланиладиган метод ва усуллар: суҳбат, маъруза-ҳикоя, бахс, видеоусул.
1.10 Керакли жиҳоз ва воситалар: турли тупроқ намуналари, жадваллар,видеопректор, видеофилмлар.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

15 минут

	3
	Гуруҳда ишлаш босқичи:

3.1. Талабаларга муаммоли савол беради  .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

-    Тупроқ эрозияси неча турга бўлинади? 

- Тупроқ эрозиясининг ривожланиш шароитларини тушунтиринг? 

      -    Тупроқнинг суғориш натижасида ювилиш эрозияси қандай?
      - Тупроқнинг шамол ёрдамида эрозияга учраш сабаблари?

      - Тупроқ эрозиясига қарши кураш чоралари нималардан иборат?
4.2. Энг фаол талабалар (баҳолаш мезони асосида) баҳоланади.
	Ўқитувчи,

 15 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади .

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


ЭРОЗИЯ ЖАРАЁНЛАРИ ТАЪСИРИДА ФИЗИК ХОССАЛАРИНИ ЎЗГАРИШИ ВА УЛАРНИ ЯХШИЛАШ ЧОРАЛАРИ
Ўқув қўлланмада тупроқ физик хоссалари ва уларни аниқлаш усулларини асосийлари ҳамда олинган маълумотлардан фойдаланиш изоҳланган.


Тупроқ эрозияси деб майда қум, лой заррачаларининг сув билан ювилиши ва шамол ёрдамида олиб кетилиши жараёнига айтилади. Эрозия икки хил, яъни геологик ва тупроқ ювилиши шаклда намоён бўлади. Геологик эрозия тоғли туманларда тупроқни ҳосил қилувчи ётқизиқлар, лёсс ва лёссимон, юмшоқ метаморфик ва чўкинди тоғ жинсларининг емирилишида ҳосил бўлади. Геологик эрозия тоғ олди музликлар ҳаракати, эриши, сув оқими, ҳаво ҳароратининг ўзгариб туриши натижасида тоғ жинслари нураб, майдаланади, ёнбағирлар, дарё ётқизиқлари, пиллапоялар, водийларни ҳосил қилади.


Одам томонидан ўрмонларнинг қирқилиши, табиий ва лалмикор ерларнинг ҳайдалиши, яйлов сифатида чорвачиликда ўтлоқи ерлардан фойдаланиш ва суғориш натижасида тупроқ эрозияси ривожланган. Эрозия жараёни иқлим шароити, рельеф, ер ости ва усти сувларининг оқим тезлиги ва минерализацияси, ўсимлик қопламининг ҳолати билан боғлиқдир.


Тоғли ҳудудларда асосан геологик, сув ва шамол эрозияси ривожланган бўлади. Ер юзида қуруқликда тарқалган тупроқларнинг 31 % сув эрозияси, 34 % шамол эрозиясига учраган, натижада 430 млн гектар ердан 60 млрд тонна маҳсулот тупроқдан олиб чиқиб кетилади. Шу давргача қишлоқ хўжалигида фойдаланилган ерлардан икки млрд гектар ва ХХ асрга келиб яна бир млрд гектар ер эрозия таъсири натижасида қишлоқ хўжалиги айланмасидан чиқиб қолиши аниқланган.

Тупроқнинг сув ва шамол таъсирида емирилишига эрозия дейилади (2-расм). Эрозия содир бўлган майдонларда сув ва шамол тупроқнинг унумдор қатламини емириб, бир жойдан иккинчи жойга олиб бориб ётқизади. Натижада тупроқнинг унумдорлиги пасайиб, бу ерга экилган экинларнинг ҳосилдорлиги ниҳоятда камайиб кетади. Эрозияланиш жараёни бутун дунёда кенг тарқалган бўлиб, собиқ иттифоқ территориясида ҳам анча майдонни ташкил этади. Шунинг учун ҳам бу жараён ҳалқ хўжалигига жумладан, қишлоқ хўжалигига жуда қатта зарар етказади.

2.1-расм. Тупроқда эрозия шаклларининг намоён бўлиши.

Тарқалиши. МДҲ мамлакатлари, Днепр, Волга, Дон, Десна, Днестр дарёларининг ўнг қирғоғи ва бу дарёларининг тармоқлари оқадиган майдонлар Ўрта Рус, Волино-Подольск, Донецк, Волга бўйи, Клинск, Димитров, Ставрополь баланд текисликлари, Заволжьенинг юқори қисмлари, Сибирь дарёлари-Обь, Иртиш минтақалари, Қрим, Карпат, Кавказ, Урал, Ўрта Осиё тоғликлари ва тоғ олди қирларидаги тупроқлар сув эрозиясига учраб туради. Суғориладиган майдонлар ва уларнинг атрофидаги тупроқлар, жарлик эрозияси шаклида сув эрозиясига учраган.

Россиянинг Европа қисмининг ўзидагина эрозия таъсиридан 500 млн. гектар ер, жумладан 5 млн. гектар ер жарликлар туфайли зарарланган. 

Қурғоқчилик ривожланган ўлкалардаги, айниқса чўл ва чўл тупроқлари шамол эрозиясига учрайди. Шамол эрозиясига учраган тупроқлар Кременчук, Полтава, Харьков, Балашов, Куйбишев, Уфа, Новотроицк, Магнитогорск ва Омскда кенг тарқалган.

Шимолий Қозоғистон, Бошқиртистон, Ставрополь ва Красноярск ўлкаларида, Шарқий-жанубий Украина, Заволжье, Ғарбий ва Шарқий Сибирь, Ўрта Осиёнинг чўл минтақаси ва қумли саҳроларининг тупроқлари шамол таъсирида эрозияланиб, қишлоқ хўжалигига катта зарар келтиради. Баъзан шамол эрозияси Қозоғистон ва Украина ерларининг 40-50 % майдонига зарар етказади.


Эрозия содир бўлган майдорларда сув оқими ва шамол тупроқнинг унумдор юза қатламини емириб, бир жойдан иккинчи бир нишаб жойга олиб бориб ётқизади. Эрозия жараёнида тупроқнинг гумуси, озиқа элементлари, донадор агрегатлар ювилиши натижасида тупроқнинг унумдорлиги пасаяди. Бу ҳол инсон фаолияти билан чамбарчас боғлиқдир. Биз бу бобда фақатгина водий ва воҳаларда ривожланган ва авж олаётган сув ва шамол эрозиясига эътибор қаратамиз.


Ўрта Осиёда эрозиянинг ривожланиши ва турли минтақалардаги фаолияти тўғрисидаги маълумотлар Обручев, Н.А.Димо (1915), С.С.Неуструев (1914), В.В.Бартолд (1914), В.Б.Гуссак (1961), Х.М.Махсудов (1981), Қ.М.Мирзажонов (1973), М.Б.Хамроев, А.Нигматов, Т.Хашимов ва бошқаларнинг илмий тадқиқотларида келтирилган.


Суғориш ёки ирригацион эрозия Тошкент, Самарқанд, Қашқадарё, Сурхондарё, Андижон, Наманган вилоятларининг тоғ олди текисликларида ривожланган. Суғориладиган майдонларнинг 1 млн гектаридан кўпроғи 2-5 даража нишабликда, паст-баланд рельефдан иборат. Эгатлаб суғориш натижасида тупроқда олдин майда ўпқонлар ва жарликлар ҳосил бўлади. Ҳар гектар ердан 100 тоннадан ортиқ тупроқ, 100-120 кг азот ва 75-100 кг фосфор олиб чиқиб кетилади.


Республикамиз бўйича ирригацион эрозия суғориладиган ҳудудларда 1 млн гектар ерларда учрайди (Махсудов, 1981).


Сув эрозияси турлари. Тупроқнинг сув таъсирида ювилиши икки хил: ёппасига ва узунасига бўлади. Тупроқнинг ёппасига ювилиши энг  кўп тарқалган бўлиб, ўнқир-чўнқир, нишаб жойларда ёмғир, қор сувлари тупроқнинг унумдор қатламидан ҳар бир қатламликдаги тупроқ заррачалари билан бирга озиқ моддалар ҳам нишаблиги паст ва текис жойларга келтирилиб ётқизилади. Тупроқнинг ана шундай ювилган қисмида озиқавий моддалар етишмаслиги сабабли ўсимликлар нимжон бўлиб, сийрак ўсади ва ҳосилдорлиги кескин камаяди. Кучли эрозияланган майдонларда эса баъзан ўсимликлар ўсмайди (2-расм).

2.2-расм. Тупроқнинг ёппасига ювилиши.


Нишаби паст ерларда ва ювилиш натижасида озиқ моддалар ниҳоятда кўп тўпланиши сабабли ўсимлик ғовлаб ўсади ва ҳосили кам бўлади ёки бўлса ҳам пишиб етилишга улгурмайди. Узунасига ювилишда эса сув таъсирида тупроқ бўйига чуқур ўйилиб, унумдор қатлами билан бирга ҳатто она жинси ҳам ювилиб кетиши мумкин. Натижада ҳар хил чуқурлик ва жарликлар ҳосил бўлади.


Суғориш (ирригация) эрозияси суғорилиб деҳқончилик қилинадиган баланд-пастликларда, экинларни суғориш агротехникасига етарлича риоя қилинмаслиги натижасида келиб чиқади. Бу эрозия туфайли сув жўяклари ювилиб, даладан жуда кўп миқдорда майда қум ва чанг заррачалари оқизиб кетилади, натижада тупроқ унумдорлиги пасаяди ва бундай ерларда ўсимлик яхши ўсмайди, унинг ҳосили камаяди. Сув эрозияси ташқи ва ички омиллар таъсирида келиб чиқади.


Ташқи омиллар ёғин миқдори, унинг тез ёки секин ёғиши, йил фаслларида тақсимланиши, иқлим шароитига боғлиқ ҳолда қор ва музликларнинг эриш суръати, ернинг нишаблиги, тупроқ юзасининг ўсимликлар билан қопланиш даражаси киради. 


Тупроқ эрозияси ўрмон ва дарахтзорларнинг мавжудлиги, уларнинг зичлиги, яйловлардан фойдаланиш, ерга ишлов бериш ва бошқа кўпгина сабабларга боғлиқ. Тупроқнинг кучли ёки кучсиз эрозияланиши ёғингарчилик кўп ва кучли ёғиши, ернинг нишаблиги, ўт ва ўсимликлар билан яхши қопланганлиги, яйловлардан тўғри фойдаланмаслик ҳамда ерга ишлов бериш агротехникасига етарлича амал қилмасликка боғлиқдир.


Ички омилларга тупроқнинг хоссалари, жумладан донадорлиги (структураси), механик таркиби, сув ўтказувчанлиги, намлик даражаси ва бошқалар киради. Агар тупроқ донадор, сергумус ҳамда унинг сув ўтказувчанлик қобилияти яхши бўлса, сувда осон эрувчан тузлар ерда қанчалик кам бўлса ювилиш ҳам шунча кам ривожланади. Шунинг учун сергумус ва донадорлиги яхши қора ва ўтлоқи тупроқлар, каштан ва бўз тупроқларга нисбатан эрозияга анча чидамли бўлади.


Шамол эрозияси. Бу эрозия туфайли кўпинча тупроқнинг унумдор қатлами йўқотилади. Айниқса ўсимликлари сийрак қурғоқчил чўлларда, яйловлардан нотўғри фойдаланилганда шамол эрозияси кучли бўлиб қумларни учириб кетади ва кўпинча суғориладиган ерларга аҳоли яшайдиган ҳудудларга олиб кетади (3-расм). Натижада суғориш шахобчалари, экин далалари ва унумдор ерлар қум билан турли қалинликда кўмилиб қолади.

2.3-расм. Шамол эрозиясининг кўриниши.


Шамол эрозияси асосан Фарғона водийсининг ғарбий ва марказий қисми, Бухоро вилояти, Мирзачўлнинг шимоли-ғарбий қисмлари, Қарши кўлининг янгидан ўзлаштирилган ерларида жуда кучли ривожланган. Шамол эрозияси умуман қуруқ иқлимда, йиллик ёғингарчилик миқдори кам, ердан намлик буғланиши кўп бўлган баҳор ва ёз ойларининг ҳаво ҳарорати баланд, нисбий намлиги паст бўлган шароитларда рўй беради. Шамол ер юзасидан бир сонияда 8-12 м тезликда эсганда юза қатлам тўзонга айланиб ҳавога кўтарилади. Шамол эрозияси туфайли тупроқнинг майда заррачаларидан иборат қисми, ундаги чиринди ва озиқа элементлари йўқолади, натижада тупроқ унумдорлиги пасаяди, экинларнинг ҳосили камайиб кетади. Ана шундай тупроқларнинг унумдорлигини қайта тиклаш учун бир неча ўн йиллар керак бўлади. Шамол эрозиясига учраган тупроқларда ерга солинган ўғитлар самараси ҳам эрозияланмаган ерларга нисбатан камроқ бўлади.


Шамол эрозиясига учраган ерларга айниқса қумли чўлларда, қумда ўсадиган ўтлар ва буталарни экиш тавсия қилинади. Ундан ташқари шамол эрозияси кучли бўладиган майдонлардан қумлар бетига ҳар хил ёпишқоқ, органик моддалар сочиб, пардали қатлам ҳосил қилиш орқали қумларни кўчишдан тўхтатиш ҳам яхши натижа беради. Шамол эрозиясига қарши курашишда унинг йўналишига кўндаланг қилиб ихота дарахтхорлари барпо қилиш асосий ва зарурий тадбирлардан биридир (4-расм).

2.4-расм. Экин далаларини шамол эрозиясидан ҳимоя қилиш схемаси (R.P.S.Morgan, 2005).


Ўзбекистонда сув, шамол, техноген, геологик эрозиянинг тоғли, тоғ олди текисликлари, суғориладиган дашт ва чўл минтақаларида ривожланиши, келиб чиқиш сабаблари, уларга қарши кураш чоралари борасида академиклар Х.М.Махсудов, Қ.М.Мирзажонов, А.А.Хоназаров ўзларининг илмий тадқиқотларида кўрсатиб, юзлаб илмий, илмий оммабоп мақолалар, тавсиялар, монографиялар, ўқув қўлланмалар, дарсликларни матбуотда чоп эттириб, эрозия соҳасида фан номзодлари ва докторлари унвонига эга бўлган шогирдлар – мутахассислар тайёрладилар.


Жарлик эрозияси. Эрозиянинг бир тури бўлган жарлик эрозияси тоғ ва тоғ олди текисликларида кучли ривожланган бўлиб, қишлоқ хўжалигида яроқли ер фондининг камайиб кетишига сабабчи бўлади ва катта зарар етказади (5-расм). 

Эрозиянинг бу тури собиқ Иттифок территориясида, шу жумладан Ўрта Осиёда кенг тарқалган бўлиб, қишлоқ хўжалигига яроқли ер фондининг камайиб кетишига сабабчи бўлди ҳамда катта зарар келтирди. Ундан ташқари, суғориладиган районларда жарликларга яқин бўлган майдонларда, тупроқнинг гидрологик ҳолати ҳам ёмонлашади ва унумдорлиги пасайиб, натижада экинлар ҳосили ҳам кескин камайиб кетади.

Ундан ташқари суғориладиган ҳудудларда жарликларга яқин бўлган майдонларда тупроқнинг гидрологияси ҳам ёмонлашади ва унумдорлиги пасайиши натижасида экинлар ҳосилдорлиги камайиб кетади.


Х.Махсудов, Т.Хошимов, А.Нигматов ва бошқалар маълумотларига кўра, жарликлар таъсири кучсиз ёки кам бўлган экин майдонларида пахта ва ғалла ҳосилининг кўпайиши ва жарга яқин бўлган жойларда экин ҳосилининг камайиши қайд қилинган. Суғориладиган ерларда эрозия жараёни 60-70 % майдонда ривожланган, шунинг учун эрозияга қарши кураш чоралари халқ хўжалигида энг долзарб масалалардан бири бўлиб ҳисобланади.

2.5-расм. Жарлик эрозияси ва тупроқ қатламининг емирилиши.


Тупроқ эрозиясига қарши кураш тадбирлари. Мамлакатимизда йил сайин тупроқ эрозиясининг олдини олиш ва унга қарши курашиш ишлари кучайиб бормоқда. Тупроқ эрошиясига қарши курашиш сув ва шамол таъсирида емирилган тупроқларнинг унумдорлигини ошириш давлат аҳамиятига эга бўлган тадбирлардан биридир. Тупроқни сув ва шамол эрозиясидан сақлаш тўғрисида қонунлар ва фармойишлар қабул қилинган. Қонунда ердан фойдаланиш, тупроқни  сув ва шамол эрозиясидан сақлаш учун ташкилий, агротеник, ўрмон мелиоратив, гидротехник ва бошқа бир қтаор тадбирлар белгиланган (6-расм). Тупроқни эрозияланишдан сақлаш учун қуйидаги агромониторинг тадбирлари амалга оширилиши зарур. 

Республикамизда 600 минг гектар суғориладиган ер ос ва типик бўз тупроқлар  минтақасида мавжуд бўлган ерлар ирригацион эрозияга учраган (Махсудов, 1998). Сув эрозияси бўз тупроқларнинг гумус аккумулятив қатламидаги гумус ва озиқа жлементларини ювиб кетади. Бундан ташқари экин майдонининг нишаблиги, жўяклар узунлиги, суғориш нормаси, механик таркиби эътиборга олиниб, масалан ғўзага органик ва минерал ўғитлар табақаланиб ерга солинади. Энг асосийси пахта, ғалла, маккажўхори ва бошқа экинлар ернинг нишаблигига биноан агротехник тадбирлар меъёрида режалаштирилади. 

2.6-расм. Тоғли ҳудудларда эрозияга қарши зинапояли тадбирлар. (R.P.S.Morgan, 2005)



Ҳозирги пайтда суғориладиган тупроқларнинг ювилишга чидамлилигини ошириш учун донадорлик ҳосил қилувчи К-4 ва К-9 препаратлари тупроқни намлаш усули билан ерга солинади. Бузилан бўз тупроқларга шудгорлаш даврида ёки ерни биринчи озиқлантиришда кўмир-гуминли ўғитлар ёки гумин кислотаси дастлабки озиқлантиришда ёки чигит билан бир вақтда солинади. Суғорма деҳқончиликда эрозияга қарши кураш учун алмашлаб экишни, айниқса пахта, беда, ғалла, маккажўхори ва оралиқ экинлар экиш тавсия қилинади.


Жарлик эрозиясига қарши курашиш учун қияликдаги суғориладиган тупроқларда сув тизимини меъёрлаш, суғориш эгатлари узунлигига эътибор бериш, дала охирида оқава сувларни олиб чиқиб кетадиган ариқлар ва қувурлар, вақтинчалик қудуқлар қазилиб, йиғилган сув даладан олиб чиқилиб ташланади. Энг асосийси қиялиги катта бўлган ерларда ўзига хос кам суғориладиган ва илдизлари тупроқни синчлантириб ушлаб турадиган экинлар экиш мақсалга мувофиқдир.


Шамол эрозиясига қарши кураш. Чўл-воҳа тупроқларини шамол эрозиясидан сақлаш учун далаларнинг кенглиги 150-200 м, тол, терак, қайрағоч, охирги қаторига тут ва мевали дарахтлардан иборат ихота камарини ташкил қилиш керак (7-расм). 

2.7-расм. Ўрмон пояслари ҳосил қилиш схемаси. (А.М.Ивлев, А.М.Дервенцева, 2002)


Пахта, сабзавот-полиз экинлар оралиғига вақтинча шамол йўналишига қарши дарахтлар катта бўлгунча маккажўхори кунгабоқар, кузги буғдой ёки жавдар экилади. Ихота дарахтлари ўсиб етилганича улар орасига беда, ғалла ва бошқа чорва учун ем-хашак бўладиган ўтларни экиш тавсия қилинади.


Суғорма деҳқончиликда механик таркиби енгил бўлган қумли ерларни плантаж плуг ёрдамида чуқур ҳайдаш лозим. Қумли ва қумоқ тупроқларнинг унумдорлигини оширишда, шамол ёрдамида учирилишини камайтириш учун зовур, ариқлар, пахса девор ва бошқа механик таркиби оғир бўлган балчиқни ҳар гектар ерга 10 тоннадан солиш яхши натижа бериши тасдиқланган. К.М.Мирзажонов (1981) ва М.Б.Хамроев (1993) ларнинг кўп йиллик илмий изланишлари Ғарбий Фарғонада 30 минг, Бухоро воҳасида 80 минг гектар ер қум уюмлари тагида қолиб кетганлиги аниқланди. Бу тупроқларни кеч кузда плантаж плуглар ёрдамида ағдариб ҳайдаш тавсия қилинади. 


Қумли тупроқларни шамол эрозиясидан сақлаш мақсадида кимёвий полимерлар нерозин, латерис, К-4, К-9 ва ССБ каби моддаларни қўллаш мумкин. 
Бу кимёвий препаратлар суюқ ҳолда тупроқ юзасига сепилиб, юпқа қатлам ҳосил қилинади. Тупроқ заррачалари бир-бирига ёпишиб шамол учиришига бардош берадиган агрегатлар ҳосил қилинади. Бободеҳқонлар асрлар давомида шамолга қарши курашишда қамишдар, қўғадан, дарахт новдаларидан бордон ва чийлар тўқиб ишлатишган. Бундан ташқари тупроқ юзасини қум, қумоқ қопламини ушлаб қолиш мақсадида ёпишқоқ ўтлар, ажриқ ва бошқа ем-хашак бўладиган ўтлар экишган. Энг асосийси тупроқ юза қатламининг намланиб туриши шамол эрозиясига бардошлиликни оширади.

Тупроқни эрозияланишдан сақлаш учун қўйидаги агромажмуи тадбирларни амалга ошириш зарур:

*  тоғли районларда деҳқончилик қилишда ерларни террасалар (супачалар) шаклида текислаб, далалар атрофида мевали дарахт ва узумзорлар ўтказиш;

*  нишаби кучли бўлган ерларни кўндалангигига ҳайдаш ва суғориш ишларини тўғри ташкил қилиш;

*  жарлар ёқасига дарахтлар экиб, жарлик эрозиясининг кенгайишига, суғориладиган майдонлардан сувнинг жарликларга оқиб кетишига йўл қўймаслик ва ҳар ҳил тўсиқлар ҳамда сув йиғадиган ҳавзалар барпо этиш;

*  шамол эрозиясига қарши курашиш учун қумли тупроқларга бута дарахтлари, саксовуллар экиш ва иҳота дарахтзорлари барпо этиш энг асосий ва зарурий тадбирлардан ҳисобланади. Шунингдек, ҳар ҳил ўтлар экиб, яйловлардан тўғри фойдаланиш, турли хил тўсиқлар ҳосил қилиш, ундан ташқари елимлаш хусусиятига эга бўлган кимёвий моддалар (нефть чиқиндилари, нерозин, полимерлардан К-4, ЛАТЕКС СКС-65) дан фойдаланиб юпқа қум усти қатлами ҳосил қилиш;

*  суғориш эрозиясининг олдини олиш учун тупроқнинг физикавий ва кимёвий хусусиятларини ҳамда ернинг нишабини назарда тутиб, илғор сувчилар тажрибасидан фойдаланган ҳолда, экинларни тўғри суғориш жуякка қуйиладиган сувнинг миқдорини режалаб белгилаш ва эрозиясига мойил ерларда сувни жилдиратиб оқизиш ғоят муҳим аҳамиятга эга.

Синов саволлари:

1. Тупроқ эрозияси деганда нимани тушунилади?

2. Тупроқ эрозияси неча хил бўлади?

3. Геологик эрозия нима?

4. Ирригацион эрозия нима?

5. Шамол эрозияси нима?

6. Эрозия масалалари билан шуғулланган олимлар?

7. Эрозия ривожланганда қандай жараёнлар рўй беради?

8. Эрозияга қарши кураш чоралари қандай?

9. Эрозиянинг тупроқ унумдорлигига таъсирини тушунтиринг?
10. Эрозия неча турга бўлинади?

11. Тупроқ эрозиясининг ривожланиш шароитларини тушунтиринг?

12. Тупроқнинг суғориш натижасида ювилиш эрозияси қандай?

13. Тупроқнинг шамол ёрдамида эрозияга учраш сабаблари?

14. Тупроқ эрозиясига қарши кураш чоралари нималардан иборат?
3-мавзу

“Тупроқ эрозияси таъсирида ҳосил бўлган тупроқларнинг механик таркиби, классификацияси ва эрозияланишдаги аҳамияти”  мавзусидаги маъруза машғулотининг  технологик харитаси
Ажратилган вақт 8-соат

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.11 Дарс мақсади: Тупроқ эрозияси таъсирида ҳосил бўлган тупроқларнинг механик таркиби, классификацияси ва эрозияланишдаги аҳамияти ҳақида талабаларга тушунчалар бериш.

1.12 Идентив ўқув мақсадлари.
          1.1 Эрозияланган тупроқларнинг механик таркиби аҳамиятини изоҳлай олади.

          1.2 Эрозияланган тупроқларнинг механик таркиби классификациясини тушунтириб беради . 

1.13 Асосий тушунча ва иборалар: 
тупроқ механик ва микроагрегат таркиби, тупроқ донадорлиги, сув-физик,  физик-механик хоссалари, физик жараён, заррачалар катталиги, морфологияси, агрокимёси, мелиорацияси, органик моддаси, бонитировка, кимё, физик-кимё ва бошқалар.

1.14 Дарс шакли: гуруҳ ва микрогуруҳларда.
1.15 Фойдаланиладиган метод ва усуллар: суҳбат, маъруза-ҳикоя, бахс, видеоусул.
1.16 Керакли жиҳоз ва воситалар: турли тупроқ намуналари, жадваллар,видеопректор, видеофилмлар.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

15 минут

	3
	Гуруҳда ишлаш босқичи:

3.1. Талабаларга муаммоли савол беради  .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

- Эрозияланган тупроқлар механик таркибини классификациясида Качинский классификацияси қўлланилиши тўғрими ? 

      -    Тупроқ механик таркибини аниқлаш усуллари неча хил?

4.2. Энг фаол талабалар (баҳолаш мезони асосида) баҳоланади.
	Ўқитувчи,

 15 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади .

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут



Асосий саволлар;

1. Тупроқларнинг механик таркиби классификацияси.

2. Тупроқ эрозияси жараёнларида механик таркибининг аҳамияти.
Мавзуга оид таянч тушунча ва иборалар; тупроқ механик ва микроагрегат таркиби, тупроқ донадорлиги, сув-физик,  физик-механик хоссалари, физик жараён, заррачалар катталиги, морфологияси, агрокимёси, мелиорацияси, органик моддаси, бонитировка, кимё, физик-кимё ва бошқалар.

Мавзуга оид муаммолар; 

1.    Тупроқ механик таркиби бонитироканинг асоси ҳисобланади, сизнинг фикрингиз қандай?
2. Тупроқ механик таркибини аниқлашда пирофосфат натрий ўрнига гексометафосфат ишлатилишининг фарқи борми?

3. Качинский классификацияси Ўзбекистоннинг суғориладиган тупроқларида қўлланилиши тўғрими, сиз фикрингиз-чи?

1-савол бўйича дарс мақсади: талабаларга тупроқ механик таркибини ҳосил бўлиши, классификацияси ва аҳамияти, тупроқ бонитировкасида нима сабабдан  унинг механик таркиби асос қилиб олиниши, Ўзбекистон вилоятлари  ҳудудларида тарқалган турли механик таркибли тупроқлар ҳақида маълумотлар бериш.

Идентив ўқув мақсадлари;

1.1.Тупроқ механик таркиби ва классификациясини бошқа фанлар билан узвий боғлиқлигини кўрсатиб бера олади.

1.2.Тупроқ механик таркибини таҳлил қилиш усуллари санаб берилади.

1-асосий саволнинг баёни; 

Тупроқнинг механик таркибига кўра классификацияси. Тупроқнинг механик таркибини ўрганишдан асосий мақсад, фақатгина ҳар-хил  катта-кичикликдаги механик элементларнинг миқдорини аниқлаш эмас, балки унинг механик таркибига кўра классификациясини ишлаб чиқиш ҳисобланади.

Ҳозирги вақтда тупроқ физикаси фанида бир қанча муаллифлар (Аттерберг, Земятченский, Охотин, Сибирцев, Захаров, Качинский ва бошқалар) нинг классификацияси мавжуд. Бу муаллифлар ўз классификацияларида албатта механик элементларнинг хусусият ва хоссаларини инобатга олиб, ишлаб чиқариш ва илмий мақсадларда тупроқларни уларнинг механик таркибига кўра маълум гуруҳларга ажратганлар.

Қуйидаги дастлабки классификацияларнинг айримларига тўхталиб ўтамиз.

Н.А.Качинский классификацияси. Муаллиф ўз классификациясида қум, қумлоқ, қумоқ, лой каби гуруҳларни механик таҳлил натижасида олинган маълумотлар асосида ажратади ва Н.М.Сибирцев таклиф этган «физик лой»: «физик қум» нисбатини асос қилиб олади.

  Н.А.Качинскийнинг ўз классификацияси асосида механик таркибни тинч турган сувда (механик заррачаларни чўкиш тезлигини аниқлашда Стокс тенгламаси қўлланилган) пипетка ёрдамида ўртача намуна олиш йўли билан аниқланган маълумотларни қўяди. Шунинг учун ҳам муаллиф Н.М.Сибирцевнинг «физик лой», «физик қум» атамаларини расмий равишда шартли қабул қилади.

Н.А.Качинский классификацияси юқорида қайд қилинган муаллифларнинг  классификацияларидан тубдан фарқ қилади. Н.А.Качинский фақатгина механик элементларнинг хоссалари ёки уларнинг нисбатларини ҳисобга олибгина қолмасдан, балки ҳар бир типдаги тупроқларнинг пайдо бўлиш шароитларини инобатга олади. (1, 2 -жадвал). 

1-жадвал

Тупроқнинг гранулометрик таркибига кўра Н.А.Качинский классификацияси (асосий шкала)
	Физик лой миқдори (< 0,01 мм),%
	Физик қум миқдори( >0,01 мм), %
	Механик таркиби буйича номлаш

	подзол- лашган
	чўл минтақаси даги қизил ва сариқ
	шўртоб лар ва кучли шўрҳок
	подзол лашган
	чўл минтақа сидаги қизил ва сариқ
	шўртоб лар ва кучли шўрҳок
	

	0-5
	0-5
	0-5
	100-95
	100-95
	100-95
	сочилма қум

	5-10
	5-10
	5-10
	95-90
	95-90
	95-90
	ёпишқоқ қум

	10-20
	10-20
	10-15
	90-80
	90-80
	90-85
	қумлоқ

	20-30
	20-30
	15-20
	80-70    
	80-70    
	85-80
	енгил қумоқ

	30-40
	30-45
	20-30
	70-60
	70-55
	80-70
	ўрта қумоқ

	40-50
	45-60
	30-40
	60-50
	55-40
	70-60
	оғир қумоқ

	50-65
	60-75
	40-50
	50-35
	40-25
	60-50
	енгил лой

	65-80
	75-85
	50-65
	35-20
	25-15
	50-35
	ўртача лой

	>80
	>85
	>65
	<20
	<15
	<35
	оғир лой


2-жадвал

Тупроқларнинг гранулометрик таркибига кўра классификациясининг қўшимча шкаласи

	Тупроқлар гранулометрик таркиби бўйича класслар
	Гранулометрик таркиб бўйича тупроқ турлари

	Оғир лойлар
	чангли-лойсимон (ч-л)

	
	илли-чангсимон (и-ч)

	Ўрта ва енгил лойлар
	чангли-илсимон (ч-и)

	
	илли-чангсимон (и-ч)

	
	йирик чангли-илли (й. ч-и)

	
	илли-йирик чангсимон (и-й.ч)

	Ўрта ва оғир қумоқлилар
	чангли-илсимон (ч-и)

	
	илли-чангсимон (и-ч)

	
	йирик чангли-илсимон (й.ч-и)

	
	илли-йирик чангсимон (и-й.ч)

	
	Чангсимон (ч)

	
	йирик чангсимон (й.ч)

	
	қумли- илсимон (қ-и)

	
	қумли-чангсимон (қ-ч)

	
	илли- қумсимон (и-қ)

	
	қумли-чангсимон (ч-қ)

	Енгил қумоқли
	йирикчангсимон (й.ч)

	
	илли-қумсимон (и-қ)

	
	чангли-қумсимон (ч-қ)

	
	қумсимон (қ)

	
	шағалли-қумсимон (ш-қ)

	Қумлоқлар
	йирик чангсимон (й.ч)

	
	илли-қумсимон (и.-қум)

	
	чангли-қумсимон (ч.-қум)

	
	қумсимон (қум)

	
	шағалли-қумсимон (ш.-қум)

	Бирикган қум
	майдабуғдойсимон (м.б)

	
	майда буғдойли-йирик чангсимон (м.б-й.ч)

	
	майда буғдойли-қумсимон (м.б-қум)

	
	ўртача буғдойсимон (ў.б)

	
	ўртача буғдойли-шағалсимон (ў.б-ш.)

	Сочилувчан қум
	майда буғдойсимон (м.б)

	
	ўртача буғдойсимон (ў.б)

	
	йирик буғдойсимон (й.б)

	
	майда буғдойли-шағалсимон (м.б-ш.)

	
	ўртача буғдойли-шағалсимон (ў.б-ш.)

	
	йирик буғдойсимон (й.б)


Эслатма: Енгил лой, оғир ва ўрта қумоқда «чангсимон»; иккинчи йирик чанг (0,05-0,01 мм заррачалар устунлик қилади.

Енгил лой, оғир ва ўрта қумоқларда йирик чанг; иккинчи-чанг (0,01-0,001 мм) устунлик қилади.

Енгил қумоқ ва қумлоқларда йирик чанг; иккинчи-қум (0,05-1 мм) заррачаси устунлик қилади.

Енгил қумоқлар ва қумлоқларда «қумли»; иккинчи-йирик чанг (0,05-0,01 мм) устунлик қилади.

Йирик чангли қумларда лёссимон (0,05-0,01 мм) заррачалар; иккинчи-қум (0,05-1 мм) заррачалар устунлик қилади.

Майда буғдойсимон ўрта бўғдойсимон ва йирик буғдойсимон; қум йириклигига мос келувчи заррачалар;  иккинчи-йирик чанг заррачаси устунлик қилади.

Майда буғдойсимон қумлар, ўрта буғдойсимон ва йирик буғдойли шағалсимон; иккинчи ўринда-қум заррачаси катталигига мос келувчи шағалсимон устунлик қилади.

Н.А.Качинский классификациясида уч хил тупроқ иқлим шароитида ҳосил бўлган тупроқларни бирлаштиради:

1. Подзоллашган тупроқлар;

2. Дашт тупроқлар;

3. Шўрхок ва шўртоб тупроқлар. 

Бу классификацияда тупроқларнинг пайдо бўлиш шароитлари ҳисобга олинганлиги сабабли ҳар қайси тупроқ типининг унумдорлигини оширишда табақалашган агрономик тадбир ишлаб чиқаришни осонлаштиради.

Тупроқлар гранулометрик таркиби номланишини қабул қилинган классификациядан халқарога ўтказишда муаммо шундан иборатки, қабул қилинганда кўпгина заррачалар чегараси чет эл классификациялари билан тўғри келмайди, шу сабабли бир классификациядан бошқасига тўғридан-тўғри ўтиб бўлмайди. Масалан, халқаро классификацияда заррачалар чегараси қумда 2-0,05; чангда 0,05-0,002 ва лойда (0,002 мм ни ташкил этади. Бу масалани ҳал қилиш учун  гранулометрик заррачаларни интеграл қия чизиғи остида тақсимланади, бу ерда абцисса ўқига логарифмик миқёсда бир текисда заррачалар диаметри, ордината ўқи бўйича кам ноаниқ диаметрдаги заррачалар миқдори жойлаштирилади (абсолют қуруқ тупроқ ҳажмига нисбатан фоиз ҳисобида).
Тупроқларни гранулометрик заррачалари учун Н.А.Качинский классификациясидан фойдаланганда, диаметрлари 0,001; 0,005; 0,01; 0,05; 0,25 ва 1,0 мм ни ташкил қилади.

Бу диаметрларнинг логарифми мос равишда: -3,00; -2,30; -2,00; -1,30; -0,60 ва 0,00 га тенг. бу катталиклар абцисса ўқини бир хил даражасига жавоб беради. Хар бир диаметр заррачалар учун ушбу диаметрдан кичик ҳамма заррачалар фоиз миқдори ординати ўқи бўйича жойлаштирилади яъни жамланган (кумулятив заррачалар миқдори (0,001, (0,005, (0,01 ва ҳоказо. Абцисса ўқи бўйича охирги нуқта (тошсиз тупроқларда ва шағал бўлмаганда 0) 100 % га мос келади. Олинган нуқталар қия чизиқни бирлаштиради. Шундай   қилиб, кумулятив қия чизиқ, ил ((0,001 мм) нинг энг кам миқдоридан бошлаб 100 % гача яқинлашиб энг йирик диаметрли заррачалар катталигигача тинимсиз ошиб боради.

1-мисол. Бўз тупроқнинг гранулометрик текшириш натижасида қуйидаги заррачалар миқдори олинганда: (0,001 мм -37,5 %; 0,001-0,005 мм-8,9%; 0,005-0,01 мм-18,9%; 0,01-0,05 мм-30,2%; 0,05-0,25 мм-3,5%  ва 0,25-1,0 мм-1,0 % кумулятив қияликда гранулометрик заррачалар катталиги бўйича тақсимланишинг  қуриш қуйидагича ечилади.

Ечими: Ордината ўқи бўйича логарифм диаметрига мос келишини ажратилади: 3,00 учун-37,5 %; 2,30 учун -46,4 %; 2,00 учун -65,3 % 1,30 учун 95,5 %; 0,60 учун 99,0 % ва 0,00 учун -100 %. Кумулятив эгри чизиқ 3.1- расмда ифодаланган.

3.1.-расм. Гранулометрик элементлар катталиги бўйича тақсимланиш кумлятив 

(интеграл) қия чизиғи

Чет эл классификацияларида заррачаларни фоиз миқдорини аниқлаш учун (қум 2-0,005, чанг 0,05-0,002 ва лой (0,002 мм) абцисса ўқидаги нуқта топилади, бу учта заррача чегарсига: 0,05 ва 0,002 мм ёки логариф даражасидаги-1,30 ва 2,70 га тенг кўрсатгичга мос келади. Ординатадаги 2,70 катталиги лой миқдорига -1,30 лой-чанг миқдорига мос келади. Қумни фарқ орқали аниқлаш қийин эмас (100-(лой(чанг)(. Халқаро классификацияга мос келадиган лой, чанг ва қум заррачалар миқдори шундай аниқланади.

Халқаро классификацияда тупроқлар классификациясининг боғлиқлигини Ферре учбурчагидан фойдаланиб  аниқланади (расм-2.2.) Бунинг учун лой заррачалари миқдори жойлаштирилган, учбурчак чап томонидан лой ((0,002 мм) миқдорига мос келувчи нуқта топилади. Ушбу нуқтадан тўғри параллел асос ўтказилади, ундан кейин учбурчакни ўнг томонидан ҳам (чанг миқдори) нуқта топилади, бу текширилаётган тупроқдаги чанг миқдорига мос келади, ундан чап томонига параллел-ўқга параллел «лой миқдори» чизиғи ўтказилади. Икки тўғри чизиқ айрим нуқталарда учбурчак ичида кесишади, шу билан бирга учбурчак асосида қум миқдорига мос келувчи «чанг» нуқтаси ўқга параллел ўтказилган учинчи чизиқ ҳам тушади. Бу нуқта учбурчак ичида кесишган учта чизиқ, тупроқларни гранулометрияси бўйича маълум классификация гуруҳлари талабларига жавоб бериб, албатта бирон-бир очиқ жой ичида қолади.

Шундай қилиб, қабул қилинган тупроқ классификация асосан тупроқдаги физик лойни физик қумга нисбатига асосланган бўлиб, икки табақали ҳисобланади, халқаро эса, учта нисбатни ҳисобга олиб (чанг, қум, лой)-уч табақалидир. Биттасидан иккинчисига ўтиш фақатгина кумулятив эгри чизиқ орқали бўлиши мумкин, кўрсатилган учта заррачаларни классификацион боғлиқлигини аниқлаш Ферре учбурчаги ёрдамида амалга оширилади.

Механик таҳлил маълумотларини расмийлаштиришдан асосий мақсад, улардан фойдаланишни осонлаштириш, олинган маълумотларни ихчамлаштириш ва улар асосида зарур тадбирларни ишлаб чиқиш ҳисобланади.

Олинган маълумотлар махсус жадвал тариқасида тузилади. Кейинги вақтларда механик элементларнинг тупроқ қатламларида тарқалишини аниқ кўрсатиш мақсадида механик таҳлил маълумотларини кесма тариқасида тузиш одат бўлмоқда.

Маълумотларни кесма тариқасида, яъни горизонтал чизиқда, заррачаларнинг миқдори массасига нисбатан фоиз ҳисобида берилади, вертикал чизиқда эса тупроқ намунаси олинган чуқурлик ёки генетик қатламлар акс эттирилади.

Механик таҳлил маълумотларининг бундай ифодаланиши айрим заррачаларнинг генетик қатламларда тарқалиш қонуниятларини аниқ ажратишни осонлаштириб, илмий хулосалар чиқаришга асос бўлади.

3.2.-расм. Тупроқларни гранулометрик таркибини классификация қилиш учун, айрим чет эл давлатларининг классификациясида фойдаланиладиган Ферре учбурчаги, (жумладан  USDA)

Скелетли тупроқларда Н.А.Качинскийнинг классификациясини қўллашда тупроқнинг тошлилик даражасини кўрсатиш лозим. Бунинг учун муаллиф қуйидаги шкалани таклиф этади (3-жадвал).

3-жадвал

Тупроқдаги тошчаларнинг миқдорига қараб Н.А.Качинский классификацияси
	Тошчалар (>3мм) миқдори, % ҳисобида
	Тошлилик даражаси
	Тошлилик типи

	< 0,5 
	тошсиз
	Бу тупроқ таркибида тошчаларнинг ҳолатига қараб аниқланилади, яъни тупроқда чағир, ҳарсанг тошлар ва бошқалар бўлиши мумкин.

	0,5-5,0
	кам
	

	5-10
	ўртача
	

	(10
	сертош
	


Муҳокама учун саволлар

2.1.1. Биринчи бўлиб тупроқ механик таркибни  классификация қилган олимлар кимлар?

2.1.2. Ўзбекистон шароитида ҳозир қайси классификациядан фойдаланилади?

2.1.3. Н.А.Качинский ўз классификациясида нимани асос қилиб олган?

А)  <0,005; 0,005-0,25 ва 0,25- 2 см;  Б) (<0,01мм); қумли чанг( 0,001-0,1 мм); қум (0,1-3 мм);  В) 0,01 мм дан катта заррачалар «физик қум» , 0,01 мм дан кичик заррачалар «физик лой»;

  2-савол бўйича дарс мақсади: талабаларга тупроқ механик таркибини морфологик, агрокимёвий, физикавий, мелиоратив, бонитировка асоси кўрсаткичлари ва аҳамияти, Ўзбекистонда эрозиясига учраган суғориладиган тупроқлар механик таркиби бўйича фарқланиши ҳақида тушунчалар бериш.

Идентив ўқув мақсадлари;

1.1.1. Тупроқ механик таркиби унинг хоссаларини асосий кўрсаткичларини ифодалайди.

1.1.2. Тупроқ механик таркибини таҳлил қилишнинг эрозияга учраган тупроқлар шароитида ўзига хос хусусиятлари.

1.1.3. Ўзбекистон вилоятлари бўйича тарқалган тупроқлар механик таркиби кўрсатилади.

1.1.4. Тупроқ механик таҳлил қилиш усуллари санаб ўтилади.

2-асосий саволнинг баёни: 

Механик таркиб тупроқ учун (унинг ҳосил бўлиш шароитига боғлиқ равишда) узоқ муддатда ўзгармас кўрсаткич ҳисобланади. У тупроқнинг бутун хусусият ва хоссаларига ўз таъсирини кўрсатади. Биз булардан баъзиларига тўхталиб ўтамиз. Даставвал, механик таркиб тупроқларни тавсифлайдиган асосий кўрсаткич, бу кўрсаткич асосида тузиладиган тупроқ хариталарида алоҳида тупроқ турчалари ажратилади.  

Тупроқ механик таркиби (унинг ҳосил бўлиш шароитига боғлик равишда) узоқ муддатда ўзгармайдиган физик кўрсатгич ҳисобланади. Унда тупроқ ҳосил бўлиш жараёнининг бутун даврига ҳамда тупроқларнинг барча хосса-хусусиятлари, тартиботлари ўз ифодасини топади.

Эрозияланган тупроқлар механик таркиби унинг асосий морфологик кўрсатгичи. Маълумки барча типдаги тупроқлар, бинобарин уни ташкил қилувчи барча генетик қатламлар учун ўзига хос механик таркиб мавжуд. Масалан қум, қумли, қумлоқ, қумоқ (енгил, ўрта, оғир) ва соз (енгил, ўрта, оғир) механик таркиблар у ёки бу генетик қатлам ёки қатламчалар учун хос бўлади. Тупроқларни дала шароитида текшириш ва харитага туширишда албатта унинг бошқа морфологик белгилари қаторида ўтказиладиган тупроқ типлари (типчалари) генетик қатламларининг механик таркиб кўрсатгичи кўрсатилиши шарт, акс ҳолда олиб борилган тадқиқот жараёнлари батамом хато ҳисобланади. Шуни эслаш лозимки, барча тупроқ типлари, унинг генетик қатламлари бир хил номдаги механик таркибга (қумлоқ, қумоқ, соз ва бошқалар) эга бўлиши мумкин, яъни бир хил механик таркибли кўп сонли тупроқ типи бўлиши мумкин.

Эрозияланган тупроқлар механик таркиб асосий агрокимёвий кўрсатгич, чунки юқорида баён қилганимиздек, тупроқдаги чиринди, барча озиқа моддалар, тупроқларнинг сингдириш сиғими керакли кислородли бирикмалар тупроқ механик унсурларининг (элемент) катта-кичиклиги билан боғлик ҳолда ўзгаради. Тупроқ механик таркиб жиҳатдан оғирлашса, унда енгил тупроқга нисбатан чиринди, макро-ва микроунсурлар, айниқса сингдириш сиғими ҳам ошади ва ҳакозо.

Эрозияланган тупроқлар механик таркиб-муҳим сув-физик ва физик-механик кўрсатгич. Қумли, қумлоқ, қумоқ ва соз тупроқларда бир хилдаги физик хосса ва тартибот вужудга келмайди, албатта тупроқлар механик таркиб жиҳатидан бир-бирларидан фарқланганликлари сабабли ўзига хос физик-механик хусусиятларга эга бўлади. Масалан, қумли тупроқлар унча катта сув (нам) сиғимига эга эмас, лекин яхшигина сув ўтказувчанлик ва ёмон капиллярлик хоссаларга эга. Соз тупроқларда эса, аксинча, улар катта нам сиғимига эга. Бу икки хил механик таркибли тупроқларда ўзига хос ҳаво, сув ва иссиқлик тартиботлари мавжуд. Агарда бу иккала тупроқни ишлов бериш нуқтаи назаридан баҳоласак, енгил механик таркибли тупроқларда ёпишқоқлик каби физик-механик хусусиятлар кам ифодаланганлиги учун уларга  ишлов бериш ҳатто юқори намлик шароитида ҳам шошилинч амалга оширилади. Соз тупроқлар катта ёпишқоқликга эга бўлганлиги учун уларга ишлов бериш жуда қийинчилик билан, фақатгина маълум мақбул намлик даражасидагина амалга оширилади.  

Эрозияланган тупроқлар механик таркиб-тупроқ бонитировкасининг асоси, у ёки бу хўжалик тупроқ хариталарини тузишда, тупроқ хилларини ажратишда ҳамда ажратилган тупроқ хилларини баҳолашда (бонитет бали) асос бўлиб хизмат қилади.

Юқорида келтирилган маълумотлар тупроқларни тавсифлашда, уни баҳолашда механик таркибни нақадар катта аҳамиятга эга эканлигини кўрсатади. 

Дарҳақиқат, републикамизда кенг тарқалган ва суғориладиган ўтлоқи аллювиал тупроқларнинг механик таркиби бўйича хаританомаларни тузиш катта амалий аҳамиятга эга. Чунки бу тупроқлар бўз тупроқларга қараганда ўзининг вертикал кесмасида жуда мураккаб механик таркибга эга. Ўтлоқи аллювиал тупроқлар кесмаси бўйича қумли, қумлоқ, қумоқ ва соз бўлибгина қолмасдан, балким қават-қаватли ўта мураккаб механик таркиблидир. Кесмасининг устки қатламидан пастга томон оғирлашиб ёки енгиллашиб бориши ҳамда, қават-қават тез алмашинуви (қумли-соз-қумоқ; қумоқ- қумлоқ-соз-шағал ва ҳакозо) кузатилади. Бундай мураккаб литологик шароитда, албатта ўзига хос озиқа, сув ҳаво ва иссиқлик тартиботи вужудга келади. Шу нуқтаи назардан, республикамиз суғориладиган ерларни фақатгина тупроқ хариталарини тузиш билан чегараланмасдан, балким ҳар бир майдон учун тупроқларнинг механик таркиби бўйича хаританомаларни тузиш тавсия қилинади. Бу эса ўз навбатида суғориладиган тупроқларнинг унумдорлигини, айниқса уларнинг мелиоратив ҳолатини яхшилашдек муаммони илмий асосда ҳал қилиш имконини беради.

Шуни таъкидлаш керакки, тупроқнинг кимёвий таркиби, айниқса, унинг сингдириш сиғими, чириндининг миқдори ва бошқалар, албатта, механик таркибга жуда боғлиқ ҳолда ўзгариб туради.

Хуллас, механик таркиб тупроқдаги бутун жараёнларни бошқаришда иштирок этади, ўз навбатида тупроқдан фойдаланиш соҳасида зарур бўлган бутун тадбирларни ишлаб чиқишда асосий кўрсаткич бўлиб хизмат қилади.

Муҳокама учун саволлар

2.1.1. Механик таркиб тупроқларнинг қайси морфлогик кўрсаткичини ифодалайди.

2.1.2. Тупроқларнинг агрокимёвий хоссаларига механик таркиб қандай таъсир қилади?
2.1.3. Тупроқларнинг механик таркиби нима сабабдан физик хоссаларини ифодалайди?
2.1.4. Нима сабабдан тупроқларнинг мелиоратив ҳолати унинг механик таркибига боғлиқ?
2.1.5. Тупроқ хариталари тузишда  механик таркибининг аҳамияти нимада?
2.1.6. Тупроқ  бонитировкасида нима сабабдан механик таркиб асос қилиб олинади?
Мавзу бўйича ечимини кутаётган илмий муаммолар

2.1. Тупроқларга ишлов беришда механик таркибга  қараб табақалаштириш.

2.2. Тупроқларни ўғитлашда унинг таркибидаги  озиқа моддалар миқдори  ҳисобга олинган ҳолда механик таркибига қараб табақалаштириш.

2.3. Механик таркибига қараб суғориш меъёрларини аниқлаш.

1-амалий машғулот

Тупроқларнинг механик таркиби таҳлили

Ажратилган вақт 10-соат

Дарс мақсади: тупроқларни механик таркибини таҳлилини ўргатиш

Идентив ўқув мақсадлари;
     1.      Тупроқларни механик таҳлил таркибини аниқлашни айтиб беради.

     2.      Тупроқларни механик таркибини ҳисоблаш тушунтирилади.

Керакли жиҳозлар: штатив, пипетка, 1 литрли цилиндр, чайқатгич,  дистирланган сув, аналитик тарози,  термостат, термометр, гексометофосфат натрий, 250 мл ли колба, алюмин ёки чинни идишчалари, 0,25-1 мл ли элакчалар, цифон ҳосил қилувчи идишлар, секундомер,  тупроқ намунаси, гигроскопик намликни аниқловчи шиша стаканча, воронка ва бошқалар.

Ишнинг бажарилиш тартиби:

Тупроқда кечадиган ҳамма жараёнларни йўналишини ва аниқ даража таснифини ифодаловчи энг муҳим кўрсатгичилари физик хоссалари ҳисобланади. Ўсимликларни сув, озиқа моддалар ва ҳаво билан таъминлашда ҳар бир тупроқга хос физик томонлари узвий боғланган. Кўпгина ҳолатларда ўсимликлар ривожланиши ва юқори ҳосил уларнинг интенсивлиги билан аниқланади.

Суғориладиган деҳқончилик шароитида ғўза ўсимлигини интенсив етиштиришда тупроқ физик хоссаларининг аҳамияти қишлоқ хўжалиги учун янада юқори. Бу ерда сув хоссаларидан: Масалан, сув ўтказувчанлик, сув сиғими, намлик динамикаси, нам қуввати ва бошқалар катта аҳамиятга эга. Ғўза ва бошқа қишлоқ хўжалик экинларининг сув тартиботини ўрганишда ва суғориш меъёрларини режалаштришда сув хоссаларини аниқламасдан амалга ошириб бўлмайди.

Фойдали физиологик сув заҳираси икки суғориш оралигига ўсимлик фойдаланадиган, дала нам сиғими ҳолатидаги ва мақбул қуйи чегара намлик оралигида сув заҳираси фарқи орқали аниқланади, ушбу миқдорда суғориш зарур. Шундай қилиб, фойдали физиологик заҳира шундай сув миқдорини ифодалайдики, қайсики ҳар суғоришда тупроқга қўйилиши зарур.

Ўсимликларни ҳар ўсиш даврида суғоришдан олдинги намликни пасайиши мумкин бўлган қуйи чегараси на фақат уларнинг физиологик асоси билангина белгиланмасдан балким тупроқ хоссаларидан: сув бериш қобиляти, капилляр ҳаракатланиш тезлиги, қатлам сув сақлаш кучи ва ҳакозо билан белгиланади. Тупроқ сувни қанча тез берса ва ҳаракатлантирса, шунчалик суғоришдан олдин намлик миқдори пастга тушиши мумкин.

Шундай қилиб, тупроқ сув хоссаларини ва сув мувозонатини (баланси) билмасдан туриб қишлоқ хўжалик экинлари тартиботини ўрганишга киришиш мумкин эмас.

Суғориладиган деҳқончилик шароитида сув-физик хоссаларини ва тупроқга ишлов бериш билан боғлик аргегатлик таркиби масалаларини ўрганиш кам аҳамиятга эга эмас. Маълумки, тупроқга ишлов бериш усуллари бринчи навбатда ҳайдов қатламни зичлик қовушмасини ва зичлик орқали уларнинг сув хоссаларини ўзгартириш билан боғлик.

Тупроқга ишлов бериш билан боғлик ҳолда уларда сув тўпланиши ва уларнинг намланиш чуқурлиги, сув ўтказувчанлик ва сув сақлаш қобиляти катталиги билан аниқланади.

Қишлоқ хўжалиги учун тупроқ хариталарини тузишда ва ҳудуд тупроқ  изланишлари олиб боришда, тупроқ ва замин сув-физик хоссалари асосий кўрсатгичларини ўрганиш ҳам катта аҳамиятга эга. Бу кўрсатгичлар суғориладиган ва янгидан ўзлаштриладиган ерларни агрономик сифатини баҳолаш, тупроқ унумдорлигини оширувчи агротехник ва мелиоратив тадбирлар тизимини исботлаш мақсади учун зарур. Ҳамма агротехник тадбирларни ўрганиш каби ҳудуд тупроқларини ва мелиоратив изланишларда тупроқлар физик хоссаларини аниқлаш мажбурий зарур.

Ушбу ўқув қўлланмада фақатгина тупроқ физик хоссаларини аниқлаш асослари ва уларни замонавий лабораториялар учун энг асонлари изоҳланган, қайсики кўпгина ишлаб чиқариш муаммоларни илмий асосда ечиш мумкин.

Тупроқларнинг механик таркибини аниқлаш

Механик таркиб турли катталикдаги тупроқ ва замин заррачаларнинг нисбий миқдорини (фоиз) аниқлаш учун мўлжалланган. Бир-бирига яқин катталикдаги элементар заррачалар гуруҳ ёки заррачаларга бирлашади, қайсики миқдорий нисбатини ва тупроқлар механик таркибини ифодалайди.

Механик таркибни аниқлаш тупроқ генезис ва агрономик хоссаларини тавсифлаш учун зарур. Тупроқлар механик заррачаларининг турли таркиби: сув, ҳаво, иссиқлик тартиботларига бир хил таъсир қилмайди.

Тупроқлар механик таркибига: физик хоссалари қовушмаси, ғоваклиги, сув ўтказувчанлиги, сув сиғими капиллярлиги кўп жиҳатидан боғлик.

Механик таркиб, тупроқларнинг технологик хоссаларини, ҳайдов қатлами майдаланиш сифати (донадорлиги), ишлов беришда тупроқларнинг солиштирма қаршилиги ва ҳакозоларни белгилайди.

Карбонатли ва шўрланган тупроқларни механик таркибини гексаметафосфат натрийдан фойдаланиб пипетка усулида аниқлаш

Механик таркибни аниқлаш учун турли усуллар мавжуд, аммо ҳозирги даврда лаборотория амалиётида энг кўп тарқалган пипетка усули, қайсики (заррачалар 1 мм дан кичик) механик элементлар заррачаларини пипетка усулида ажратиш (маълум аниқ оралик давр ичида белгиланган чуқурликдан бўтана (суспензия) намунаси олиш, ва анча йирик механик элементларни (қум заррачаларини) элакда ушлаб қолиш усули.

Тупроқ механик таркибини аниқлаш 2 қисмдан иборат: тупроқни таҳлилга тайёрлаш ва механик элементларни катталиги бўйича заррачаларга ажратиш. Тупроқларни таҳлилга тайёрлашдан асосий мақсад, шундан иборатки агрегатлар парчаланиб ва тупроқларнинг каллоид қисми пиптизацияланади, бирикган механик элементлар тўлиқ бўшатилади.

Кўпгина механик таҳлил усуллари уларни  тайёрланиши билан фарқланади.

К.К.Гедройцнинг сингдриш асослари таркиби ва тупроқлар коллоид қисми таълимоти вужудга келгандан буён тупроқларни механик таҳлилга тайёрлаш масаласи бошқача (кимёвий) йўналишни қабул қилди. К.К.Гедройц  таълимоти бўйича тупроқ ҳамма сингдриш асосини натрий билан алмаштриш зарур, ва у ҳолда органик моддалар (унинг бир қисми) ва тупроқлар минерал коллоид қисми пептизацияланади ва тупроқ ўзининг бирикганлигини йўқотади.

Шундай қилиб, энг тез ва ҳамма сингдириш асосини тўлиқ натрий эгаллайдиган усулни яратиш вазифаси туғилади. Бунинг учун NaCl, Ca2CO3 ва ҳакозо эритималарни қўллаш мумкин.

Ўзбекистонда ҳозирги даврда тупроқни лабораторияда механик таҳлил қилишида гексаметофосфат натрий парчаловчи (диспергатор) сифатида кенг фойдаланилмоқда.

Бу диспергатор бринчи марта америкалик изланувчи Е.Н.Тинер (Tyner, 1939) томонидан таклиф этилган. Шўрланган карбонатли тупроқларни механик таҳлилга турли усулларда тайёрлашни таққослаш асосида М.И.Братчева 1957 гексаметофосфат натрий ва нордон шавел натрий (оксалат-натрий) диспергаторлари бир хил натижа беришини аниқлади.

Аммо шўр ва гипслашган тупроқларни (қуруқ қолдиқ миқдори бўйича тузлар таркиби (0,3-0,4%) механик таҳлил қилишда гексаметофосфат натрий бўтана коагуляциясини (чўкмага тушишини) бартараф қилиш хоссасига эга, бу бошқа қўлланиладиган диспергаторларга нисбатан механик таҳлил қилиш вақтини бирмунча қисқартиради, акс ҳолда енгил эрийдиган тузлар ва гипс, Cl ва SO4 йўқолгунга қадар ювиш лозим.

Пипетка усулида тупроқ намунасини таҳлилга тайёрлаш

Диаметри 1 мм элакдан ўтказилган тупроқдан 100-150 г ҳавода қуриган ўртача тупроқ намунаси олиниб, юпқа қатламда бир текисда шиша ёки пергамент қоғоз устига ёйилади, шпател билан 8-10 тенг қисмларга (катакларга) бўлинади ва ҳар катакдан суяк қошиқ ёрдамида ўртача тупроқ намунаси тузиш учун оз-оздан олинади.

Таҳлил учун иккита намуна (аналитик торозида тортилган) олинади: биттаси механик таркибни аниқлаш учун (20 г тупроқ), иккинчиси (2-4г) гигроскопик намликни аниқлаш учун (паста қаранг гигроскопик намликни аниқлаш келтрилган). Олинган 20 г тупроқ намунаси чинни идишга ўтказилади (шўрланган тупроқлар таҳлилдан олдин тузи ювилиши зарур), таҳлил қилинган тупроқ алмашиниш ҳажмига қараб бирмунча, миқдорда гексаметофосфат натрий эритмаси ва шунча сув қуйилади, қуйилган эритма ва сув умумий ҳажми 20 мл ни ташкил қилсин.

Шўрланган тупроқлар майда қисмини таҳлил қилишда, туз миқдорига қараб, 50-60 г тупроқ намунаси тузини ювиш учун ҳажми 500-600 мл ли стаканга (идишга) солинади. Тупроқдаги тузни ювилишини тезлаштриш учун кейинги бўтанани аралаштрилганда чўкма (коагуляция) бўлмагунга қадар ювилади. Ундан кейин аста-секин олдиндан тортилган филтрли воронкага ўтказилади ва тузни ювиш CL- йўқолгунга қадар, ва тупроқда сулфатлардан фақатгина гипс 

 га бир хил кучсиз лойқа қолдиқ қолганини кўрсатувчи реакциягача ювилади. Енгил эрувчи тузлардан ювилган тупроқ қуриқ ҳаво ҳолатигача қуритилади, филтр билан биргаликда ювилишда йўқолган тузлар миқдорини аниқлаш учун торозида тортилади, ундан кейин тупроқ филтрдан тозаланиб ҳавончада резинали туйгучда майдаланиб 1 мм ли элакдан ўтказалади. Шундай усулда тайёрланган тупроқдан 2 хил намуна: бринчиси (20г) механик таҳлил учун ва иккинчиси (2-4 г) гигроскопик намликни аниқлаш учун олинади. Агарда тупроқ шўрланмаган ёки кучсиз шўрланган (қуруқ қолдиқ 0,3-0,5 % атрофида) бўлса, у ҳолда олдидан ювилмайди. Механик таркибни аниқлаш учун олинган тупроқ намунаси чинни идишга жойлаштрилади ва унга гексаметофосфат натрий эритмаси қуйилади.

Шўрланган тупроқларни таҳлил қилишда, олдиндан шўри ювилган тупроқларга 20 мл ва шўрланмаган тупроқлар  учун 10 мм диспергатор ва шунча миқдорда сув қуйилади, ҳўлланган тупроқ суюқ хамир кўришини олиши учун. Ҳўлланган тупроқ 2-3 минут шиша резинали учи бўлган таёқча ёрдамида яхшилаб аралаштрилади ва 15-20 минут ўтгандан кейин ювгич ёрдамида сув билан ҳажми 250 мл ли колбага ювиб ўтказилади ва бир соат давомида қайнатилади. 

Бўтана (суспензия) совутилгандан кейин пипеткаланади, аввал қумли заррачалар ажратилади, диаметри 0,25 ва 0,10 мм ли иккита бир-бирини устига қўйилган элак орқали ундан кейин эса литрли цилиндрга сузилади. Биринчи элакда катталиги 0,25 мм дан катта қумли заррачалар ушланса, иккинчисида-қум 0,25 мм дан 0,1 мм гача ушланади.

Қум ёпишган лой заррачаларидан тозалаш учун қисқич билан таъминланган ва охири, қисқартирилган шиша ўрнатилган резинкали найча ёрдамида элакчалар сув ўтказиб ёки аналитик иш жойидан юқорига ўтнатилган баландаги сув билан элакчалар доимо қўлда силкитилган ҳолда ювилади. Гипслашган тупроқларни таҳлил қилишда қумни элакчада ишқалаш тавсия қилинмайди, чунки бундай ҳолатда гипс кристаллари ҳимоя қовати (пленка) бузилади, натижада уни эришини кучайтиради. Бўтана билан бирга ювилган сув цилиндрга йиғилади.

Қумдан озод қилинган, шу жумладан гипсдан, бўтанага (суспензияга) қайнагунга қадар қанча миқдорда диспергатор солиниши таъминланади яъни шўрланган тупроқларни таҳлилида 20 мл ва шўрланмаганларга 10 мл қўшилади, бўтана ҳажми 1 литрга одатдагидай аралаштирилиб етказилади.

Гипс сақловчи тупроқ таҳлилида айрим пайтларда соатли намуна олиш билан суткалик ўртасида бўтана коагуляцияланади, у ҳолда яна 20 мл диспергатор қўшилади, бўтана чайқатилади ва керакли сув ўтказиш орқали охирги (суткалик) намуна олинади. Агарда бу ҳолатда ҳам коагуляцияланса, у ҳолда тупроқ бутунлай чўктирилади ва суюқлик рангсизлангандан кейин тўкиб ташланади, бўтана суюқлиги литрли ҳажмда қайта тикланади, 1 литр сувда 20 мл диспергатор сақлайди. Бу бўтанани пипеткалаш уни кейинги қатор таҳлиллари билан бирга олиб борилади.Таҳлил натижаларига керакли ўзгартиришлар киритиш учун, охирги 1 л сувда 20,40 ва 60 мл диспергатор сақловчи эритма учун тажриба асосида аниқланади. Бу қуйидагича қилинади: тайёрланган диспергатор 3 та литрли цилиндрга 20,40 ва 60 мл дан қуйилади ва эритма ҳажми 1 литрга етказилади. Уни яхшилаб аралаштрилиб ҳар қайси цилиндрдан пипеткада механик таҳлилда қўлланилган намуна олинади.Намуна вазни аниқланган стаканча ёки идишга қуйилади ва буғлантирилиб қуритилгандан сўнг уларнинг оғирлиги аниқланади. Механик таҳлилга қўлланилган диспергатор миқдорига мувофиқ олинган таҳлил натижалари учтадан биттага (ўртача) келтрилиб оғирлик ўзгариши киритилади. Амалда берилган тупроқни таҳлилида қўлланилган диспергатор миқдорига  мувофиқ ҳисоблашда ўзгартириш киритилди, охирги (суткалик) пипетка намунаси оғирлиги ҳисобидан чиқарилади. Оғирлик ўзгартириши ҳар бир янги эритма учун алоҳида аниқланади.

Механик таҳлил ҳисоб натижалари, ҳар бир механик заррачалар таркиби фоиз миқдори аниқланади.Бир вақтда сув ҳароратини ўлчаш учун худди шундай цилиндрга дистирланган сув билан термометр тушириш орқали сув ҳарорати аниқланади.

Бўтана намунаси олишда 0,05 мм, 0,01 дан, 0,005 ва кичик заррачалар миқдорини аниқлаш учун, чайқатишдан олдин бир марта ҳарорат ўлчанса кифоя, < 0,001 мм ли тўртинчи заррачани олишда ҳарорат уч марта ўлчанади: бўтана чайқатилгандан сўнг, тиндришга кўйилган муддат ўртасида ва бўтана намунасини олиш олдидан, қуйидаги жадвал асосида олинади (15-жадвал).

Тупроқ механик унсурларини заррачаларга ажратиш
          Цилиндр тупроқ билан пипеткалашдан олдин ҳажми 1000 мл гача дистирланган сув билан етказилади, усти шиша ёки тиқон билан маҳкамланиб унда бўтана бир текисда тақсимланиши учун ўн марта цилиндр пастки томони тепага ва тескарисига, ағдарилиб чайқатилади.

Бурунли силиқланмаган тиқонсиз цилиндрга бўтана махсус аралаштиргичда аралаштрилади, у метал ёки шиша тайёқчали узунлиги 55 см охирига диаметри 5,5 смли резинкали чеккалари кертилган доирача ўрнатилган аралаштиргичдан ташкил топган.

Цилиндр тагига аралаштиргич тушурилиб тупроқ чўкмаси тез ҳаракатлар билан яхши лойқалантрилиш орқали бир минут давомида бўтана чайқатилиб цилиндр тагидаги чўкма тепага кўтарилади. Ундан сўнг чайқалмайдиган асбобга цилиндрлар ўрнатилади (2.3-расм) ва маълум вақт оралигида, ҳароратга боғлик ҳолда цилиндрдан ҳажми 20-25 мл бўлган пипеткада намуна олинади (16-жадвал).

2.3.-расм. Пипетка усулида механик таркибни аниқлаш асбоб чизмаси (схемаси)

1-пипетка; 2-бўтана сўриш учун аспиратор; 3-пипеткани ювиш учун сувли колба; 4-бўтанали суспензия; 5-ташланди сув учун идиш;6-штатив; 7-8- сув жўмраклари.

4-жадвал

Тупроқ қаттиқ қисми зичлигига (солиштирма массасига боғлиқ ҳолда турли ҳароратда бўтана намунаси олиш вақти) ва пипетка тушириш чуқурлиги
	Солиш( тирма масса,
г(см3
	Заррача(лар диаметри, мм
	Намуна олиш чуқурли( ги, см
	Ҳароратга боғлиқ ҳолда бўтана намунаси учун оралиқ вақт (соат, минут, секунд)

	
	
	
	Ҳарорат, °С

	
	
	
	15
	16
	17
	18
	19
	20
	21
	22
	23
	24
	25

	2,45
	0,05
	25
	2' 34"
	2' 32"
	2' 29"
	2' 24"
	2' 20"
	2' 15"
	2' 12"
	2' 9"
	2' 6"
	2'6"
	2' 2"

	
	0,01
	10
	25' 36"
	25' 22"
	24' 50"
	24' 4"
	23' 17"
	22' 31"
	22' 1"
	21' 30"
	21' 3"
	20' 59"
	20' 25"

	
	0,005
	10
	1с 42' 24"
	1с 41' 30"
	1с 39' 19"
	1с 36'14"
	1с 33' 10"
	1с 30' 5"
	1с 28' 3"
	1с 26' 1"
	1с 24' 14"
	1с 23' 58"
	1с 21' 39"

	
	0,002
	7
	7с 27' 59"
	7с 24' 4"
	7с 14' 32"
	7с 1' 3"
	6с 47' 35"
	6с 34' 6"
	6с 25' 12"
	6с 16' 18"
	6с 8' 30"
	6с 7' 20"
	5с 57' 13"

	
	0,001
	7
	29с 51' 55"
	29с 36' 14'
	28с 58' 7"
	28с 4' 13"
	27с 10' 19"
	26с 16' 25"
	25с 40' 48"
	25с 51 12"
	24с 33' 60"
	24с 29' 20"
	23с48'51''

	2,5
	0,05
	25
	2' 28"
	2' 27"
	2' 24"
	2' 20"
	2' 15"
	2' 11"
	2' 8"
	2' 5"
	2' 2"
	2' 2"
	1' 58"

	
	0,01
	10
	241 45"
	24' 32"
	24' 0"
	23' 16"
	22' 31"
	21' 46"
	21' 17"
	20' 47"
	20' 21"
	20' 18"
	19' 44"

	
	0,005
	10
	1с 38* 59"
	1с 38' 7"
	1с 36' 1"
	1с 33' 2"
	1с 30' 4"
	1с 27' 5"
	1с 25' 7"
	1с 23' 9"
	1с 2'  26"
	1с 21' 10"
	1с 18' 56"

	
	0,002
	7
	7с 13' 3"
	7с 9' 16"
	7с 0' 3"
	6с 47' 2"
	6с 34' 0"
	6с 20' 59"
	6с 12' 23"
	6с 3' 46"
	5с 56' 14"
	5с 55' 7"
	5с 45' 20"

	
	0,001
	7
	28с 52' 14"
	28с 37' 4"
	28с 0' 14"
	27с 8' 7"
	26с 16' 2"
	25с 23' 56"
	24с49'31''
	24с 15' 6"
	23с 44' 56"
	23с 40' 26"
	23с 1' 19"

	2,55
	0,05
	25
	2' 24"
	2' 22"
	2' 19"
	2' 15"
	2' 11"
	2' 6"
	2' 4"
	2' 1"
	1' 58"
	1' 58"
	1' 55"

	
	0,01
	10
	23' 57"
	23' 44"
	23' 14"
	22' 31"
	21' 47"
	21' 4"
	20' 36"
	20' 7"
	19' 42"
	19' 38"
	19' 6"

	
	0,005
	10
	1с35'48"
	1с 34' 57"
	1с 32' 55"
	1с 30' 2"
	1с 27' 9"
	1с 24' 17"
	1с 22' 22"
	1с 20' 28"
	1с 18' 48"
	1с 18' 33"
	1с 16' 23"

	
	0,002
	7
	6с 59' 6"
	6с 55' 26"
	6с 46' 31"
	6с 33' 55"
	6с 21' 19"
	6с 8' 42"
	6с 0' 23"
	5с 52' 3"
	5с 44' 46"
	5с 43' 40"
	5с 34' 13"

	
	0,001
	7
	27с 56' 23"
	27с 41 ' 43"
	27с 6' 4"
	26с 15' 39"
	25с25' 14"
	24с34'50"
	24с 1'31''
	23с 28' 13"
	22с 59' 3"
	22с 54' 42"
	22с 16' 51"

	2,6
	0,05
	25
	2' 19"
	2' 18"
	2' 15"
	2' 11"
	2' 7"
	2' 2"
	1' 60"
	1' 57"
	1' 55"
	1' 54"
	1' 51"

	
	0,01
	10
	23' 12"
	22' 60"
	22' 30"
	21' 48"
	21' 7''
	20' 25"
	19' 57"
	19' 29"
	19' 5''
	19' 2"
	18'30''

	
	0,005
	10
	1с 32' 48"
	1с31'59"
	1с 30' 1"
	1с 27' 14"
	1с 24' 26"
	1с 21' 39"
	1с 19' 48"
	1с 17' 58"
	1с 16' 21"
	1с 16' 6"
	1с 14' 0"  1

	
	0,002
	7
	бс 46' 0"
	6с 42' 27"
	6с 33' 49"
	6с 21' 37"
	6с 9' 24"
	5с 57' 12"
	5с 49' 8"
	5с 41' 4"
	5с 34' 0"
	5с 32' 57"
	5с 23' 47"

	
	0,001
	7
	27с 4' 1"
	26с 49' 49"
	26с 15' 17"
	25с 26' 27"
	24с 37' 37"
	23с 48' 47"
	23с 16' 32"
	22с 44' 16''
	22с 16' 1"
	22с 11' 49"
	21с 35' 9"

	2,65
	0,05
	25
	2' 15"
	2' 14"
	2' 11"
	2' 7''
	2'3"
	1'59''
	1'56''
	1'  53"
	1' 51"
	1' 51"
	1' 48"

	
	0,01
	10
	22' 30"
	22' 18"
	21' 49"
	21' 9"
	20' 28"
	19' 48"
	19' 21"
	18' 54"
	18'31''
	18' 27"
	17' 57"

	
	0,005
	10
	1с 29' 59"
	1с 29' 12"
	1с 27' 17"
	1с 24' 35"
	1с21'53"
	1с 19' 10"
	1с 17' 23"
	1с 15' 36"
	1с 14' 2"
	1с 13' 48"
	1с 11' 46"

	
	0,002
	7
	6с 33' 43"
	6с 30' 16"
	6с 21' 54"
	6с 10' 4"
	5с 58' 13"
	5с 46' 23"
	5с 38' 34"
	5с 30' 45"
	5с 23' 54"
	5с 22' 53"
	5с 13' 59"

	
	0,001
	7
	26с 14' 50"
	26с 1' 4"
	25с 27' 35"
	24с 40' 14"
	23с 52' 53"
	23с 5' 32"
	22с 34' 16"
	22с 2' 59"
	21с 35' 35"
	21с 31' 31"
	20с 55' 58"

	
	0,05
	25
	2' 11"
	2' 10"
	2' 7"
	2' 3"
	1' 59"
	1'55"
	1' 53"
	1'  50"
	1' 48"
	1' 47"
	1' 44"

	
	0,01
	10
	21' 50"
	21' 39"
	21' 11"
	20' 31"
	19' 52"
	19' 13"
	18' 47"
	18' 21"
	17' 58"
	17' 55"
	17' 25"

	2,7
	0,005
	10
	1с 27' 21"
	1с 26' 35"
	1с 24' 44"
	1с 22' 6"
	1с 19' 28"
	1с 16' 51"
	1с 15' 7"
	1с 13' 23"
	1с 11' 52"
	1с 11' 38"
	1с 9' 40"

	
	0,002
	7
	6с 22' 8"
	6с 18' 48"
	6с 10' 40"
	5с59' 11"
	5с 47' 42"
	5с 36' 12"
	5с 28' 37"
	5с 21' 2"
	5с 14' 23"
	5с 13' 24"
	5с 4' 46"

	
	0,001
	7
	25с 28' 32"
	25с 15' 11"
	24с42'4''
	23с 56' 44"
	23с 10' 47"
	22с 24' 50"
	21с 54' 29"
	21с 24' 8"
	20с 57' 32"
	20с 53' 35"
	20с 19' 5"

	
	0,05
	25
	2' 7"
	2' 6"
	2'3"
	1' 60"
	1' 56"
	1' 52"
	1' 49"
	1' 47"
	1' 45"
	1'44"
	1' 42"

	
	0,01
	10
	21' 13"
	21' 2"
	20' 35"
	19' 56"
	19' 18"
	18' 40"
	18'' 15"
	17' 49"
	17' 27"
	17' 24"
	16' 55"

	2,75
	0,005
	10
	1с24'5''
	1с 24' 7"
	1с 22' 18"
	1с 19' 45"
	1с 17' 12"
	1с 14' 39"
	1с 12 58"
	1с 11' 17"
	1с 9' 49"
	1с 9' 35"
	1с 7' 41"

	
	0,002
	7
	6с 11' 13"
	6с 7' 59"
	6с 0' 5"
	5с 48' 56"
	5с 37' 46"
	5с 26' 37"
	5с 19' 14"
	5с 11' 52"
	5с 5' 25"
	5с 4' 27"
	4с 56' 5"

	
	0,001
	7
	24с 44' 53"
	24с 31' 55"
	24с 0' 21"
	23с 15' 43"
	22сЗГ5"
	21с 46' 27"
	21с 16' 58"
	20с 47' 29"
	20с 21 ' 40"
	20с 17' 50"
	19с 44' 19"


Эслатма: «’» белги билан минутлар, «’’» белги билан эса секундлар ифодаланган.

Пипеткани бошқа чуқурликгача тушириш ва қўллаш мумкинлиги тушунарли, у ҳолда намуна олиш вақти ўзгаради, буни қуйидаги Стокс тенгламаси орқали ҳисоблаш мумкин:

   g-эркин чўкиш оғирлик куч тезлиги тенг 981см(сек2



   r-чўкаётган заррачалар радиуси, см.



  d1-чўкадиган заррачалар солиштирма массаси, г(см3

           d-таҳлил олиб борилаётган суюқлик солиштирма массаси, г(см3

-суюқлик ёпишқоқлиги


Ҳар бир намуна олингандан кейин цилиндрдаги суюқлик қайтадан чайқатилади.

Ҳаммаси бўлиб таҳлил билан еттита заррачалар аниқланади: 1-0,25; 0,25-0,1; 0,1-0,05; 0,05-0,01; 0,01-0,005; 0,005-0,001; <0,001мм.

Анча йирик бринчи иккита заррача оғирлиги элакчада ювиш орқали аниқланади, охирги тўртинчи 0,1-0,05 ммли заррача олинган тупроқ оғирлиги (20г) ва олтита заррачалар жамғарма фарқи билан ҳисобланади.

Бўтана намунаси олиш қуйидагича амалга оширилади. Цилиндр бўтана билан чайқалмайдиган асбобга ўрнатилади ва чайқатилгандан кейин пипетка остига олиб келинади, уни жўмраги намуна олгунга қадар, бир неча секунд олдин ёпилади пипетка керакли цилиндр чуқурлигига эҳтиётлик билан тушурилади. Жадвалда кўрсатилган вақт ўтиши билан пипетка жўмраги очилади ва аспиратор ёрдамида пипеткага бўтана намунаси олинади.

Маълум ҳажмдаги бўтана пипеткага олингандан кейин аспиратор беркитилади, пипетка жўмраги ёпилиб, уни штативда юқорига кўтариш орқали шу заҳоти пипетка цилиндрдан чиқарилади. Пипеткага олинган бўтана намунаси аста-секин чинни идишга ёки қуритиш стаканчага қуйилади, ўша идишга пипетка дистирланган сувда ювилиб туширилади.

 Идишдаги суюқлик сув ҳаммомида буғлантиради, қуритиш жавонида (шкафида) 1050 C ҳароратда 6 соат давомида қуритилади. Эксикаторда идиш қуруқ қолдиғи совутилгандан кейин аналитик тарозида тортилади ва пипеткада олинган тупроқ заррачалари аниқланади.

Механик таҳлил икки қайтаришда олиб борилади. Таҳлил ёзувларини қуйидаги тартибда олиб бориш тавсия қилинади.

	Тупроқ, тажриба варианти
	Чуқур(лик, см
	Цилиндр тартиби №
	Идиш тартиби №
	Зарра( чалар

катта(
лиги,

мм
	Идиш оғир-лиги, г
	Қуруқ заррачалар билан идиш оғирлиги, г
	Қуруқ заррачалар оғирлиги, г
	Фарқ
	Зарра
чалар чиқиши,
%


Тупроқлар механик таҳлил натижаларини ҳисоблаш

Қум заррачаларининг миқдори, элакда ювилган: 1-0,25 ва 0,25-0,1 мм қуйидаги тенглама бўйича ҳисобланади:

бу ерда: В-заррачалар миқдори фоиз ҳисобида;


          Р-заррачалар оғирлиги, г;



 20-тупроқ оғирлиги, г.

Юқорида кўрсатилганидай бўтана пипеткаланда биринчи намунада 4 заррача жамламаси 0,05 мм дан кичик олинади.

Иккинчи жамламада 3 заррача 0,01 мм дан кичик

Учинчи жамламада 2 заррача 0,005 мм дан кичик

Тўртинчи жамлама 1 заррача < 0,001 мм дан кичик

Ҳар бир заррачалар оғирлигини ҳисоблашда кейинги намуна оғирлиги ҳисобидан чиқариб аниқланади кейинги намуна олдинги намуна оғирлиги ҳисобида. Масалан 0,05-0,01 мм заррачаларни ҳисоблашда, биринчи намуна оғирлигидан иккинчи намуна оғирлиги ҳисобдан чиқарилади, у ҳолда берилган заррачалар оғирлиги олинган ҳажмдаги бўтана фарқини кўрсатади.

Ҳар бир заррачалар фоиз миқдори (В) қуйидаги тенглама бўйича аниқланади: 

бу ерда: Р-олинган ҳажмдаги бўтана берилган заррачалар оғирлиги, г;

20-тупроқ оғирлиги;

25-пипеткада олинган бўтана ҳажми, мл;

1000-бўтана умумий ҳажми, мл;

0,1-0,05 ммли заррачалар тупроқ намунаси ва олинган заррачалар жамғармаси ўртасидаги фарқ билан аниқланади.

Олинган механик таҳлил маълумотлари қуйидагидай якунланади.

Тупроқ механик таркиби, % (қуруқ тупроқ оғирлигига нисбатан)
	Тупроқ, тажриби варианти
	Чуқур-лик, см
	Заррачалар катталиги, мм
	Жами
<0,01 зарра-

чалар 

	
	
	1-0,25
	0,25-0,1
	0,1-0,05
	0,05-0,01
	0,01-0,005
	0,005(0,001
	<0,001
	

	Типик бўз тупроқ
	0-10
	1,34
	3,09
	11,13
	34,48
	15,46
	19,36
	15,14
	43,96

	
	10-27
	1,29
	3,29
	11,44
	34,96
	15,00
	18,86
	15,16
	49,02


Қуйида Н.А.Качинский таклиф қилган тупроқларни механик таркиб классификацияси келтирилади (17-жадвал)

5-жадвал
Тупроқларни механик таркиб классификацияси          

	Номи
	Физик лой таркиби (<0,01 мм заррачалар), %

	Оғир лой
	85 дан ката

	Ўрта лой
	75-85

	Енгил лой
	60-75

	Оғир қумоқ
	45-60

	Ўрта қумоқ
	30-45

	Енгил қумоқ
	20-30

	Қумлоқ 
	10-20

	Бирикган қyм
	5-10

	Сочилган қyм
	0-5


Шундай қилиб, механик таркиби бўйича туққизта асосий турлар ажратилади (сочилувчан қумдан оғирсозгача), ундан ташқари у ёки бу заррачаларнинг устунлиги ҳам ҳисобга олинади: қумли (1,0-0,05мм), йирик чангли (0,05-0,01мм), чангли (0,01-0,001 мм) ва илсимон (0,001 мм дан кичик). Тупроқларга чуқур тавсиб бериш зарурияти бўлганда Н.А.Качинскийнинг 1-жадвал механик таркиб бўйича кенг берилган, иккита заррачалар бўйича қўшимча турлар ажратилган классификацияни қўллаш мумкин.
2-АМАЛИЙ МАШҒУЛОТ
Н.А.Качинский усулида микроагрегат таркибини аниқлаш.

Аналитик тарозида 10-30 г ҳавода қуриган тупроқ намунаси (механик таркиби қанча енгил бўлса, шунча кўп миқдор намуна олинади), олдиндан резинкали  туйгуч билан майдаланган ва 1 ммли элакдан ўтказилган намуна тортиб олингандан сўнг оғзи кенг ҳажми 500 мл шиша идишга солинади. Идишга 250 мл дистирланган сув қуйилиб 24 соатга қолдрилади, таҳлил бир вақтда бир нечта намунада олиб борилади. Ундан кейин идишлар резинка тиқонлар билан беркитилиб минутига 200 марта ҳаракат қиладиган чайқатувчи асбобга (100 марта қарши урилиш) горизонтал ҳолатда жойлаштрилади (3.1-расм) ва 2 соат давомида чайқатилади. Ундан сўнг идишдаги бир литрли цилиндрга 0,25 ва 0,10 ммли элаклар орқали ўтказилади.

3.1-расм. Тупроқларни диспергацияловчи (парчаловчи) чайқатувчи асбоб чизмаси.

Микроагрегат таркиби маълумотларини механик таркиб билан солиштириш учун биз тупроқ намунасини 20 г миқдорда (аюсолют қуруқ тупроқга айлантирган ҳолатда) олишни  тавсия қиламиз, бир вақтда 4-5 г тупроқ намунаси гигроскопик намликни аниқлаш учун олинади. Механик таркиб аниқлагандай 1 литрга етгунга қадар дистирланган сув қуйилади ва пипеткаланади. Бўтана намунасини олиш, кейинги таҳлил олиб борилиши (қуритиш, буғлатиш ва ҳакозолар) қуруқ тупроқга нисбатан заррачалар ҳисоби ва таҳлил маълумотларини ёзиш тартиблари механик таҳлилдагидай олиб борилади (тупроқларни механик таҳлил қилиш бўлимига қаранг).

Чайқатиш асбобга бир вақтда 16 та намуна чайқатишга қўйилади.

Кучли шўрхокланган ва шўртоблашган тупроқларни дистирланган сувда аниқлаганда, ҳар доим чанг ва ил миқдори кўп бўлади. Шу сабабли аниқлаш зарур бўлган тупроқларни сувли сўрим миқдорини аниқлаш зарур.

Сувли сўрим аниқланадиган тупроқдан 1:25 нисбатда тайёрланади.

Бир литр сўрим тайёрлаш учун 40 г тупроқ керак бўлади. Сўрим микроагрегат таҳлили олиб борилаётган шароитда тайёрланади: диаметри 1 ммли элакдан ўтказилган 40 г тупроқ ҳажми бир литрдан кўп бўлган шиша идишга жойлаштрилади, бир литр сув қуйилади ва 24 соат ушланади. Ундан кейин 5 минут чайқатилади, сўрим филтрланади, охирида таҳлил қилиш ҳамма жараёнида дистирланган сув ўрнида ишлатилади: тупроқни ҳўллашда шиша идишдан цилиндрга ўтказишда. Цилиндрда етишмаган бир неча мл сув миқдорини тўлдиришда дистирланган сув ишлатилади.

Тупроқлар механик ва микроагрегат таҳлил маълумотлари ейилганлик ва структура кўрсатгичларини ҳисоблашга имкон беради, уларнинг структура ҳосил қилиш потенциал имкониятини тавсифланади.

Қуйида гранулометрик ва микроагрегат таркиби бўйича бир қатор тупроқларни баҳолаш градацияси келтирилади;

Качинский бўйича дисперслик коэффициенти (Кд, %): Кд(

Бу  ерда: Им ва Иг-микроагрегат ва гранулометрик таркиб ил заррачалар миқдори;

(15-юқори микроструктурали

15-25-яхши

25-40-қониқарли

40-60-қониқарсиз

(60 жуда паст

Бейвер бўйича агрегатланиш даражаси (Аr, %): 

Бу ерда: Тм ва Тr- микроагрегат ва гранулометрик таҳлил бўйича (0,05 мм заррачалар миқдори.

(90-жуда юқори микроагрегатли

80-90-юқори

65-80-яхши

50-65-қониқарли

35-50-кучсиз

20-35-жуда кучсиз

(20- паст

4-мавзу
 “ТупроҚ структураси ва унинг ЭРОЗИЯ ЖАРАЁНИДАГИ аҳамияти”  мавзусидаги маъруза машғулотининг  технологик харитаси
Ажратилган вақт-10 соат
	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.1Дарс мақсади: Тупроқ структураси ва унинг эрозия жараёнидаги аҳамияти ҳақида талабаларга тушунчалар бериш.

1.2Идентив ўқув мақсадлари.
1.1 Тупроқ эрозиясига чалинган ерларда структурасининг хосил бўлиш сабабларини изохлайди..

1.2  Тупроқ структурасининг эрозия таъсирларида бузилиш сабабларини аниқлаб бера олади.
            1.3 эрозияга чалинган тупроқлар структурасини тиклаш тадбирларини изохлаб бера олади.
1.4 Асосий тушунча ва иборалар: микроагрегат, механик элементлар агрегатлар, гранулометрик таркиб, физик етилганлик макроструктура, ғоваклик, шудгор, эрозия, аэрация, сувга чидамли агрегатлар, биокимёвий-микробиологик ва биологик жараёнлар, полимер, коллоид заррачалар, коагуляция, агрономик баҳо, унумдорлик, сув, ҳаво, физик-механик, тупроқ намлиги, чиринди, намлик.

1.5  Дарс шакли: Гуруҳ ва микрогуруҳларда.
1.6 Фойдаланиладиган метод ва усуллар: Суҳбат, маъруза-ҳикоя, бахс, видеоусул.
1.17 Керакли жиҳоз ва воситалар: Хариталар, тупроқ намуналари, видеопректор, видеофилмлар.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

15 минут

	3
	Гуруҳда ишлаш босқичи:

3.1. Талабаларга муаммоли савол беради.

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

- Тупроқ структурасининг эрозия жараёнидаги ахамияти.
- Қайси заррачалар агрономик қимматли структура хисобланади?
- Эрозияга учраган тупроқларда неча хил типдаги структура мавжуд?

- Эрозияга учраган тупроқларнинг сувга чидамли агрегатларни миқдорига қараб қандай бахоланади?
4.2. Энг фаол талабалар (баҳолаш мезони асосида) баҳоланади.
	Ўқитувчи,

 15 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади.
5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


         Асосий саволлар;

1. Эрозияга учраган тупроқларнинг структурасини ҳосил бўлиш назарияси. Тупроқ структураси таснифи ва баҳолаш даражалари.

2.Тупроқ структурасини эрозия таъсирида бузилиш сабаблари.

3. Эрозияга учраган тупроқлар структурасини тиклаш усуллари.

Мавзуга оид таянч тушунча ва иборалар; микроагрегат, механик элементлар агрегатлар, гранулометрик таркиб, физик етилганлик макроструктура, ғоваклик, шудгор, эрозия, аэрация, сувга чидамли агрегатлар, биокимёвий-микробиологик ва биологик жараёнлар, полимер, коллоид заррачалар, коагуляция, агрономик баҳо, унумдорлик, сув, ҳаво, физк-механик, тупроқ намлиги, чиринди, намлик.

Мавзуга оид муаммолар;

1. Тупроқ структураси унинг эрозияга чидамлилигида катта аҳамиятга эга, сизнинг фикрингиз-чи?

2. Суғориладиган тупроқлар структурасини бузилишига шамол ва сув омиллари кучли таъсир қилиши тўғрисида, сиз қандай фикрдасиз?

3. Ўзбекистон суғориладиган дехқончилик шароитида эрозияга учраган тупроқ структураси ҳосил қилувчи полимерларни кенг миқёсда қўлланилмаслиги масаласи бўйича сизнинг муносабатингиз қандай?

4. Суғориладиган тупроқларда эрозияга чидамли структура ҳосил бўлиш жараёнлари тўлиқ ўрганилганлик даражаси.

1-савол бўйича дарс мақсади: талабаларга эрозияга учраган тупроқларда структурани ҳосил бўлиши, таснифи ва баҳоси, унинг қишлоқ хўжалигида аҳамияти ҳақида маълумотлар бериш.

Идентив ўқув мақсадлари;

1.1. Тупроқ структурасини эрозияда муҳим аҳамиятга эга эканлиги ва бошқа фанлар билан чамбарчас боғлиқлигини кўрсатиб бера олади.

1.2. Эрозияга учраган тупроқларда структура ҳолатини ўрганиш усуллари ва фарқланиш қайд этилади.

1.3. Эрозияга учраган тупроқ структура ҳолатини ўрганиш усуллари ва фарқланиши қайд этилади.

1-асосий саволнинг баёни:

Тупроқшунослар ўртасида тупроқ агрегатлигини унинг структураси деб аташ анъанага айланган. Кўпгина тупроқ физикаси бўйича замонавий илмий ишларда тупроқ структурасини бошқача тушунчасини учратиш мумкин, масалан ғовак бўшлиғи структураси (яъни ғовак тузилиши ва катталиклари бўйича тақсимланиши) [Березин, Шейн 1988; Дояренко 1966; Шейн, Березин, Гудима 1988 ва бошқалар] ёки сув ва ҳаво ўтказувчи махсус идиш [Качинский, 1965; Воронин, 1986]. Тупроқ структурасига турлича қарашларни эътиборга олган ҳолда, тупроқ агрегатларини турли ташқи таъсирга барқарорлигини ва қимматли агрономик агрегатлари (0,25-10 мм) устуворлик қилганда тупроқ структурасини берилган кўринишидаги агрегатларни тақсимланишини тасаввур қилиш, бирдан-бир структура агрегат сифатини энг муҳим томони сувга чидамлилиги ҳисобланади. 


Ажойиб табиий бирикма, тупроқга махсус шакл берувчи иерархиясини ташкил қилишда ва ҳамма тупроқ функциялари асосида ётувчи тупроқ агрегати-кенг миқёсда ҳосил бўлишида, у ерда елимловчи модда вазифасини гумус моддалар, ил ва структура ҳосил қилувчи катионлар (Ca, Al, Fe) муҳим ўрин тутади. [Антипов-Каратаев, Рабинерсон 1930; Качинский 1965; Воронин 1986 ва бошқалар]. Кўп ҳолатларда структура минерал устун, элементар минерал заррачалар кўринишида ифодаланади (кварц дони, дала шпати ва ҳ.к.). Ҳосил бўлган тупроқ агрегати:  бирламчи минерал заррачалар бир-бири билан турли табиатли «елимловчи моддалар» билан бирикади. Бунинг исботини кўп сонли мезо-ва микроморфологик кузатишлар, умуман тупроқлар гранулометрик ва минералогик таҳлили, уни микроагрегат заррачаларига оид маълумотлар тасдиқлайди. Бу агрегатлар тузилишини тупроқшуносликда шубҳасиз фундаментал омил деб ҳисоблаш мумкин [Качинский 1965; Ревут 1972; Воронин 1986; Hillel 1998 ва бошқалар]. Тупроқ агрегатларини морфологик тузилишига таянган ҳолда, тупроқ структураси ҳосил бўлиш тахминлари пайдо бўлди. Ушбу тахминлар ичида жуда шартли равишда  3 та энг асосийсини ажратиш мумкин. Биринчи бошланишда структура ҳосил бўлиш коагуляция назарияси асосий бўлса, бунинг асосчиси деб Гедройцни ҳисоблаш мумкин [Гедройц 1926]: лой коагуляцияланиб ёпишади, бирламчи микроагрегатлар ҳосил бўлади,  шу билан бирга бу микроагрегатлар чидамлигини тупроқ сингдириш мажмуасида бўлган катион аниқлайди. Калций, магний, алюминий ионлари бирмунча тез ва барқарор коагуляция алоқаларини чақиради.  Таъкидланишича,  Г. Фрейндлихни таклиф қилган адсорбцияланган коллоидлар коагуляция назарияси К.К. Гедройц томонидан тахминан тупроқ агрегатларини ҳосил бўлишини тушунтириш учун берилган. Бирон марта ҳам бу тахмин ишлари танқид қилинмай қуйидаги тузатиш чораси олдинга сурилди: тупроқ массасида коагуляция жуда қийин кечади, бунда коллоидлар ҳаракатчанлиги бўтана (суспензия) га нисбатан кучли чегараланган; коагуляция жараёнида 0,05 мм дан катта агрегатлар ҳосил бўлиши мумкин эмас, демак, коагуляция назарияси микроагрегатлар ҳосил бўлишини тушунтириб бера олмайди; калций катиони ҳар доим чидамли структурани ушлаб туришга ёки яхшилашга қодир эмас [Антипов-Каратаев, Савинов, 1936; Келлерман 1948; Ремезов 1986 ва бошқалар]. Аммо, бу тахмин ўзининг кейинги қўшимчалари билан «эскириш» чегаралари цементлашган алоқаларини ҳосил бўлиши, «эскириш»  чоралари кўринишида структура ҳосил қилиш назарияси ҳамда амалиётда унинг ривожланишига сўзсиз ўзининг салмоқли ҳиссасини қўшди. Шу кунга қадар у минералогик таркибига боғлиқ ҳолда тўйинтирилган катион чўктирилган шароитда ва бошқа омиллар табиий коагуляция структура (поғонали, скелетли ва ламинар) кўринишини ҳосил бўлиши асосида қаралади.
Минералогик таркибига боғлиқ сингдириладиган катион, чўкиш жараёнлари шароитлари ва бошқа кўп омиллар табиий коагуляция структура (поғонали, скелетли ва ламинар) кўринишда ҳосил бўлиш асосида қаралади [Шукина, Перцова, Осипова, Злочевский 1985]. Бизнинг фикримизча энг муҳими тупроқ структура ҳосил бўлиш даври: кўпгина тупроқ ҳосил қилувчи она жинслар (қумоқли чўкмалар, иллар, кўл лойлари ва бошқалар) маълум структурага эга, яъни уларнинг микроагрегатлар ҳосил бўлишида элементар заррачаларни кенгликга тарқалиши бир хил эмас.


Антипов-Каратаев ўз изланишларида ходимлари билан коагуляция назариясини ривожлантирди [Антипов-Каратаев 1943; Антипов-Каратаев, Келлерман 1948], структура ҳосил бўлиш жараёнини қуйидаги схемасини таклиф қилди. Биринчи босқич минерал коллоидларни бир-бирига оддий «ёпишиши». Ундан кейин (иккинчи босқич)- бирламчи ҳосилаларни минерал аморф «елимлар» билан ёпишиши (ярим оксид гидратлар, кремнийлар ва бошқалар). Бу ерда, минерал компонентларнинг минералогик таркиби уларнинг юза кучланиши катта аҳамиятга эга, ва ниҳоят учинчи босқичда органик моддалар билан заррачалар қўшимча елимланиши содир бўлади, шу билан биргаликда органик молекулаларни смектит минераллар ички юзасига ютилиши бирмунча маҳкам алоқа  ҳисобланади. Бу назария тупроқ агрегатлари янги схема таҳлилини ишлаб чиқишга, таснифлашга ва уларнинг характерли типларини ажратишга имкон берди. Структура ҳосил бўлиш назариясига бирдан-бир ажраладиган кейинги қўшимчалардан Вилямс назарияси бўлиб [Вилямс, 1936], у биологик омилга катта эътиборини қаратган. Ўсимликлар илдиз тизимига у эътиборини қаратиб, буғдойсимон структура ҳосил бўлишида макроомил аҳамиятга эга эканлигини эътироф этган. Шу билан бирга «янги» органик модда деб номланувчи, анаэроб шароитда ҳосил бўладиган ва анаэроб бактериялар ҳаёт фаолияти метаболизм маҳсулоти ҳисобланувчиларни аҳамиятини эътироф этди. В.Р.Вилямс таклифи бўйича, тупроқ агрегатлари ичида анаэробиоз минтақа чегараланади, уларнинг юзасида эса, анаэроб жараёнлар кечади. В.Р. Вилямснинг буюк кашфиёти тажриба асосида тасдиқланиб [Сердобольский, Синягина 1953; Кауричев, Тарарина 1972] намлик дала нам сиғимини 70% дан юқори бўлганда оксидланиш-қайтарилиш потенциали агрегат ичида 100-200 mv юзасига қараганда камлиги ўз исботини топган. Ундан ташқари, тупроқ микробиологиясида тупроқ агрегатлари ичида факултатив-анаэроб бактерияларини бўлиши [Рудаков 1951] ва анаэроб микробиоценоз локал минтақаси ҳосил бўлиши тажриба асосида аниқланган [Степанов 1997]. Қайд этилган далиллар тўғридан-тўғри кўрсатадики, емирилишга чидамли тупроқ агрегатлари генезиси органик моддаларни махсус хоссалари билан боғланган, улар ҳаво етишмайдиган шароитда ҳосил бўлиши ва ўзига хос микробиоталар иштирокида бўлиши мумкин.


Шу кунга қадар органик модданинг қимматли агрономик структура ҳосил бўлишидаги аҳамияти умумий ҳолда қабул қилинган. Шунингдек нафақат органик модда ҳаммадан аввал калцийга тўйинган гумин кислотасига боғлиқ. Емирилишга чидамли структура ҳосил бўлишида полисахаридлар ва дегидрогеназа фаоллигининг аҳамияти ҳақида ҳам кўрсатилган [Орлов, Садовникова, Садовников 1975; Tisdall, Oades 1982; Oades 1984; Туев 1989; Кирюшин, Ганжара, Кауричев, Орлов, Титлянова, Фокин 1999;].


Айтиш жоизки, кўрсатилган 3 та тахмин ҳозиргача «учта кит» лигича қолмоқда, у структура ҳосил бўлишида замонавий назариясига асосланган. Бугунги кунда улар бирламчи агрегатлар ҳосил бўлишида (аввал механик кейинчалик биокимёвий) гиф қўзиқоринларни (гриб) аҳамияти ҳақидаги маълумотлар [Oades 1984; Miller, Jastrow 1990; Martin, Chantigny Denis, Angers, Daniell Prevost, Louis-P, Vzina, Francois-P, Chalifour 1997] билан тўлдирилди. Бундан ташқари чидамли структура ҳосил бўлишида ички агрегат юзаси гидрофобланиш даражасининг тутган ўрни ҳаммадан аввал намланиш даврийлигини ошиши, сиқилган ҳавони «ёрилиш» ҳаракати камайиши, сувга чидамли агрегатларни ҳосил бўлишида анаэроб жараёнларни аҳамияти ҳақидаги маълумотлар билан бойитилди [Chesters, Attoe 1963; Burns Ruchar, Davies Julie 1986; Sullivan 1990; Тейт 1991; Милановский, Шеин, Степанов 1993; Harris, Allen, Hillel 1998; Милановский, Шеин 2002 ва бошқалар].


Тупроқни емирилишга чидамлилиги муаммосини муҳим томони уларнинг физик хоссаларини ҳамда структура ҳолатини ва қатламларини тикланиш қобилияти ҳисобланади. Маълумки, бундай тикланишни муҳим омили механик ишлов билан бир қаторда, намланишда бўкувчи ва қуриганда чўкувчи ўзгарувчан жараёнлар ҳисобланади. П.М. Сапожников [1994] бўз ўрмон ва қора тупроқлар мисолида таъкидлашича, бу тупроқларнинг умумий юмшаш самарасининг 50% и механик ишловга тўғри келса, табиий жараёнлар ҳиссасига-бўкиш ва чўкишга тахминан 35% , музлаш ва эриш жараёнлари ҳиссасига-15% и тўғри келади.


Турли тупроқларни чидамлилик табиатини  ўрганиш бўйича тажрибалар олиб борилиб, тупроқ структура ҳолати ва зичлик тузилиши миқдор жиҳатдан ифодаланиши зарур. Шу муносабат билан, энг муҳим омиллардан хисобланган, структура ҳолати ва уни тузилиш табиатини аниқловчи гранулометрик ва минералогик таркиби ҳамда органик модда миқдори ва сифати ҳисобланади. Тупроқларни емирилишига чидамлилигини ушбу асосий кўрсатгичлар ҳисобга олган ҳолда ўрганилади.

Тупроқ қаттиқ фазаси ҳар хил катта-кичикликдаги ўзига хос таркиб ва хусусиятга эга бўлган механик унсурлар (элементлар) мажмуасидан иборат. Бу унсурлар табиий шароитда якка ҳолда ҳамда ўзаро бир-бирларига таъсир этади ёки муносабатда бўлади. Шунинг учун ҳам юза тортилиш кучи ҳамда бир қатор ички ва ташқи кучлар таъсирида икки ёки ундан ортиқ механик унсурлар жипслашиб тупроқ агрегатларини вужудга келтиради. Ўз навбатида бу агрегатлар биологик ва гидротермик омиллар таъсирида янада йириклашиб тупроқнинг структура бўлакчаларини вужудга келтиради. Агрегат бўлакчалар ўз набатида тупроқдаги сув ва ҳаво ҳаракатига ёки унда кетадиган жараёнларнинг ҳаммасига таъсир кўрсатади. Тупроқдаги агрегатлар-шундай таянч нуқтаки, ундаги миқдор ўзгаришлари унинг сифат ўзгаришига олиб келади.

Тупроқ ҳосил қилувчи кейинги тартибдаги структура элементлар заррарчалари ва микроагрегатлар ўзаро алоқада бўлиб макроагрегатларни ҳосил қилади

Тупроқ ҳосил бўлиш жараёнлари, гранулометрик ва микроагрегат таркиби, агрегатлар структураси, тузилиши ва шакли билан узвий боғланган. Шунинг учун улар бирдан-бир морфогенетик белгилари ҳисобланиб тупроқларни  ташҳис (диагноз) қилишда кенг фойдаланилади.

Бу структура элементларини ҳосил бўлишида диэлектрик қонунлар бирлиги ва қарама-қаршилик кураши кўринишида намоён бўлади.

Тупроқ заррачалар элементлари бирикиши ва бир вақтда тупроқда ёпишиш билан бир бутун масса ҳосил бўлиш жараёнида бўлак-бўлакларга парчаланиши натижасида макроагрегатлар ҳосил бўлади. Тупроқда кетадиган бу жараёнлар ичида асосий ўрин тутадиган ва бир-бири билан алмашинувчи қуриш ва намланиш, улар билан чамбарчас боғланган чўкиш ва бўкиш жараёнлари ҳажмий ўзгаришларга олиб келади ҳамда унда ёриқ ва юмшаш содир бўлади.

Тупроқ агрегатлари ҳосил бўлишида музлаш жараёни, ҳамда биологик омиллар таъсири катта. Механик таъсирнинг аҳамияти катта–тупроқга ишлов берувчи техника воситалари тупроқ макро- ва микроагрегатлар массасини парчаланишига сабабчи ҳисобланади.

Қуриш-намланиш жараёнлари таъсири икки томонлама бўлиши мумкин. Бир томондан улар элементар тупроқ заррачалари ва микроагрегатлар оралигидаги кучсиз алоқани узилишига ва ёриқлар ҳосил бўлишига, иккинчидан маълум жойларда тупроқ заррарчалар элементлари яқинлашиши натижасида улар ўртасида алоқа таранглашади.

Ил заррачаларининг бирлашган жойларида ёриқлар ривожланиши, одатда ўзгаради, чунки ҳар қандай  тупроқ массасини ил заррачалари нам ҳолатда силжиш ўқи бўйича кўндаланг жойланиши белгилайди.

Бу ҳодиса табиий қирраларини ривожлантиради, чунки кейинги қуриш-намланиш жараёнида ёриқлар уларнинг юзасида ҳосил бўлади. Бу ёриқларга сув бўтанасини (суспензия) тушиши уларнинг юзасида юпқа уваланган лой заррачалари, гумус моддалари, темир ва аллюминий бир ярим оксидлар ва бошқа тупроқ ҳосил қилувчи моддалар 0,1 мм гача қалинликни ташкил қилувчи плёнка ҳосил қилади. Тупроқга ишлов берувчи асбоблар таъсирида у ёки, бу қатламларни жойланиш жараёнида ўзгариш содир бўлади, шу билан биргаликда тупроқ массасини структура бўлакларига бўлади.

Тупроқга ишлов берувчи асбоблар тупроқ билан алоқада бўлиши ҳаммадан аввал, тупроқ структурасини ўзгаришига олиб келади. Ҳар қандай ишлов бериш, нафақат тупроқ агрегатларини ҳосил қилади, балки уларни бир қисмини парчалайди.

Тупроқга ишлов берилганда гранулометрик таркиби, чиринди моддалар миқдори, қўлланиладиган асбоб тури, тупроқ намлиги ва бошқа шароитларга боғлик ҳолда агрегатлар ҳосил бўлиши ва бузилиши содир бўлади. Тупроқ қандай намликда ишлов берилишига қараб, бир хил тупроқда кесакли структурали ёки майдаланган масса ҳосил қилиши мумкин. Қадим замонлардан деҳқонларга маълумки, тупроқ маълум даражадаги намликда ишловга тайёр бўлади. Бу ҳолат тупроқни «физик етилганлик»ги дейилади.

Тупроқ «физик етилганлик» даражасида жуда яхши уваланади, уни ишлов беришда кам харажат сарфланади. Оғир гранулометрик таркибли тупроқларда физик етилганлик, енгилларига нисбатан юқори намликда ҳосил бўлади. Тупроқдаги органик модда бу намликни янада оширади. Физик етилганлик ҳолатида тупроқга ишлов бериш унинг структурасини яхшиловчи усул ҳисобланади. Тупроқга ишлов бериш натижасида макроструктура бўлакчалари, на фақат физик етилган тупроқ массаси кесак ва кесакчаларга парчаланади, шу билан биргаликда тупроқ заррачаларининг элементлари ва микроагрегатларнинг ўзаро алақодорлиги содир бўлади. Маълум намлик чегарасида тупроқга ишлов берилганда агрегатлар ҳосил бўлиши ошиб боради. Аммо, бу намлик чегараси юқори бўлганда аралаштриш натижасида бир бутун ҳолатни ташкил қилади. Шундай қилиб, мавжуд намлик чегарасида тупроқ аралаштрилганда майда кесакчали ёки буғдойсимон агрегатлар ҳосил бўлади.

Шу билан биргаликда маълум намликда керакли асбоблар билан тупроқга ишлов бериш орқали унинг структура ҳолатини яхшилаш мумкин. Бу бирдан-бир тупроқга ишлов беришнинг муҳим шароитларидан бўлиб, унга риоя қилмаслик ҳайдов қатлами тупроқларини физик хоссаларини ёмонлаштиради. Шуни ҳисобга олиш зарурки, структура ҳосил бўлиш намлик нуқтаси мавжуд бўлмай, балким агрегат учун мақбул намлик чегараси мавжуд. Бу чегара оғир механик таркибли ва юқори чириндили тупроқлар учун кенг бўлиб, енгиллариники тор қумларда бу ҳодиса кузатилмайди.

Шундай қилиб, агрегат ҳосил бўлиш намлигида тупроқга ишлов бериш самарали ҳисобланади. Тупроқ агрегатларни бузилиши ва майдаланиши тупроқга тинимсиз ишлов бериш, кўпинча ишлов бериш қонуниятларини бузилиш ҳолатлари учраб туриши натижасида содир бўлади. Тупроқларни агротехник баҳолашда макроагрегатларни геометрик таснифидан ташқари уларнинг хоссаларидан: механик чидамлик, сувга чидамлик ва ғоваклик ҳам муҳим аҳамиятга эга.

Тупроқ структураси қимматли агрономик ҳисобланадики, қайсики механик,  сувга чидамли ва буғдойсимон агрегатлар ғовакли ва майда кесакчали бўлакчалардан иборат бўлса, бу агрегатларни катталиги шартли равишда 10 дан 0,25 мм гача қабул қилинган. Кейинги йиллардаги изланишлардан маълум бўлишича, қимматли агрономик агрегатлар катталигини 5 дан 0,25 мм гача олиш тавсия қилинади. Бу ерларни шудгор қилишда бир текисда жойланишини ва ҳайдов қатламида ғовак мақбул структурали, нисбатан йирик оралик ғовакликларидан иборат бўлишини, натижада яхши сув шимилиши ва ҳаво алмашинишини таъминлайди. Ҳосил бўлган, катта ҳажмдаги ўртача катталикдаги ғоваклар асосан тупроқ намлигини ушлаб туради ва ўтказади.

Об-ҳаво шароитлар ва қишлоқ хўжалик экинлар таъсирида бу ғоваклик нисбати вақт давомида агрегатларни механик ва уларнинг сувга чидамлилиги, сақланиши таъминланади. Ҳамма тупроқ иқлим шароитлари учун агрегатларни мақбул катталиги бир хил бўлиши мумкин эмас. Намгарчилик қанчалик кўп бўлган ҳудудларда йирик ғоваклар ҳосил қилиш ва яхши сув, ҳаво ўтказувчанликни ҳамда ботқоқлашган майдонларда сув бериш қобилиятини яхшилаш учун мақбул агрегат катталиги йирик бўлиши зарур. Аксинча намликни сақлаш зарур бўлган қуруқ ва қурғоқчилик аэрация ошиқча бўлган ҳудудларда мақбул агрегатлар катталиги донадор қум ҳолатида бўлиши зарур. Аммо, бу ерда бошқа чегараловчи омил ҳайдов қатлам дефляцияси кучайиши мумкин. Эрозияни олдини олишда қатламдаги агрегатларни катталиги 2 мм дан катта бўлганда, энг самарали ҳимоя вазифасини ўтайди.

Агрегатлар катталиги 2-1 мм ва 0,5 мм дан кичик бўлганда, жуда сезиларли кам самародор аҳамиятига эга. Тупроқ қаттиқ фазаси билан унинг ғоваклик структураси ва ғоваклик катталиклари бўйича тақсимланиши узвий боғланган. Ғовакликларда ҳамма физикавий, кимёвий ва биологик жараёнлар содир бўлади. Уларда ўсимлик учун керакли сув заҳиралари ва тупроқ ҳавоси сақланади. Ғоваклар орқали тупроқга сув тушади ва улар жойлашади.

Тупроқларнинг кучли шимилиш қобиляти, юза оқимни камайтириши ёки тўхтатиши мумкин ва унинг натижасида сув эрозиясини камайишига олиб келади. Шу билан биргаликда агрегатларни катталашиши тупроқ унумдор қатламини сув ва шамол эрозиясидан сақлайди.

Ғоваклар қулай сув ва ҳаво мақбул тартибот шароит нисбатини, тупроқга керакли миқдорда кислород тушишини ва тупроқдан карбонат ангидрид газини чиқиб кетишини таъминлайди. Тупроқ механик хоссалари ва структураси ўсимлик уруғларини униши, ўсиши ва илдизларни тупроқда тарқалишига таъсир қилади.

Тупроқларнинг агрегатланиши унинг ғоваклигини оширишга олиб келади ва уни структурасини яхшилайди яъни ғоваклар катталиклари бўйича қулай тақсимланиши таъминланади. Бундан қишлоқ хўжалик ишлаб чиқаришидаги технологлар ва изланувчиларнинг тупроқ структурасини агрегатлик кўрсатгичларига қизиқиши кучлилиги тушунарли. Фақатгина тупроқ структураси орқали уларнинг физик хоссаларини ва ғоваклигини ҳамда унда кечадиган жараёнларни бошқариш мумкин. 

Тупроқ элементар заррачалар ғоваклиги зич жойлашишда унинг ҳажмига нисбатан 25-26% ни ташкил қилади. Микроагрегатланиши  натижасида  ғоваклик 40-50% гача, макроагрегатланганда эса, у 60% гача ошади.

Шундай қилиб, тупроқ агрегатлигини йўқолиши ғоваклик кенглигини камайтиради, айниқса ёмонлашиши турли катталикдаги ғовакликлар мақбул нисбатини бузади. Ҳаммадан ғовак ҳажмини қисқариши, тупроқдаги сувлар шимилиши ва ҳаво алмашинуви содир бўладиган яъни тупроқ аэрациясисиз ингичка капиллар ғоваклар орқали, улар юзасидан тезда оқадиган ва буғланадиган сувлар миқдори кўпаяди. Эрозия жараёнларини ривожланиши учун шароит яратади. Тупроқларда аэрацияни бузилиши анаэроб жараёнларни кучайишига,  тупроқда ўсимлик учун заҳар моддалар пайдо бўлишига олиб келади. Шудгор ерларда деградацияланган структурали тупроқларда ишлов берувчи ва транспорт воситаларининг тортувчи кучларига кучли салбий таъсир қилади.

Тупроқ структураси деб, мазкур тип ва унинг қатламига хос ҳар хил катталикга, шаклга, чидамлиликга (механик ва сувга) эга бўлган агрегатлар йиғиндисига айтилади.

Тупроқда 3 хил (кубсимон, призмасимон, плитасимон) структура ажратилиб, улар бир неча турдан иборат бўлади (6-жадвал).

6-жадвал

С.А.Захаров бўйича тупроқ структура бўлакчаларининг таснифи
	Авлод
	Тур
	Катталиги, мм

	1
	2
	3

	I. Тип. Кубсимон-уччала ўқи бўйича бир текис ривожланган 

	Қирра ва скелети ёмон ифодаланган

	I. Йирик кесакли-тузилиши тўғри ва юзаси текис эмас
	    1. Йирик кесакли

  2. Майда кесакли
	>100

100-50

	II. Тошсимон-тузилиши тўғри ва текис эмас, думалоқ ва эгри-бугри юзали
	1. Йирик тошсимон

2. Тошсимон

3. Майда тошсимон

4. Чангсимон
	50-30

30-10

10-0,5

<0,5

	Қирра ва скелети яхши ифодаланган

	III. Ёнғоқсимон-кўп ёки кам тўғри тузилиши, қирраларининг юзаси нисбатан текис, қирра ва скелети ўткир
	1. Йирик ёнғоқсимон

2. Ёнғоқсимон 

3. Майда ёнғоқсимон
	>10

10-7

7-5

	IV. Буғдойсимон-кўп ёки кам тўғри тузилишли, айрим ҳолларда эгри-бугри қирралари билан думалоқ ва хира, айрим ҳолларда силлиқ ва ялтироқ
	1. Йирик буғдойсимон (нўхотсимон)

2. Буғдойсимон (донадор)

3. Майда буғдойсимон (кукунсимон)
	5-3

3-1

1-0,5

	II. Тип. Призмасимон-вертикал ўқи бўйича ривжланишда устунлик қилади.

	Қирра ва скелети ёмон ифодаланган

	V. Устунсимон-тўғри тузилишсиз. қирралари текис эмас, кам ифодаланган ва думалоқ қабирғали 
	1. Йирик устунсимон

    2. Устунсимон

3. Майда устунсимон
	>50

50-30
<30

	Қирра ва скелетли яхши ифодаланган

	VI. Устунли-тўғри тузилишли текис, ён вертикал қирралари жуда яхши ифодаланган, думалоқ юқори асосли («боши») ва ясси скелетли
	1. Йирик устунли

2. Устунли

3. Майда устунли
	>50

50-30

<30

	VII. Призмасимон-текис кўпинча ялтироқ юзали, ўткир қиррали
	1. Йирик призмасимон

2. Призмасимон

3. Майда призмасимон

4. Қаламсимон-бўлаклар узунлиги  >50мм
	>50

50-30

<30

<10

	III. Тип. Плитасимон-икки горизонтал ўқи бўйича ривожланишда устунлик қилади

	VIII. Плитали-кўп ёки кам ривожланган «ясси бирикган», кўпинча турли рангда ва юзаси турли тавсифли
	1. Сланецсимон

2. Плитасимон

3. Пластинкасимон

4. Баргсимон
	>50

5-3

3-1

<1

	IX. Тангасимон-нисбатан катта бўлмаган, гоҳида ясси горизонтал қийшайган япалоқ ва кўпинча ўткир скелетли (балиқ тангачасига бирмунча ўхшаш)
	1. Тез ёрилувчан

2. Дағал тангали

3. Майда тангали
	>3

3-1

<1


Ҳар хил тупроқ типи учун маълум бир турдаги структура характерлиги. Масалан, қора тупроқлар учун-донадор кесакчали, подзол тупроқлар учун-баргсимон, шўрботлар учун-устунсимон, бўз тупроқлар учун-кесакчали-чангсимон шакли характерлидир.

Деҳқончилик тарихида структурали тупроқларнинг сув, ҳаво ва озиқа тартиботи яхши бўлиши исботланган. Структурали тупроқнинг афзаллиги шундаки, унинг ғоваклиги айни вақтда икки тоифага бўлинади: ингичка, қил ғовакли (диаметри 0,05 мм дан кичик) ва йирик ғовакли, кўпинча агрегатлараро ғовакли (диаметри 0,2 мм дан каттароқ) бўлади.

Тупроқда бу ғоваклар мавжуд бўлса, унинг барча энг муҳим хоссалари-сув, ҳаво шароити, микробиологик ва технологик шароитлари ўзаро мувофиқлашади. Натижада тупроқ унумдорлиги юқори бўлади ва экилган ҳар қандай экиндан мўл ҳосил олинади. Бундай структурага эга бўлмаган тупроқлар маданий ҳолга келмаган унумдорлиги паст ҳисобланади.

Тупроқ структурасининг энг муҳим хусусияти-майда кесакчали ва донадорлигидир. Диаметри 0,25-10 мм катталикдаги кесакчаларининг сувга чидамлилигидир.

Агрегат бўлакчанинг қайси бир шаклига агрономик жиҳатдан баҳо бермоқчи бўлсак сувга чидамли макро-(диамерти 0,25 мм дан катта) ва микроагрегатлар (диаметри 0,25 мм дан кичик) миқдори инобатга олинади (7-жадвал). 
7-жадвал.

Сувга чидамли агрегатларнинг миқдорига қараб тупроқларни баҳолаш даражаси

	Кўрсаткич
	Кўрсаткич миқдори
	Ўзбекистон вилоятлари тупроқлари агрегатларининг 

	Статья I. 
	
	Баҳоси
	Тарқалиши

	  Сувга чидамли агрегатлар миқдори (0,25мм дан катта агрегатлар йиғиндиси бў -  йича) оғирлигига нисбаттан, % ҳисобида


	>30

25-30


	Жуда юқори структурали-суғориладиган тўқ тусли бўз тупроқлар ҳамда тоғ минтақасида суғориш билан банд бўлган тоғ ўтлоқи тупроқларнинг ҳайдалма қатламига хос.

Яхши структурали-типик бўз тупроқ минтақасининг ботқоқ, ботқоқ-ўтлоқ тупроқларининг ҳайдаладиган қатламига хос.

 
	Тошкент

Қашқадарё

Андижон

Наманган

Сурхондарё

Тошкент

Самарқанд

Қашқадарё

Андижон

Наманган

Сурхондарё

	
	15-25

10-15


	Ўртача структурали-маданийлашган бўз тупроқларнинг беда билан банд бўлган ерларнинг юқори қатлами учун  хос.

 Ўртачадан паст структурали- эрозияга учраган типик бўз тупроқ, суғориладиган оч тусли бўз тупроқ ва чўл минтақасидаги гидроморф тупроқларнинг ҳайдаладиган қатламига хос.


	Тошкент
Самарқанд
Қашқадарё
Сурхондарё
Андижон
Наманган 

Республи-канинг ҳамма вилоятлари



	Тупроқнинг структурали таркиби (10 мм дан 0,25 мм гача бўлса агрегатлар йиғиндиси)


	5-10

          <5

         >80

	Ёмон  структурали-шўрланмаган суғориладиган тақир тупроқ, шўрланган оч тусли бўз, бўз-ўтлоқи тупроқ,  ва чўл ҳудудининг ўтлоқи тупроқларига хос. 

Структурасиз-янги ўзлаштирилган тақирлар, чўл-қумоқ мажмуасида учрайдиган кулранг ва тақир ерлар учун хос.

Жуда юқори-тўқ тусли бўз тупроқлар тоғ минтақасидаги мавжуд суғориладиган ўтлоқи тупроқларнинг ҳайдалма (чиринди) қатлами учун хос 


	Республиканинг ҳамма вилоятлари

Қорақал-поғистон

Хоразм

Бухоро

Қашқадарё

Сурхондарё

Навоий

Фарғона

Тошкент

Қашқадарё

Андижон

Наманган

Сурхондарё

Жиззах

	
	80-70

60-70

60-50

50-40

<40
	Энг яхши-типик бўз тупроқ минтақасидаги гидроморф тупроқларнинг структурали ҳайдаладиган қатламига хос, бўз тупроқнинг бедадан кейинги биринчи ва иккинчи йилги қатлами, шуниндек етилган пайтда ишлов берилган енгиллашган тупроқ
арга хос.

Яхши-етилган пайтда ишлов берилган бўз тупроқ, бедапоядан бўшаган тақир ва механик таркиби серлой бўлган чўл ҳудуди гидроморф тупроқларнинг ҳайдалма қатламига хос.

Ўртачадан юқори-эрозияга учраган бўз тупроқлар ҳамда оғир механик 

таркибли ўтлоқи-лой тупроқларнинг ҳайдалма қатлами учун хос

Ўртача (қониқарли) –механик таркиби ўрта ва оғир бўлган чўл минтақаси шўрланган тупроқларнинг ҳайдалма қатлами учун хос.

Қониқарсиз-бўз тупроқнинг кучли зичлашган, қуруқ ҳайдалма ва ҳайдов ости қатламлари, ва оғир механик таркибли чўл минтақаси тупроқлари учун хос (бундай ерлар ҳайдалганда 60% кесакли кўчкилар ҳосил бўлади).
	Тошкент

Самарқанд

Қашқадарё

Сурхондарё

Андижон

Наманган

Фарғона

Жиззах

Республика

нинг ҳамма вилоятлари

Тошкент

Самарқанд 

Тошкент ва

Самарқанддан ташқари республиканинг барча вилоятлари

Республи-канинг ҳамма вилоятлари




Шуни таъкидлаш керакки, Ўзбекистон тупроқларининг ҳеч қайсиси юқорида кўрсатилган шароитларга мос келмайди. Бироқ шунга қарамай, Ўзбекистон деҳқонлари суғориш учун сарфланган сув, далаларга солинган ўғит ва сарф этилган меҳнат эвазига бу ерлардан мўл-кўл ҳосил олаётирлар. Бу мисоллар, юқорида айтиб ўтилган концепция билан Ўзбекистон суғориладиган тупроқларига нисбатан қайтадан кўриб чиқилди. Бу қоидалар қуйидагилардан иборат:

1)структуралик чегаралари суғориладиган тупроқларда самарадор унумдорлик даражасини кўрсатадиган белгидир;

2)агрегатларнинг энг кичик диаметри;

3)сувга чидамли агрегатларни ажратиб олиш усули.

Ўзбекистон илмий тадқиқот пахтачилик институти ва унинг ҳудуд тажриба хўжаликларида ҳамда Ўзбекистон республикаларининг тупроқшунослик ва агрокимё илмий тадқиқот давлат институтларида олинган маълумотлардан қуйидаги хулосага келинди.

1.Бўз тупроқлар минтақасида структурасининг яхшилиги жиҳатидан ўтлоқи тупроқлардан кейинги тўқ тусли бўз тупроқлар, ундан кейинги ўринда типик бўз тупроқлар ва энг кейинги ўринда оч тусли бўз тупроқлар туради.

2.Энг паст «структурали»-тупроқлар-чўл минтақаси тупроқларидир. Булардан тақирлар энг охирги ўринда туради.

3.Бўз тупроқлар ҳамда чўл минтақаси тупроқларида ҳам гидроморф тупроқларнинг макроструктураси шу минтақа автоморф тупроқлариникига нисбатан сувга чидамлироқ бўлади.

4.Ерларни ўзлаштириб қишлоқ хўжалик экинларини етиштириш, қўлланиладиган агротехниканинг савияси ҳам тупроқларга турлича таъсир этади. Янги ерларни ўзлаштириб, экин экила бошлаши айрим ҳолларда макроструктура сувга чидамлилигининг камайишига сабаб бўлади; бундай тупроқларда 1 мм дан йирик агрегатлар миқдори кескин камайиб кетади (чўл ҳудудидаги тупроқларга экин экила бошлаганда ҳам айни шу ҳодиса юз беради).

5.Макроструктуранинг сувга чидамлилиги масаласида ҳайдалма қатлам билан унинг тагидаги қатлам ўртасида сезиларли фарқ бўлмайди. 

6.Ўзбекистонда тупроқ ҳосил қилувчи она жинс (қатлами аллювийлар, проллювийлар, лесслар ва ҳ.к.) лар макроструктурали эмас. Аммо аллювий ҳўл қатлами бўлганда, баъзан 0,25 мм дан йирик заррачалар учрайди, айрим жойларда унинг миқдори 20-30% га етади: уларнинг кўп қисми карбонат–гипсли яралмалардан иборат. Шундай қилиб, микроструктура Ўзбекистон суғориладиган тупроқлари учун ҳосил бўлиш жараёнида вужудга келган маҳсулдир.

7.Суғориладиган тупроқларнинг структурасини яхшилашга имкон берадиган тадбирлар-алмашлаб экишни жорий қилиш, сидерат экинлар экиш, алмашлаб экишдаги майсазорлар сонининг пахта далаларига нисбати, экин экишга қадар тупроқни ишлаш усуллари, ниҳоят тупроқни ишлаш вақтида унинг қандай намликда бўлиши зарурлиги кабилар, у ёки бу даражада сувга чидамли макро- ва айниқса, микроструктураларни вужудга келтиради. Бу, ўз навбатида ундаги сув, ҳаво ва озиқ тартиботларини ҳамда ўсимлик ҳосилдорлигини бирмунча оширишни таъминловчи омил эканлиги исботланган.

8.Тупроқ структуралигига доир маълумотлар таҳлил қилинар экан, макроагрегатларнинг тупроқни агрономик жиҳатдан баҳолаш юзасидан белгиланган 1 мм дан иборат қуйи (критик) диаметрнинг энг кичик миқдорини 0,25 мм гача камайтиришга тўғри келади, чунки 1 мм дан йирик агрегатлар нақадар муҳим бўлса, 1-0,25 мм дан йирик агрегатлар ҳам шу қадар муҳим эканлигини кўрсатадиган маълумотлар тўпланди. Бу қоида ҳозирги вақтда қабул қилинган. Бордию, диаметри 1 мм катталикдаги критик диаметр деб қабул қилар эканмиз, Европа қисмидаги тупроқлар структурасининг мустаҳкамлиги билан Ўзбекистон тупроқлари структурасининг мустаҳкамлиги ўртасидаги фарқ яна ҳам ортади.

9.Олиб борилган тажриба текширишга кўра, тупроқниниг микроагрегатлик таркибини механик таркиб билан таққослаганда, унинг микроагрегатлиги у қадар яхши билинмайди.

Шундай қилиб юқорида келтирилган маълумотлар Ўзбекистонда суғориладиган тупроқларнинг структуралилик ҳолати Европада жойлашган тупроқлардан кескин фарқ қилишини кўрсатади. 

Тупроқнинг агрегатлик ҳолати унинг ғоваклигини таъминловчи кўрсатгичдир, чунки чанг-тўзондан ташкил топган тупроқ қатламида умумий ғоваклик жуда паст кўрсатгичга эга бўлади, айниқса эркин сувларнинг ва унда эриган озиқа моддаларнинг ҳаракатини таъминловчи капилляр тешикчалар бўлмайди (8-жадвал).

8-жадвал

Агрегатларнинг катта-кичиклигига кўра тупроқнинг ғоваклиги тупроқ ҳажмига нисбатан, % ҳисобида.

	Ғоваклик
	Агрегатлар диаметри, мм да

	
	<0,5
	0,5-1
	1-2
	2-3
	3-5

	Умумий
	47,5
	50,0
	54,7
	59,6
	62,6

	Капилляр
	44,8
	25,6
	25,1
	24,5
	23,9

	Нокапилляр
	2,7
	24,5
	29,6
	35,1
	38,7


Структурали тупроқда физик хосса ва тартиботни таъминловчи-сув ва ҳаво ўтказувчанлик, жами умумий нам сиғими, жамғарилган сувни сақлаш қобилияти, самарали иссиқлик тартиботи каби омиллар мавжуд бўлади. Структурасиз тупроқларда сув ва ҳаво тартиботи қарама-қарши таъсирга эга. Структурали тупроқларда эса, сув ва ҳаво бир вақтнинг ўзида иштирок этади.

 Дарҳақиқат, агрегатларнинг катта-кичиклиги ҳамда намлигига қараб ҳаво ўтказиши тупроқдаги органик қолдиқларни аэроб ва анаэроб шароитда ачишига (бижғишига) ҳамда улардан ҳар хил таркибдаги маҳсулотнинг вужудга келишига олиб келади.

Тупроқ структураси унинг унумдорлигини кўрсатувчи энг асосий омиллардан бири. Тупроқ структураси фақатгина ундаги сув-ҳаво тартиботига ижобий таъсир кўрсатибгина қолмай, балки тупроқда мавжуд бўлган сув ва озиқа жамғармасини ўсимликнинг эҳтиёжига қараб сарфланишини таъминлайди. Структуранинг бу хусусиятини қиёсли қилиб В.Р.Вильямс қуйидагича тарифлайди: «Тупроқдаги ҳар бир агрегат-унда мавжуд бўлган озиқа моддаларини бекорга сарфланишининг олдини олувчи омонат кассадир. Ўсимлик эҳтиёжига қараб агрегат юзасида мавжуд бўлган озиқа моддаларини олади. Кейинчалик илдизлари билан агрегат ичидаги яъни озиқа бойликларига етиб боради, дарҳақиқат тупроқ агрегати сув-озиқа моддасининг бекорга сарфланишига тўсқинлик қилувчи катта қалқондир».

Структурали тупроқлар ишлов бериш вақтида ишлов асбобларига кам қаршилик кўрсатади, уларда илашимлик пластиклик, ёпишқоқлик ҳамда қаттиқлик каби физик-механик кўрсатгичлар паст даражада ифодаланади, буларнинг ҳаммаси ўз навбатида тупроқга сифатли ишлов беришга сабаб бўлади ва тупроқ унумдорлигини ошишига олиб келади.

Шундай қилиб, ҳозирги вақтда у ёки бу тупроқ типи ёки турининг самарадор унумдорлиги даставвал унинг структуралилик ҳолати билан чамбарчас боғлиқлиги исботланган. Шунинг учун ҳам тупроқ структурасини ўрганиш, уни сақлаш, яхшилаш каби тадбирларини ишлаб чиқиш зарур.

Муҳокама учун саволлар

1.1.1. Тупроқ структураси қайси кучлар таъсирида ҳосил бўлади?

1.1.2. Тупроқ агрегатлари ҳосил бўлишида қайси омиллар таъсири катта?

1.1.3. Тупроқга ишлов берилганда ишлов асбобларини таъсири борми?

1.1.4. Қайси заррачалар катталиги агрономик қимматли структура ҳисобланади?

1.1.5. Қайси агрегатлар йиғиндиси тупроқ структураси деб аталади? 

1.1.6. Тупроқларда неча хил типдаги структура мавжуд?

1.1.7. Сувга чидамли агрегатларни миқдорига қараб қандай баҳоланади?

1.1.8. Тупроқлар агрегатлик ҳолати унинг ғоваклигига қандай таъсир кўрсатади?

1.1.9. Қайси катталикдаги заррачалар энг қимматли агрономик агрегатлар ҳисобланишини топинг?
	0,01-10 мм
	0,25-10 мм
	0,001-0,01 мм

	5,0-10 мм
	0,25-5 мм
	0,2-0,5 мм


2-савол бўйича дарс мақсади: талабаларга тупроқ струкртурасини қатқалоқ ҳосил бўлиши, механик кучлар тўғсирида, агротехник тадбирларни нотўғри қўллаш, суғориш, ўғитлаш ва биокимёвий жараёнлар таъсирида бузилиши ҳақида тушунчалар бериш.

Идентив ўқув мақсадлари;

2.1. Тупроқ юзасида содир бўладиган салбий жараёнлар унинг структурасини бузилишини сабаб бўлади.

2.2.Тупроқ структурасини бузилишига механик кучлар ва агротехник тадбирлар таъсир кучли кечади.

2.3.Сувга чидамли агрегатлар тупроқларнинг структура ҳолатини белгилайди.

2-асосий савол баёни:

 Юқорида баён этиганлардан маълумки, тупроқ структурасининг такомиллашиши узоқ вақт давомида рўёбга чиқади ва кўпдан-кўп жараёнларга дуч келади. Бироқ унинг бузилиши ва батамом йўқ бўлиши учун узоқ вақт талаб қилинмайди. Ўйламасдан қилинган ҳар бир агротехник тадбир ёки инсониятнинг ноўрин деҳқончилик фаолияти тупроқ структурасининг бузилишига олиб келади.

Структуранинг бузилишига қуйидагилар сабаб бўлади:

1.Тупроқ юзасидан қатқалоқ ҳосил бўлиши, ювилиши. Тупроқ юзасидаги агрегатлар, бузувчи кучлар таъсирига  жуда берилувчан. Улар ҳўллаш даврида эриб ва бузилади ҳамда уваланган лойдан силлиқ қатлам ҳосил қилиши мумкин, айрим пайтларда бир неча сантиметр қалинликдаги қатлам тупроқ микроғовакларини беркитади, ва шундай қилиб тупроқга сув шимилишини ва тупроқ билан атмосфера ҳаво алмашинувини секинлаштиради, яъни аэрация пасаяди. Бу қатлам қуриш жараёнида қисилиб ва зичлашиб қолади. Қаттиқ қатқалоқ уруғ ниҳолларни илдизини киришига ҳалақат беради ва полигонал тўрга ўхшаш қатқалоқ ҳосил бўлиши жараёнида ўсимлик илдизчалари узилади.

Тупроқда ҳосил бўлган қатқалоқни ниҳолларга таъсири унинг маҳкамлиги ва қалинлигига ҳамда  уруғ катталиги ва униб чиқиш энергиясига боғлик.

Тупроқларда кучли қатқалоқ ҳосил бўлишини кўпинча кузатиш мумкин, ниҳоллар ҳосил бўлиши фақат қатқалоқ бўлаклари орасида ҳосил бўлган ёриқлардан пайдо бўлади, шу билан бир вақтда ёриқларга тўғри келмаган ниҳоллар каттиқ қатқалоқ остида қолиб кетади. Қатқалоқ мустаҳкамлиги қуриш тезлиги камайиши ва каллоид ейилганлиги даражаси қанчалик ошса шунчалик ошади. Сув буғланиши меъёрига қараб тупроқ юзасида натрий тузлари концентрасиясига нисбатан тўйиниб боради ва сингдриш мажмуасида юқори натрий миқдори билан тўйинади.

Кейинчалик ёмғир ёки суғориш сувлари шимилиши таъсирида тузларни ювилишига олиб келади, аммо сингдрилган натрий миқдори юқорилигача сақланиб қолади. Натижада сингдириш мажмуасида юқори миқдорга натрий ва тузлар концентрацияси пасайиш коллоидли ёйилганликга ва қалин қатқалоқ ҳосил бўлишига олиб келади.

2.Механик кучлар ва эрозия жараёнлари таъсирида. Бунга тупроқга ишлов берувчи оғир вазинли машина ва асбоб ускуналар киради. Бу борада қишлоқ хўжалигида ишлатиладиган турли машиналарнинг далаларда беҳуда юришлари ёки уларнинг экин майдонларида қайта-қайта узоқ муддат ишлов беришларига йўл қўймаслик лозим.

3.Агротехник тадбирларнинг нотўғри ёки режасиз ўтказилиши. Сернам ёки нами қочиб, тобидан ўтиб кетган тупроқни шудгорлаш, ҳайдалган ерни ҳадеб молалай бериш, етилмаган ерларни бороналаш, бўлар-бўлмасга культивация қилиш ва бошқалар. Айниқса, бу ўринда нишаб (қия) ерларни ҳайдаш технологиясини бузиш мавжуд структурани бузишгагина эмас, балки тупроқ унумдор қисмининг батамом йўқолишига ҳам олиб келади. Маълумки, нишабли ерларни асосий шудгор қилиш қиялик бўйича эмас, балки унга кўндаланг йўналишида ўтказилади. Катта қияликдаги майдонларни ҳайдаш умуман ман этилади. Бундай жойларда табиий ўсимликларни сақлаш, ёки майсазор-бутазорлар бунёд этиш лозим.

4.Ерни суғориш ва ўғитлаш таъсирида. Суғориш сувлари (айниқса улар у ёки бу даражада минераллашган бўлса) таъсирида ҳам тупроқ структураси маълум даражада бузилади. Чунки бу сувлар тупроқ таркибидаги сувда эрувчан бирикмаларни ва тупроқга солинган минерал ўғитларни эритади ҳамда энг яхши коагулятор ҳисобланган кальций катионини сиқиб чиқаради. Ерга солинган NH4NO3 ўғити таркибидаги аммоний тупроқдаги карбонатлар билан реакцияга киришиб, аммоний карбонат (NH4)2CO3 ҳосил қилади. Маълумки бунда сиқиб чиқарилган кальций катиони тупроқдан ювилиб кетади. Бундан ташқари, тупроқни аммоний сульфат (NH4)2SO4 сингари кислотали ва натрий нитрат-NaNO3 каби ишқорли физиологик минерал ўғитлар билан бир неча йил сурункасига ўғитлаш тупроқ структурасининг бузилишига олиб келиши турган гап.

5.Тупроқдаги биокимёвий жараёнлар: Чиринди ҳосил бўлиши, аэроб (кислородли) ва анаэроб (кислородсиз), бижғиш (чириш) катта таъсир кўрсатади. Чунки тупроқ механик заррачаларини бир-бирига маҳкам ёпиштириб турган чиринди микроорганизмлар таъсирида аэроб шароитда батамом шаклланади. Бу ўринда ҳар хил физик-кимёвий ва биокимёвий жараёнларда ҳосил бўлган сувда эрувчан тузларнинг структурани бузишдаги таъсири жуда катта.

Муҳокама учун саволлар

2.1. Тупроқ структураси бузилиши қайси омиллар таъсирида бўлади?

2.2. Нима сабабдан тупроқ юзасида қатқалоқ ҳосил бўлади?

2.3. Тупроқ структура ҳолатига механик кучлар қандай таъсир кўрсатади?

2.4. Қандай шароитларда агротехник тадбирлар тупроқ структуасини бузилишига сабабчи бўлади?

2.5. Суғориш ва ўғитлаш таъсирида тупроқ структурасини бузилиши содир бўладими?

2.6. Биокимёвий жараёнлар таъсирида тупроқ структурасини бузилиши мумкинми?

2.7. Минерал ўғитларнинг қайси турлари тупроқ структурасини парчалашини топинг?
	NH4NO3
(NH4)2CO3

(NH4)2SO4
(NH4Cl)

CO(NH2)2
NaNO3
Ca(NO3)2
	KCl

K2SO4
KCl(MgSO4(3H2O

K2SO4(MgSO4

KNO3
	Ca(H2PO4)(H2O

CaHPO4(2H2O

4CaO(P2O5

NH4H3PO4
(NH4)2HPO4
CaCN2


3-савол бўйича дарс мақсади: талабаларга тупроқ структурасини тиклаш табиий усулларидан, ишлов бериш, органик моддалар билан бойитиш алмашлаб экиш тизимини жорий қилиш, сунъий структура ҳосил қилувчи полимер ва сополимерлардан фойдаланишда қўйиладиган талаблар ҳақида тушунча бериш.

Идентив ўқув мақсадлари;

3.1. Эрозияга чалиган тупроқларнинг структура ҳолатини тикловчи янги агротехник тадбирлар унинг унумдорлигини акс эттиради.

3.2. Эрозияга учраган тупроқларнинг структурасини тиклашда органик моддалар муҳим аҳамият касб этади.

3.3. Эрозияга учраган тупроқларнинг структуралиги деҳқончилик маданиятини белгилайди.

3.4. Сунъий структура ҳосил қилувчи моддалар эрозия жараёнларида келажак тупроқ ҳолатини ифодалайди.

3-асосий савол баёни;

Тупроқ агрегатлик ҳолатини (структурасини) тиклашнинг агротехник тадбири ва усуллари ишлаб чиқилган.

Шу кунга қадар тупроқ структура ҳолати тиклашнинг қуйидаги агротехник усуллари мавжуд:

1) тупроқга ишлов бериш;

2) тупроқни органик моддалар билан бойитиш;

3) алмашлаб экиш тизимини тўғри жорий этиш; 

4) навбатлаб экиш.

Ишлов ҳар йили қайтариладиган муҳим агротехник тадбир ҳисобланади. Уни амалга оширишда инсоният механик ва физик жиҳатдан катта иш бажаради. Инсоният ишлов жараёнида катта иш бажарибгина қолмай, балки келажак ҳосил тақдирини ҳал этувчи тупроқ муҳитини вужудга келтиради.

Деҳқончилик тизимида тупроқ унумдорлигини таъминловчи агрегат бўлакчаларини вужудга келтира олмаган ишлов усули яроқсиз ҳисобланади. Ишловнинг асосий вазифаси тупроқ ҳайдалма қатламини агрегатчалардан ташкил топган ғовак тизимга айлантиришдир.

Ишлов жараёнини ўтказиш вақтида тупроқ чанг-тўзонга айланмаслиги лозим.

Бинобарин, бу жараённи тупроқ ўта нам ёки жуда қуриб қолган шароитда олиб бориш мумкин эмас. Сифатли ишловни таъминловчи кўпгина физик-механик хоссалар-ёпишқоқлиқ, пластиклик, уваланиш, қаттиқлик ва бошқалар тупроқнинг намлик кўрсаткичи билан чамбарчас боғлиқ бўлади. Намликнинг ошиши тупроқ ёпишқоқлигини янада кучайишига, ишлов асбобларига кўрсатадиган солиштирма қаршиликнинг ошишига олиб келади. Шунинг учун ҳам сифатли ишлов беришнинг асосий омили-бу тупроқ мақбул намлик кўрсаткичини топишдир. Мақбул намлик тупроқда қониқарли структурани вужудга келтиради, энг кам ёпишқоқликни, қаттиқликни таъмин этади. Намликнинг бу кўрсаткичини тупроқнинг физик етилганлиги дейилади.
Физик етилган тупроқнинг намлиги пластик (нам ҳолатда ўз шаклини сақлаш) ҳолатининг энг қуйи даражасига яқин туради. Бу пайтда ҳайдалган тупроқ яхши уваланади, ерни ишлаш учун кетадиган меҳнат сарфи камаяди ва энг чидамли агрегатлар ҳосил бўлади. Олинган кўпгина маълумотларнинг кўрсатишича типик бўз тупроқларда ҳайдалма қатлам пластиклигининг қуйи чегараси 17-19% ни ташкил этади, структура ҳосил бўлиш намлиги эса 19-20% ўртасида ўзгариб туради. Чўл минтақасининг суғориладиган ўтлоқи воҳа тупроқларида эса пластикликнинг қуйи чегараси механик таркибга кўра дала нам сиғимининг (ДНC) 65-70% ни ташкил этади. Тупроқ структурали ҳолатини тиклашнинг асосий йўлларидан бири уни чиринди моддалар билан бойитишдир. Тупроқ чириндиси таркибидаги турли органик кислота (гумин, фульво ва бошқа)лар тупроқ заррачаларини бир-бирига елимловчи модда вазифасини ўтайди. Агарда чиринди кислоталари калций, магний, қисман темир ёки алюминий тузлари ҳолатида тупроқ заррачаларини ёпиштирса, бундай ҳолда ҳақиқий сувга чидамли ва ғовак структурали аргегатлар вужудга келади. Тупроқ чириндисини кўпайтириш учун унга кўп миқдорда гўнг ва бошқа органик бирикмалар солиш керак.

Тупроқ структурасини тиклаш унинг кимёвий хусусиятини яхшилаш билан ҳам амалга оширилади. Шўртоб ёки шўрхок тупроқлар бунга мисол бўлиши мумкин. Бундай тупроқларнинг сингдириш мажмуасида магний, натрий бўлиб, бундай унсурлар иштрокида  чидамсиз структура ҳосил бўлади. 

Тупроқни структурали қилишнинг муҳим тадбири – шу минтақа эҳтиёжларини ҳисобга олган ҳолда ўт далали алмашлаб экишни жорий этишдир. Шу мақсадни назарда тутиб, ҳар қайси минтақа шароитига тўғри келадиган кўп йиллик дуккакли ўтлар (беда, йўнғичка) ва бир йиллик донли экинлар (арпа, буғдой, маккажўхори, оқ жўхори, мош ва бошқаларни) алмашлаб экилади. Кўп йиллик ўтлар серилдиз бўлганлигидан ерда чиринди ҳосил қилувчи органик  қолдиқ тўпланади ва тупроқнинг устки қатламида сувга чидамли донадор структура ҳосил бўлади (22-жадвал).

Хўжаликларида тўпланган ҳамда илмий-текшириш ташкилотларининг дала шароитида олиб борилган кўп йиллик тажрибаларининг якунлари қуйидаги хулосага олиб келди:

1. Кўп йиллик ўт экинлари (айниқса беда) экиш ҳамда ерларга гўнг солиш тупроқ структурасини яхшилайди.

2. Ўтлар ҳайдалгандан кейин ғўза ўстиришнинг биринчи йилидаёқ ҳар хил тур ва типдаги тупроқларда сувга чидамли макроагрегатларнинг миқдори кўпаяди ва унинг ҳосили ошади

3. Ўтлар ҳайдалгандан кейин ғўза ўстиришнинг иккинчи йилидаёқ тупроқнинг макроструктураси тез ва кескин ёмонлашади

4. Сурункали минерал ўғитлар билан ўғитланганда тупроқнинг структурали ҳолати яхшиланмайди.

9-жадвал

Қумоқ бўз тупроқлар таркибида сувга чидамли макроагрегатларнинг ўзгариши
	Вариантлар
	0,25 мм дан йирик агрегатлар, % ҳисобида

	
	Типик бўз тупроқлар
	Оч тусли бўз тупроқлар

	
	0-25
	25-40
	0-25
	25-40

	Ўғитланмасдан доим ғўза етиштирилганда

Тўрт йиллик бедадан сўнг

Уч йиллик бедадан сўнг ғўза етиштирилганда биринчи йили

Уч йиллик бедадан сўнг ғўза етиштирилганда иккинчи йили

Тўрт йил узлуксиз ғўза етиштирилгандан сўнг

Доимий гўнг (органик ўғит) билан ўғитланганда

Доимий минерал ўғитлар билан ўғитланганда
	20

61

48

21

6

43

11
	35

80

75

40

28

72

40
	10

29

15

8

3

25

6
	27

49

32

19

9

43

18


Структурани тиклашда иссиқлик омилининг ҳам аҳамияти катта. Структуранинг вужудга келишда иссиқлик ва сув асосий омил ҳисобланади. Бу жараён таъсирини қуйидагича тушунтириш мумкин: Совуқ кунлар бошланишидан олдин ёққан ёғингарчилик ёки суғориш сувлари тупроқ ғовакларига кириб, уларни тўлдиришлари мумкин, оби-ҳавонинг кескин пасайиб кетиши туфайли бу сувлар музлайди, музлаш сув ҳажмини кенгайтиради. Натижада тупроқ ғовакларида қўшимча катта куч вужудга келади. Бу ҳодиса ўз навбатида механик заррача ва агрегатларнинг бир-бирига янада катта куч билан сиқилишига олиб келади. Кунлар исиши билан ғовакликлардаги музлар эрийди. Тупроқнинг етилганлигида унинг бирмунча донадорлиги сезилади. Кеч кузда бериладиган «яхоб» сувлар ана шу мақсадни кўзда тутади. Лекин ҳамма вақт ҳам музлаш структура ҳосил қилавермайди. Музлаш жараёни ҳарорати анча паст ва ўта намланган тупроқларда структура ҳосил қилмайди, балки уни бузади.

Маълумотлардан маълум бўлишича, тупроқ структурасининг бузилишига сабаб бўлувчи омиллар кўп бўлганидек уни тиклашга қаратилган усуллар ҳам хилма-хилдир. Ҳозирги вақтда шу нарса исботландики, структурали тупроқларда сув, ҳаво иссиқлик ҳамда озиқа тартиботлари маданий ўсимликлар учун етарли ва қулай шаклда бўлади. Структурали тупроқ-маданий тупроқ ҳисобланади. Структура тиклашнинг бош масаласи тупроқда чириндининг тўпланишидир.

Кейинги йилларда кимиё саноатининг тараққий этиши натижасида тупроқда чиринди моддалари ўрнини эгаллайдиган юқори молекулали органик кислоталар ишлаб чиқилди. Бунинг учун юқори молекуляр бирикмалар-полимерлар ва сополимерлардан фойдалана бошланди. Бу бирикмалар умумий ном билан крилиумлар деб юритилади. Крилиумлар асосан, учта органик: акрил (СН-СН-СООН), метакрил СН2(С(СН3)-СООН ва малеин (СООН-СН-СН-СООН) кислоталаридан ҳосил қилинган типик полимерлардир. Крилиумлар таъсирида пайдо бўлган агрегатларни ўрганиш соҳасида ўтказилган кўпгина текширишлар шуни кўрсатадики, полимерлар билан тупроқ заррачалари орасидаги ўзаро кимиёвий муносабат туфайли структура ҳосил бўлади. Структуранинг сувга чидамли бўлиши, коллоидлар коагуляцияси туфайлидир. Сунъий структура ҳосил қилувчи модда (крилиум) бундан ташқари биологик фаол ҳамда таркибида маълум миқдорда озиқа моддаларини сақлаши мумкин.

Кўпгина олимларнинг текширишларидан аниқландики, қумоқ ва соз тупроқларда крилиумлар таъсирида ҳосил бўлган структура 3-5 йилгача, қумлоқ ва қумли тупроқларда эса бир йилгача ўзининг агрегатлик ҳолатини сақлаб туради. Агрономик нуқтаи назардаги қимматли ва сувга чидамли бу агрегатлар тупроқнинг сув, ҳаво хоссаларини яхшилайди, микробиологик жараёнларнинг ривожланишига, озиқа тартиботининг қулай бўлишига ва экинлар ҳосили ошишига ижобий таъсир кўрсатади.

Тупроқнинг физик ҳолатларини яхшилаш ҳамда унумдорлигини ошириш мақсадида Ўзбекистон Фанлар Академиясига қарашли кимё институти томонидан ишлаб чиқилган «К» серияли полимерлардан фойдаланиш соҳасида кўпгина тажрибалар ўтказилган. Олинган маълумотлар суғориладиган бўз, тақир ва тақирсимон тупроқларда «К» серияли моддаларни қўллаб 0,25 мм дан йирик агрегатлар миқдорини 80% гача кўпайтириш ва суғоришга сарфланадиган сувни анча тежаш ҳамда экинлар ҳосилдорлигини ошириш мумкилиги исботланган.

Ҳозирги вақтда чет мамлакатларда (АҚШ, Франция, Англия, Германия ва ҳакозо) жуда кўп турдаги сунъий структура ҳосил қилувчи моддалар мавжуд. Лекин, сунъий структура ҳосил қилувчи моддаларни кенг кўламда қўллаш учун у қуйидаги талабларга жавоб бериши зарур:

1. Структура  ҳосил қилувчи моддалар тупроқларда ғовак, сувга чидамли ҳамда механик жиҳатдан қаттиқ бўлмаган бўлакчаларни вужудга келтириши.

2. Улар тупроқда инертмасса ҳосил қилмай, биологик ҳаёт учун заҳарли бўлмаслиги лозим.

3. Структура  сувни яхши қабул қилиши ҳамда бўкиш хусусиятига эга бўлмоғи лозим, лекин коагуляция жараёнидан сўнг (тупроқ массасини агрегатли ҳолатга ўтказгандан сўнг) сув таъсирида узоқ вақт бузилмаслиги керак.

4. Структура ҳосил қилувчи моддалар ўзида озиқа моддаларни сақлаши, донадорлиги бузилган тақдирда ўсимликлар озиқа моддаларни ўзлаштириши зарур.

5. Структураларнинг фаолияти ҳеч бўлмаганда бир ротация даврини (4-5 йил) ўз ичига олиши лозим акс ҳолда сунъий елимнинг таъсири қисқа муддатлиги учун кенг ишлатилмайди.

6. Гумин кислотаси хусусиятга яқин турадиган структура ҳосил қилувчи моддаларни яратиш ва қўллаш катта аҳамиятга эга.

7. Структура ҳосил қилувчи моддалар арзон ва жуда фаол бўлиши, тупроқнинг структураси гектарига 0,5-1 тонна сарфлаганда тикланиши лозим, акс ҳолда структура ҳосил қилувчи моддалар иқтисодий жиҳатдан ўзини оқлолмайди.

Шундай қилиб, тупроқда ўсимликлар учун сув, ҳаво ва озиқа тартиботларининг қулай бўлиши, шуниндек экин майдонларида қўлланиладиган агротехник тадбирларнинг яхши натижа бериши тупроқнинг муҳим агрономик хоссаларидан бири, у тупроқнинг ғовак қовушмали ва серғовак ҳолатда бўлишини таъминлайди.

Тупроқнинг структуралиги хўжалик деҳқончилик маданиятининг даражасини кўрсатади.

Муҳокама учун саволлар

3.1.Тупроқ структура ҳолатини тикловчи қандай агротехинк усуллар мавжуд?

3.2.Тупроқга ишлов беришнинг асосий вазифаси нимадан иборат?

3.3.Қониқарли структура ҳосил қилиш омили тупроқнинг қайси кўрсаткичида намоён бўлади?

3.4.Тупроқ пластиклик ҳолатини қуйи даражаси намликнинг қайси ҳолатини ифодалайди?

3.5.Тупроқ чиринди таркибидаги органик кислоталар структура ҳосил бўлишида қандай вазифани бажаради?

3.6.Тупроқларнинг сингдириш мажмуасида Na ва Mg бўлганда қандай структура ҳосил бўлади?

3.7.Кўп йиллик ўт экинларини тупроқда структура ҳосил қилишда аҳамияти нимада?

3.8.Структура ҳосил бўлишида полимерлар қанадй таъсир қилади?

3.9.Сунъий структура ҳосил қилувчи моддалар қандай талабларга жавоб бериши зарур?

3.10 Крилиумлар деганда қандай юқори молекуляр моддалар тушинилади?

3.11  Крилиум нечта органик кислотадан ташкил топганлигини топинг?

	Акрил 
	СН-СH-СООН
	3

	Метакрил
	СН2(С(СН3)-СООН
	

	Малеин
	СООН-СН-СН-СООН
	

	
	
	

	Акрил 
	СН-СH-СООН
	2

	Малеин
	СООН-СН-СН-СООН
	

	
	
	

	Акрил 
	СН-СH-СООН
	5

	Метакрил
	СН2(С(СН3)-СООН
	

	Малеин
	СООН-СН-СН-СООН
	

	Углевод 
	С6Н12О6
	

	Каолинил
	(Ca, Mg) O2 ( 4SiO2 ( H2O
	


Мавзу бўйича ечимини кутаётган илмий муаммолар
1. Тупроқ структура элементлар заррачалари ва микроагрегатлар ўзаро алоқадорлигини такомиллаштириш.

2. Тупроқга ишлов беришда агрегатлар ҳосил бўлишини мақбуллаштириш.

3. Ўзбекистонда тарқалган асосий тупроқ типларини структура ҳолатини тавсифлаш.

3-АМАЛИЙ МАШҒУЛОТ
Тупроқларнинг макроагрегат таҳлили

Ажратилган вақт-8 соат


Дарс мақсади: Тупроқларни Т.И.Павлов усулида макроагрегатларни сувга чидамлилигини ва Н.И.Савинов усулида қуруқ элаш ва сувга чидамлилиги таҳлилини ўргатиш.

Идентив ўқув мақсадлари; 
1. Тупроқларни микроагрегат таҳлил қилиш усули тушунтирилади;

2. Тупроқ агрегатларини Г.И.Павлов усулида айтиб берилади;

3. Тупроқ макроструктураси ва сувга чидамлилиги Н.И.Савинов бўйича аниқлаш кўрсатиб берилади;

4. Тупроқларни ёйилганлиги (дисперслиги) ва структура коэффиценти ҳисоблаш тушунтирилади.

Керакли жихозлар: чайқатиб парчаловчи асбоб, ҳовонча, дистилланган сувда ювгич, тешикчалари 0,25 мм диаметри 5-6 см элакча, диаметри 4-5 смли 1 л ҳажмдаги цилиндр, узунлиги 60 смли учига резинкали тешиклари билан айланача маҳкамланган чайқатгич (айлана диаметри 40-50 мм, тешиклар катталиги 3 мм), 50 ёки 100 миллиметрли  шиша стакан, камида 10 см ли шиша воронка, штатив пипетка дистилланган сув билан колба ва бўтанани сўриш учун аспиратордан иборат бўтана намунасини олишга мослаштирилган асбоб. Узунлиги 26 см овал шаклидаги пипетка уни сув билан яхши ювишга имкон беради. Атрофи 4 та тешикдан иборат учи маҳкамланган пипетка у орқали бўтана сўрилади. Иссиқликга чидамли 50 мл шиша бюкс (стаканча), қумли ҳаммом, 1050С да қиздирувчи термостат, эксикатор, секундомер, тарози, тупроқ намуналари, 10 мм дан 0,25 мм гача элаклар жамламаси.

Тупроқ структураси деганда унинг ҳар хил тузилишдаги ва катталикдаги (кесакча) бўлакларга ёки агрегатлар, механик унсурлардан таркиб топиб, органик ва минерал тупроқ каллоидлари билан ёпишгандир. Агрегатларнинг 0,25 мм дан катталиги макроагрегатлар, 0,25 мм дан кичиклигини микроагрегатлар дейилади.

Тупроқ структурасининг агрономик жиҳатдан қимматлиги, қайсики кичик ғовак (кесакча агрегатлар) катталиги 0,25 дан 10 ммгача бўлиб, сувнинг ювилишига чидамли бўлади.

Тупроқнинг бу ҳолати, юқори сувга чидамли кесакчаларнинг ҳосил бўлиши агротехник усуллар билан тупроқларнинг структура ҳосил қилишига қаратилади.

Структурали тупроқ мақбул физик хоссаларга эга бўлиб, яхши сув-ўтказувчанлик, юқори аэрацияга, осон ишлов берилади ва ҳоказо. Бу эса қишлоқ хўжалиги ўсимликларининг ўсиши учун мақбул сув, ҳаво ва озиқа тартиботи билан таъминлайди. Шунинг учун агрегатларнинг сувга чидамлилиги ёки, агрегат таҳлили тупроқ унумдорлигига ва тупроқга самарали даражада усулларни таъсир этишида катта аҳамиятга эга.

Агрегатларнинг таркибини аниқлаш қуруқ ҳолати маълум оғирликдаги тупроқни диаметри ҳар хил бўлган элаклардан ўтказиб аниқланади, агрегатларнинг чидамлилиги эса ҳар хил усулларда аниқланади. Уларнинг кўпчиллиги оғирлик ҳисобига ёки сув таъсиридан кейин сувга чидамли агрегатларнинг сақланган миқдорини аниқлашга ва агрегатларни парчалашга сарфланган кучга асослангандир.

Ўзбекистон лаборатотияларида асосан Г.И.Павлав ва Н.И. Саввиновларнинг усуллари қўлланилади. Таҳлил қилинаётганда у ёки бу усулда қуйидагиларни ҳисобга олиш керак. Даладан тупроқ намуналари тўғри чуқурликда ва муддатда олиниши ва тарқалиши зарур. Қўйилган мақсадга қараб аниқ объектдан тупроқ намунаси ҳар хил мавсумда турли қатламлардан олинади. Агрегат таркиби ва унинг сувга чидамлилигини ўрганишда ҳар хил қатламлардан намуналар тупроқга турли чуқурликда ишлов берилгандан ва кузда шудгордан кейин ва баҳорда экишдан олдин олинади.

Бир ва кўп йиллик ўсимликларни тупроқлар агрегат таркибига таъсирини ва сувга чидамлигини ўрганиш учун намуналарни кузда ҳайдалгандан кейин ва баҳорда экишдан олдин олинади. Тупроқ намуналарини, бурғи билан (структурасини бузмасдан), ҳажм оғирлик цилиндрда, ёки куракда (чуқурдан), фақат тупроқ етилган маҳалда олиш керак. Намуналарни одатда ҳайдалган ва ҳайдов остки қатламларидан айрим пайтларда ҳайдалма қатлам-қатламларга бўлинади 0-10, 10-20 см ва ҳакозо, ҳар бир қатлам учун алоҳида таҳлил олиб борилади. Ҳар бир майдондан 5-10 жойдан намуна олинади. Намуналарни агрегат таҳлилига олиш билан бир вақтда ҳажм массаси, ғоваклик ва сув ўтказувчанликни аниқлаш мақсадга мувофиқдир.

Бир даланинг бир нечта нуқтасидан олинган тупроқ намуналарини бир хил қатлам бўйича аралаштирилиб, катта кесак бўлакларини қўл билан тахминан 1 см бўлакларга бўлинади. Кейин тупроқни сояда ҳаво қуруқлигидаги ҳолатгача қуритилади ва 1-2 кг намуналарни картон ёки металл қутиларга солиб, таҳлил учун лабораторияларга юборилади.

Ҳудудлар бўйича тупроқларни тадқиқот қилишда тупроқга агрономик баҳо бериш мақсадида олинган намуналарнинг ҳар бир нуқтасидан алоҳида таҳлил қилиниб, кейин уларнинг қатлам ва участка бўйича ўртачаси чиқарилади. Таҳлил учун олинган тупроқ намуналари бузилмаган ҳолда сақланади.

Тупроқларнинг сувга чидамлилигини Г.И.Павлов усулида аниқлаш

1.Тупроқни таҳлилга тайёрлаш. Ҳаво қуруқлигидаги қуритилган тупроқлар заррачалари намунасидан ўртача 20 г олинади. Яхши солиштириш имконини берувчи параллел таҳлил қилинаётганда тупроқлар 5-3 мм ёки 3-2 мм элаклардан ўтказилади; ушбу заррачалардан ўртача, 20 г намуна  олинади.

Агрегатларни элаш қуйидаги тартибда олиб борилади: даладан олинган тупроқ намуналаридан ўртача-1-2 кг олиниб 1 ва 3 мм ёки 3-2 мм элаклардан кичик миқдора ўтказилади, улар бири иккинчисига кийдирилган бўлиб ва устидан қопқоқ билан ёпилади, тагида эса таглик бўлади. Элакда қолган 5 мм дан йирик агрегатларни эҳтиётлик билан олиб ёғоч ёки янчиғич билан ҳавончада майдаланилади ва кейин яна элаклардан ўтказилади. Тупроқ намунасини ҳаммаси элангунгача давом этирилади. Эланган агрегатларни қутиларга жойланади.

2.Таҳлилнинг бориши. 20 г олинган тупроқ намунасини 3(4 қисми сув билан тўлдирилган бир литрлик цилиндрга солинади, ва уни 10 минутга қолдирилади.

Механик таҳлил учун ишлатиладиган цилиндрлар олинади, аммо аниқ бир литр ўлчовида тепаси кесилади.

Ўтган вақт ичида сув ҳар бир агрегатдаги ҳавони сиқиб чиқаради. 10 минутдан кейин цилиндрга сувни охиригача тўлғазиб, устидан пластинка ёки қўл билан бекитилади. Агрегатларни ўзаро алоқасини бузиш ва бўтанани бир хил жойлашиши таьминлаш учун цилиндрни 10 марта 1800 га 55 секунд давомида айлантирилиб ағдарилади. Цилиндрни ҳар бир ағдарилиши 5 секунд давом этади, қайсики асосий тупроқ пастга тушгунга қадар. Кейин агрегатларни заррачалари элаклар эланиб ажратилади ва пипеткаланади. Пипеткаланиш ва элакларда элаш қуйидагича амалга оширилади. Охирги чайқатишдан кейин цилиндрни тинч ҳолатда қолдирилади ва пипетка ёрдамида (механик таҳлил учун  белгиланча пипетка) 20-25 мл намуна олинади. Олинган намуна (бўтана) чинни ёки қуритиш стаканларига қуйилади. Стакандаги суюклик сув ҳаммомида буғлатилади қуригандан кейин қолган тупроқ 100-105 0С да қуритилиб ва тарозида тортилади. Булар худди механик таҳлилдаги каби бажарилади. Стоксни тенгламаси бўйича температурага боғлик ҳолда бўтана намунасини олиш учун пипетка чўктириш чуқурлиги ва оралик катталиги қуйидагича тавсия қилиниши мумкин.  

	Бўтана намунаси олиш учун пипетка чўктириш ва оралик катталиги

	Пипетка чўкти(
риш чуқурлиги
	150
	17,50
	200
	22,50
	250
	27,50
	300

	25
	123II
	115 II
	108 II
	102 II
	97 II
	91,5 II
	86 II

	10
	20 I 31 II
	19 I 22 II
	18 I 03 II
	17 I 01 II
	16 I 05 II
	15 I 14 II
	14I22 II


Ҳаммаси бўлиб пипетка билан 2 та намуна олинади: 25 ва 10 см чуқурликдан. Биринчи намунада-0,05 мм дан кичик заррачалар жамламаси олинади. Иккинчисидан –0,01 мм дан кичик заррачалар жамламаси олинади. Шу сабабли 0,05-0,01 мм ҳисоблашда биринчисини оғирлигидан иккинчисини оғирлиги айрилади, ўртасидаги  фарқ (25 мл) бўтана ҳажмидаги берилган заррачалар оғирлигини ифодалайди. 

Заррачаларни фоиз миқдори (В) қуйидаги тенглама бўйича ҳисобланади:

Бунда: 
а-олинган намунадаги қуруқ қолдиқнинг оғирлиги,г



20-тупроқ оғирлиги, г



25-пипетка билан олинган бўтана ҳажми, мл



1000-бўтананинг умумий ҳажми, мл

Пипетка билан фақат икки 0,05-0,01 ммдан кичик заррачалар аниқланади.

Бу микроагрегат таҳлил қисми дейилади. Биринчи намуна олгандан кейин цилиндрдаги суюқлик аралаштирилмайди, механик тахлилдагидай. Иккинчи намунани олиш вақти цилиндрдагини тинч ҳолатда тургандан ҳисобланади.

Йирик заррачаларнинг (0,25 мм катта) таркибини юқорида кўрсатилган усулда тупроқни сувда элаш билан олиб борилади.

Бунинг учун ванна (чуқур тоғора ёки челак) сув билан ва тешиклари 1 ва 0,25 мм элаклар тайёрланади. Тагига 0,25 ммли элак қўйилади, унинг устига 1 мм элак кийдирилади. Шу ҳолда элаклар ванна сувига чўктирилади, сувнинг баландлиги юқоридаги элакдан 5-6 см юқори бўлиши керак.

Охирги заррача пипетка ёрдамида олгандан кейин, тезда цилиндрдаги тупроқни ваннага ўрнатилган элакга ўтказилади. Бунинг учун цилиндрни шиша пластинка билан ёпилади, 1800 га айлантириб ва элаклар юзаси сувга чўктирилади, шиша пластинкани сувнинг остидан цилиндр айланмаси бўйича олиниб, тупроқни элакни устига бир текисда тарқатилади.

Тупроқнинг йирик заррачалар тушгандан сўнг элакга, тахминан бир минутдан кейин, цилиндрни сув остида оғзини шиша пластинка билан бекитилиб олинади. Кейин элаклар сувдан кўтарилади (сувдан бутунлай олинмайди), юқорига текис ҳаракатда, пастга эса кескин 10 марта сувда чайқатилади. Бундай ҳаракатлар натижасида тупроқ 2 та элакда эланилади. Агрегатнинг сувга чидамлилари элакларда қолади, сувда ювилиб кетганлари элаклардан ўтиб ваннага тушади. Ундан кейин элаклар сувдан олиниб, ундаги тупроқлар чинни идишларга ювиб туширилади, сув ҳаммомида олдин қуритилиб, (ёки қум печкаларда) кейин 1050 С қуритиш жавонларида (термостат) қуритилади. Чинни идишни олдиндан рақамланган ва тарозида тортиб олинган бўлиши керак.

Ёзувлар қуйидаги тартибда бўлиши тавсия этилади.

	Тупроқ, тажриба варианти
	Чуқурлик, см
	Идиш рақами
	Идиш оғирлиги, г
	Заррача катталиги,мл
	Қуруқ заррача қолдиқ оғирлиги, г
	Сувга чидамли агрегат миқдори


Идишлар қуритилгандан кейин эксикаторда совутилади ва тарозида тортилади. Натижалар фоиз ҳисобида қуруқ тупроқ оғирлигига нисбатан ҳисобланади:

Бу ерда: х-заррачалар миқдори фоизда

а-заррачаларни қуруқ ҳолдаги оғирлиги,г

20-таҳлил учун олинган тупроқ ўлчами,г

Таҳлилнинг бу қисмини макроагрегатлар деб аталади. Улар ёрдамида сувга чидамли агрегатларнинг 0,25-1мм ва ундан йириклари аниқланади.

Заррачаларнинг 0,25 мм дан  кичикларини ўртадаги фарқдан топилади. Бунинг учун умумий олинган тупроқ ўлчамидан 20 г (100%) дан 0,25-1 мм даги ва 1 мм дан йирик заррачаларнинг жамламаси олиб ташланади. 0-25 мм дан кичик заррачалар катталигидаги умумий сувга чидамсиз агрегатларни ифодалайди.

Шундай қилиб макроагрегат ва микроагрегат таҳлилидан қуйидаги агрегат заррачалари аниқланади:

1 мм дан йирик; 1-0,25 мм; 0,05-0,01 мм; 0,01 ммдан кичик; 0,25-0,05 заррачаларни ҳисоблаш ҳамма заррачалар оғирлиги ва таҳлил учун олинган тупроқ ўлчамининг ўртасидаги фарқдан келиб чиқади. Сувга чидамли агрегатларни аниқлаш 3 марта қайтарилишда олиб борилади.

Тупроқнинг макроструктураси ва сувга чидамлилигини Н.И.Савинов усулида аниқлаш

Бу усул Г.И.Павлов ва А.Ф. Тюлин  усули асосида ишлаб чиқилган усул 2 қисмдан иборат: 1) тупроқ агрегатларнинг ҳар хил катталикдагиларини ҳаво қуруқлигидаги тупроқларни элаш (қуруқ элаш). 2) агрегатларни сувга чидамлиларини-сувда тупроқни заррачаларини элаш (ҳўл элаш) орқали аниқлаш.

1.Тупроқ агрегатларининг ҳар хил катталикдагиларини аниқлаш (қуруқ элаш). Даладан олинган тупроқ намунасидан 2,5 кг олиб уни ҳаво қуруқлигидаги холатга келтирилиб ва эҳтиётлик билан ҳар хил диаметрдаги элаклардан эланади: 10, 7, 5, 3, 2, 1, 0,5, ва 0,25 мм, элашдан олдин ҳаммаси битта қаторга тўпланадиган охирига тўпланадиган қопқоқ кийгизилади, устидан эса, тупроқ солинади ва устки қопқоқ ёпилади.

Тупроқларни элашни 100-200 г дан олиб эланади, қаттиқ силкитилмайди, алоҳида агрегатлар (бўлаклар)ни бузмаслик учун элакларни бир-биридан ажратишга ёнида қўл билан урилади, сабаби ушланиб қолган агрегатлар ёриқлардан тушади. Элангандан сўнг ҳар бир элакдаги агрегат заррачаларини чинни идишларга ёки қурутгич стаканчаларга солиб техник торозида тортилади, кейин ҳар бирини алоҳида фоизга ҳисобланади, умумий тупроқ намунаси-2,5 кгни 100% деб олинади.

2. Тупроқдаги макроагрегатларни сувга чидамлигини аниқлаш (ҳўл элаш). Сувга чидамли агрегатларини аниқлашдан 50 г тупроқ ўлчами олинади, фоиз ҳисоби миқдорига ҳамда намуна ҳисобига кирса ҳам 0,25 мм дан кичик зарачалар олинмайди (чунки 0,25 мм дан кичик заррачаларини таҳлил жараёнида элакларнинг тешикларига тиқилиб қолади).

Тупроқ қисмини аниқлаш учун (ҳар бир заррачани граммларда унинг тупроқдаги фоиз ҳисобида жойлашуви) қуйидагича берилади.

Бу ерда: Р-заррача оғирлиги, г



 а-заррачани чиқиши, %



 50-таҳлил учун қуйидаги олинадиган ўртача тупроқ ўлчамлари берилган.

	Заррача ўлчами, мм
	Қуруқ элашда чиқган заррачалар,%
	Таҳлил учун олинган тупроқ ўлчами,г

	(10
	4
	2,0

	10-7
	20
	10,0

	7-5
	18
	9,0

	5-3
	8
	4,0

	3-2
	6
	3,0

	2-1
	7
	3,5

	1-0,5
	5
	2,5

	0,5-0,25
	10
	5,0

	(0,25
	22
	-

	Жами
	100
	39


Агрегат ўртача тупроқ ўлчами 39 г га тенг бўлса, ( 0,25 мм заррачанинг ярмини фоиз миқдорини қўшсак, 11,0 г мос бўлса, 50 г га тенг бўлган тупроқ ўлчамини топамиз.

Намуналарни 2 та қайтарилишда олинади. Шундай қилиб ўртача намунани эҳтиётлик билан литрлик цилиндрга солинади, унга 3(4 қисмига сув солинган бўлади ва 10 минутга қолдирилади, ҳаво чиқиб кетгунча 1-2 минутдан кейин ҳаво бутунлай чиқиб кетиши учун цилиндрнинг устига хажмига етгунча сув билан тўлдирилади, усти шлифланган шиша билан беркитилади, горизонтал ҳолатга келтирилиб, яна вертикал ҳолатга қайтарилади. 10 минутдан кейин цилиндрни шиша билан беркитилиб, юқорига айлантирилади, юқори қисми цилиндрни пастга бўлиб, бир неча секунд ушлаб туради, бунда асосий агрегатлар пастга тушади. Цилиндрни кейин қайта ағдарилади, тупроқ яна пастига чўкгунича. Бу 10 марта такрорланилади.

Шундан сўнг цилиндрни шиша билан беркитилиб, цилиндр ваннага жойлашган элаклар тўпламига қуйилади. Элакларнинг энг юқорисидагидан сув сатҳи 5-6 см баланд бўлиши керак.

Сувга солинган цилиндрнинг оғзидаги шиша тезда олиниб, цилиндрни айланма ҳаракат билан сувдан чиқармасдан элаклар устига тупроқ қуйилади. Бир минутдан сўнг, 0,25 мм дан катталари элакга тушганда цилиндрни шиша билан ёпилиб, сувдан олинади, элакнинг юқори қисмидаги тупроқ эланади. Элаш қуйидагича олиб борилади: элакларни 5-6 см сувдан юқори кўтариб, юқори элакдаги бўлакларни сувдан чиқариб юбормасдан, тезилк билан яна элакларни 3-4 см пастга туширилади ва шу ҳолатда 2-3 секунд қолдирилади. Кейин яна 3-4 см секинлик билан кўтариб, яна пастга шу қатламга туширилади, 10 марта чайқатилгандан кейин, устидаги 2 та элакни эҳтиётлик билан олинади (қолган элакларни сувдан олинмайди), ва пастки элакларни яна 5 марта силкитилади ва сувдан олинади. Элаклардан қолган агрегатларни ювиб туширилади, катта чинни пиёлага сатҳи 1000 мл бўлган. Ювгич ёки сув ўтказгичга резина  трубка билан учида шишали буруни билан ювилиб, кичкина чинни идишларга солинади. Ортиб қолган сувни тукиб ташланади ва сув ҳаммомида ёки қумлигида қуритилади. Ажратилган тупроқ заррачаларини ҳаво қуруқлигида қурутилгандан сўнг тортилади. Сувга чидамли агрегатларни ҳар хил заррачасини алоҳида умумий олинган тупроқнинг 50 г ўлчамига нисбатан ҳисобланилади. 

Агрегатлар сувга чидамлилик катталиги (АФИ): ҳўл ва қуруқ элаш (1-0,25мм)агрегатлар жамламаси нисбати (%).

Тупроқ ёйилганлиги (дисперслиги)

Ҳамма механик элементлар агрегатларга боғланган. Айрим агрегатлар сувда тез ювилади ва эркин ёйилганлик ҳолатига ўтади. Бундай кучсиз агрегатланган заррачалар, катталиги 0,001 мм дан кичик кимёвий таъсирсиз ва тупроқ ишқаланишисиз тупроқни лойқаланиши ейилганлик деб аталади. 

Бу заррачаларни аниқлаш микроагрегатларни аниқлашдек олиб борилади. Буниннг учун ҳавода қуриган тупроқдан 20 г (абсолют қуриган тупроқга айланган ҳолатда) олиниб оғзи кенг шиша (сут идишига ўхшаш) идишга жойлаштирилади, унинг устига 3(4 ҳажмда сув қуйилади. Бир минут давомида идиш вагнер ротаторида ёки қўлда чайқатилади. Кейин идишдаги эритма литирли цилиндрга ўтказилади ва механик таҳлилдай чизиғичага етказилиб чайқатилади. Маълум вақт оралиғида пипетки билан 0,001 ммдан кичик зарчалар намунаси олинади. Намуна олиш муддати ва чуқурлиги механик таҳлилни аниқлашда изоҳланган.

Таҳлил натижаларини (қуруқ тупроқ умумий вазнига нисбатан фоиз ҳисобида) худди механик таҳлил каби ҳисобланади. Уларни структурали коэффициенти қуйидаги кўринишда тасаввур қилиш мумкин:

Бу ерда: К- структура коэффициенти

а-0,001 мм дан кичик зарачалар механик таҳлил тартиби фоиз миқдори.

в-0,001 мм дан кичик заррачаларни ёйилганликни аниқлашда олинган миқдори.

Бу тенгликдан кўринадики тупроқ заррчалари қанча кучсиз агрегатланган бўлса, шунча уларнинг структура коэффициенти ва ейилганлиги шунча юқори.

Ўзбекистон суғориладиган тупроқларнинг структура коэффициенти 50-70% бўлса, қора тупроқларда у 95-100% гача бўлади.

Тупроқ ейилганлигини нам тупроқ намунасида ҳам аниқлаш мумкин. Масалан дала, вегетацион ва лаборатория тажрибалари тупроқларини ўрганишда кўпинча турли вариантларда тупроқ ейилганлиги ҳақида маълумотни тассавур қилишга тўғри келади. Бу таҳлиларни динамикада олиб бориш лозим бир вақтда нитратлар миқдори аниқланади.

Нитратга олинган нам тупроқ намуналаридан худди шундай тупроқ намунаси олиниб қуруқ ҳолдаги тупроқга айлантирилиб ҳисобланади.

Тупроқнинг дисперслик ва структуралик коэффиценти (сони)

Тупроқнинг механик ва агрегат таркибини ўрганиш асосида унинг дисперслик ва структуралик коэффицентини (сонларини) ҳисоблаб чиқиш мумкин. Бундан тупроқнинг структура ҳосил қилиш қобилиятини билиб оламиз. 

1932 йилда Н.А.Качинский дисперслик (бу сўзнинг маъноси тупроқнинг агрегатли бўлакчаларини уни ташкил этган механик элементларга ажралиш қобилияти) сонини ҳисоблаш учун қуйидаги тенгламани таклиф этади:

Бу ерда: КД –дисперслик сони, % ҳисобида;

а –микроагрегат таҳлилда ажратилган ил >(0,001 мм) миқдори, массага

нисбатан %    ҳисобида;

в – механик таҳлил натижасида ажратилган ил> (0,001 мм) миқдори массага

нисбатан % ҳисобида; 100 % айлантириш коэффиценти. 

Мисол: Тупроқдан микроагрегат таҳлилда <0,001 мм заррача миқдори 8% ажратилди (а(8%), механик таҳлилда эса бу зарача миқдори – 20% (в(20%) га тенг. 

Агарда КД сони қанча катта бўлса, тупроқда сувга чидамли агрегатлар миқдори шунча кам бўлади. Шунинг учун КД сони қора тупроқда 15-20, Ўзбекистоннинг бўз тупроқларида 30-45, тақирли ва тақир тупроқларда – 75-90% гача етади.

Агрегатлар сувга чидамлилик критерийси (АФИ): ҳўл ва қуруқ элаш (1-0,25 мм) агрегатлар жамланмаси нисбати (%)

Дисперслик сонининг аксарияти структуралик  сони дейилади. 1932 йилда П.Фагелер ўзининг қуйидаги тенгламаси таклиф этди:  

Кс – структуралик сони, % ҳисобида;

1 соз – механик таҳлилда ажратилган соз ((0,001 мм дан иборат заррачалар йиғиндиси, массага нисбатан % ҳисобида;

11 соз – микроагрегат таҳлилда ажратилган соз массага нисбатан % ҳисобида;

100 - % га айлантириш коэффиценти;

Шуни таъкидлаш керакки, структуралик сонини ҳисоблаш учун П.Фагалер тенгламасидан фойдаланишдан ташқари бу сонни дисперслик сонини ҳисоблаш асосида ҳам чиқариш мумкин. 

Айрим ҳолларда структуралик сонини ҳисоблаш зарур бўлиб қолдию, бироқ бизда микроагрегат таҳлили маълумотлари йўқлиги туфайли бундай ҳолларда А.Ф.Вадюнина Кс ни ҳисоблаш фақатгина механик таҳлил маълумотлари асосида олиб бориш мумкинлигини исботлаб, ўзининг қуйидаги тенгламасини беради;

Бу ерда:

Кс – структуралик сони, % ҳисобида;

с- <0,001 мм ли механик элементлар (чириндили қатламда < 0,005 мм ли заррачалар) миқдори;

d- >0,005 мм ли заррачалар миқдори;

100- фоизга айлантириш коэффиценти;

А.Ф.Вадюнина таклиф қилган бу тенглама оғир механик таркибли тупроқларни Кс ни ҳисоблашда жуда аниқ маълумотлар беради.

Қуруқ эланган қимматли агрономик агрегатлар миқдори (%) бўйича қуйидагича баҳолаш мумкин:

( 60-яхши

60-40-қониқарли

( 40-қониқарсиз

Структура коэффициенти, Кстр бўйича: 

агрономик қимматли агрегатлар миқдори (0,25 дан 10 мм гача) 

       
агрегатлар миқдорини жамламаси (10 ва (0,25 мм

(1,5-яхши структурали

1,5-0,67-қониқарли

( 0,67-қониқарсиз

Сувга чидамли агрегатлар маълумотлари бўйича (0,25 мм агрегатлар миқдорини жамламаси (%) Н.А.Качинский классификацияси

(10-сувга чидамлилик йўқ

10-20-қониқарсиз

20-30-етарли қониқарли эмас

30-40-қониқарли

40-60-яхши

60-75-аъло

( 75-меъёридан юқори

Долгов ва Бахтин бўйича қимматли агрономик структура (агрегатлар жамланмасини 0,25 дан 10 мм гача қуруқ ва ҳўл элаш маълумотларига нисбатан)

( 80 ( ( 70-аъло 

60-80(55-70-яхши

40-60(0-55-қониқарли

20-40(0-40-қониқарсиз

(20((20-ёмон

Мустақил иш топшириқлари

1-топшириқ: Тупроқшуносликда структура ҳосил бўлишини шу кунга қадар охиригача ечилмай қолганлигини кўрсатиш.

1.1. Агрегатлар ҳосил бўлиш механизми ва бу жараёнда тупроқ органик моддасини тутган ўрни.

1.2. Минерал заррачаларни ёпиштиришда тупроқ органик моддасини «ёпиштириш» қобилияти.

1.3. Тупроқда сувга чидамли агрегатларни тупроқ органик моддаси билан алоқадорлиги.

2-топшириқ: Тупроқ структурасининг қишлоқ хўжалигида аҳамияти

2.1. Суғориладиган тупроқлар шароитида структура ҳосил қилиш жараёнлари ҳақида ўйлаб кўринг.

2.2. Структура ҳосил бўлишида тупроқни «физик етилганлик» намлигини турли тупроқларда аниқланг.

2.3. Тупроқ структура бўлакчалари таснифи бўйича Ўзбекистонда тарқалган тупроқлар қайси таснифга киршини таҳлил қилинг.

2.4. Тупроқ структурали ҳолати унинг ғоваклигини таъминловчи кўрсатгич.

3-топшириқ: Тупроқ структурасининг бузилиш сабаблари, уларни тиклаш ва аниқлаш усулларига тавсиф бериш.

3.1. Тупроқ структурасини бузилиш ва тиклаш агротехник усулларини аниқланг.

3.2. Тупроқ структураси бузилиши ва тиклашни табиий ва сунъий усулларига тавсиф бериш.

3.3. Тупроқ структуралик ҳолатини таҳлил қилишни янги усуллари ва фарқланиши ҳақида ўйлаб кўринг.

Модул бўйича якуний хулосалар

3.1. Ҳозирги давргача структура ҳосил бўлишида замонавий 3 та назария мавжуд. Тупроқ ҳосил бўлиш жараёнлари гранулометрик ва микроагрегат таркиби, агрегатлар структураси, тузилиши ва шакли билан узвий боғланган.

3.2. Структура ҳосил бўлиш намлик нуқтаси мавжуд бўлмай, балким агрегат учун мақбул намлик чегарси мавжуд.

3.3. Тупроқ структурасида механик, сувга чидамли ва буғдойсимон катталиги 10 дан 0,25 мм гача бўлган агрегатларни қимматли агрономик агрегатлар сифатида қабул қилинган. Кейинги йилларда қимматли агрономик агрегатлар сифатида катталиги 5 дан 0,25 мм гача олишни тавсия этилади.

3.4. Тупроқ қаттиқ фазаси билан унинг ғоваклик структураси ва ғоваклик катталиклари бўйича тақсимланиши узвий боғланган. Ғовакларда ҳамма физикавий, кимёвий ва биологик жараёнлар содир бўлади.

3.5. Тупроқ структураси унинг унумдорлигини кўрсатувчи энг асосий омиллардан бири. Тупроқ структураси нафақат ундаги сув-ҳаво тартиботига ижобий таъсир кўрсатибгина қолмай балки тупроқда мавжуд бўлган сув ва озиқа, жамғармасини ўсимликнинг эҳтиёжига қараб сарфланишини таъминлайди.

3.6. Тупроқда структура ҳосил бўлишида ва уни бузилишида агротехник тадбирлар ва биокимёвий жараёнларнинг таъсири жуда катта. Сифатли ишловни таъминловчи кўпгина физик-механик хоссалар тупроқнинг намлик кўрсатгичи билан чамбарчас боғлиқ. Намликнинг бу кўрсатгичи тупроқнинг физик етилганлиги ҳисобланади. Структура ҳосил бўлишида иссиқлик ва сув асосий омил ҳисобланади. 

3.7. Тупроқ чириндиси таркибидаги турли органик кислоталар тупроқ заррачаларини бир-бирига елимловчи модда вазифасини ўтайди. Агарда чиринди кислоталари калций, магний, қисман темир ёки алюминий тузлари ҳолатида тупроқ заррачаларини ёпиштирса, бундай ҳолда ҳақиқий сувга чидамли ва ғовак структурали агрегатлар вужудга келади.

3.8. Сунъий структура ҳосил қилувчи моддалар билан тупроқ заррачалари орасидаги ўзаро кимёвий муносабат туфайли структура ҳосил бўлади.

Назорат саволлари

3.1. Тупроқ структурасини ҳосил бўлишида К.К.Гедройц назарияси нимага асосланган?

3.2. Тупроқда структура ҳосил бўлишида В.Р.Вилямс назариясида нима сабабдан биологик омил олинган?

3.3. Структура ҳосил бўлишини замонавий назариясида қайси омилга аҳамият берилган?

3.4. Тупроқ ҳосил бўлиши жараёнлари унинг структураси билан қандай боғланган?

3.5. Тупроқда микроагрегатлар қандай ҳосил бўлади?

3.6. Қуриш-намланиш-музлаш жараёнларини микроагрегатлар ҳосил бўлишида аҳамияти борми?

3.7. Тупроқга ишлов беришда унинг структурасини ўзгариши мумкинми?

3.8. Тупроқда «физик етилганлик» даражаси қандай содир бўлади?

3.9. Тупроқларга физик етилганлик»  даражасида ишлов берилганда қандай структура ҳосил бўлади?

3.10. Қайси катталикдаги агрегатлар қимматли агрономик ҳисобланади. 

3.11. Қандай макроагрегатлар ҳосил бўлади?

3.12. Тупроқ структурасини унинг ғоваклигидаги аҳамияти борми?

3.13. Тупроқ структураси қайси катталикдаги агрегатлар йиғиндисидан иборат?

3.14. Тупроқ структураси нечта типдан иборат?

3.15. Сувга чидамли агрегатлар агрономик жиҳатдан баҳо берилганда қайси катталикдагиси инобатга олинади.

3.16. Бўз минтақа тупроқлари структуралик ҳолати бўйича қандай фарқланади?

3.17. Ўзбекистонда тарқалган тупроқларнинг энг паст структуралигига қайсилари киради?

3.18. Нима сабабдан янгитдан ўзлаштирилган тупроқларни структуралиги паст?

3.19. Тупроқ структураси унинг механик таркиби билан боғлиқми?

3.20. Тупроқ агрегатларининг ғоваклиги нечта типга бўлинади?

3.21. Тупроқ структурасини бузилиш сабабларига қайси омиллар киради?

3.22. Тупроқ структурасини бузилишга қандай жараёнлар таъсир этади?

3.23. Тупроқ структурасини тиклашни қандай агротехник усуллари мавжуд?

3.24. Нима сабабдан тупроқдаги органик модда унинг структурасини тиклашда аҳамияти катта?

3.25. Тупроқни органик моддалар билан бойитишнинг қандай усуллари мавжуд?

3.26. Нима учун тупроқда структура ҳосил бўлиши иссиқлик ва сувга боғлиқ?

3.27. Тупроқда сунъий структура ҳосил қилувчи полимерлар нечта органик кислота бирикмасидан ташкил топган?

3.28. Сунъий структура ҳосил қилувчи моддалар қайси талабларга жавоб бериши зарур?

3.29. Нима сабабдан сунъий структура ҳосил қилувчи моддалардан қишлоқ хўжалигида кенг фойдаланилмайди?

3.30. Ўзбекистонда қайси тупроқ структураси ҳосил қилувчи моддалар синовдан ўтказилган?

5-мавзу

“ТУПРОҚ ЭРОЗИЯСИНИНГ УНИНГ УМУМИЙ ФИЗИК ХОССАЛАРИГА ТАЪСИРИ”  мавзусидаги маъруза машғулотининг  технологик харитаси
Ажратилган вақт -10
	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.1 Дарс мақсади: Тупроқнинг умумий физик хоссалари ҳақида талабаларга тушунчалар бериш.

1.2 Идентив ўқув мақсадлари.
1.1 Тупроқнинг солиштирма массасини тўлиқ изохлаб бера олади.

1.2 Тупроқнинг хажм оғирлигиини ва уни аниқлаш усулларини тушунтириб бера олади.
1.3 Тупроқнинг умумий физик хоссалари, унинг минерологик таркибига боғлиқлигини айтиб бера олади.

 1.4 Ўзбекистонда тарқалган асосий тупроқларда ғовакликни  неча фоизгача эканлигини айтиб бера олади? 
1.4 Асосий тушунча ва иборалар: солиштирма масса, структура, минерал, органоминерал, органик, бирламчи ва иккиламчи минераллар, магнетит, лиманит, гематит, чиринди, кварц, мусковит, тупроқ, нураш, пикнометр, ўтлоқи, аллювиал, тупроқ қаттиқ қисми, коалинит, даломит, ортоклаз, гипс, кальцит, монтмориллонит, соф масса, механик, заррача, агрегат, ўлчов бирлиги г(см3, бонитировка, сув физик хоссалари, сув ўтказувчанлик, унумдорлик. 
1.5 Дарс шакли: гуруҳ ва микрогуруҳларда.
1.6 Фойдаланиладиган метод ва усуллар: суҳбат, маъруза-ҳикоя, бахс, видеоусул.
1.7 Керакли жиҳоз ва воситалар: Тупроқ намуналари, минераллар, видеопректор, видеофилмлар.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

15 минут

	3
	Гуруҳда ишлаш босқичи:

3.1. Талабаларга муаммоли савол беради .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:
-    Тупроқнинг солиштирма оғирлиги деб нимага айтилади? 

-    Тупроқ хажм массаси деб нимага айтилади?

-      Ўзбекистонда тарқалган асосий тупроқларда ғоваклик неча фоизгача? 
4.2. Энг фаол талабалар (баҳолаш мезони асосида) баҳоланади.
	Ўқитувчи,

 15 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади 
5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


      Асосий саволлар:
1. Тупроқ  каттиқ қисмининг солиштирма массаси

2. Тупроқнинг массаси 

3. Тупроқнинг ғоваклиги ва табақаланиши

4. Тупроқ умумий агрофизик хоссаларини баҳолаш даражалари, механик таркиб, зичликни, унинг унумдорлигини ва оширишдаги бонитировкадаги аҳамияти. 

Мавзуга оид таянч, тушунча ва иборалар: солиштирма масса, структура, минерал, органоминерал, органик, бирламчи ва иккиламчи минераллар, магнетит, лиманит, гематит, чиринди, кварц, мусковит, тупроқ, нураш, пикнометр, ўтлоқи, аллювиал, тупроқ қаттиқ қисми, коалинит, даломит, ортоклаз, гипс, кальцит, монтмориллонит, соф масса, механик, заррача, агрегат, ўлчов бирлиги г(см3, бонитировка, сув физик хоссалари, сув ўтказувчанлик, унумдорлик.                         
 Мавзуга оид муаммолар:
1. Ўзбекистоннинг асосий тупроқларини солиштирма массасини суғориш таъсирида ўзгариши мумкинми?

2. Суғориладиган тупроқларни ҳажм массасини мақбуллаштириш мумкинми?

3. Тупроқларни ғоваклиги қайси омилларга боғлиқ ва уларни яхшилаш усуллари ҳақида сиз қандай фикрлайсиз?

1-савол бўйича дарс мақсади: Талабаларга тупроқ қаттиқ қисмининг солиштирма массаси бирламчи ва иккиламчи минерал таркибига боғлиқлиги ҳақида маълумотлар бериш солиштирма массасини аниқлашни аҳамияти ва шўрланга тупроқларда уни аниқлаш усуллари ҳақида.

           Идентив ўқув мақсадлари:

1.1.Тупроқ қаттиқ қисми солиштирма массасини бошқа хоссалари билан боғлиқлиги кўрсатилади.

1.2.Тупроқ ҳосил бўлишида солиштирма массасини минералларнинг нураш жараёни билан боғлиқлиги ифодаланади.

1.3.Солиштирма массаси аниқлаш усуллари ва шўрланган тупроқларнинг солиштирма массасини аниқлашдаги фарқ қайд этилади.

Табиий шароитда тупроқ механик заррачаларининг бирикмаси-агрегатлардан иборат бўлади. Шунинг учун ҳам, биз айрим соф механик заррачаларнинг ҳамма агрегатлардан ташкил топган тупроқнинг массасини (оқирлигини) фарқ қилишимиз керак.

Тупроқ қаттиқ қисмининг солиштирма массаси. Тупроқ қаттиқ қисмининг солиштирма массаси деб, грамм ҳажмдаги соф массанинг ҳудди шу хажмдаги​ 4оС да олинган сувнинг соф оғирлигига бўлган нисбатига айтилади. Унинг ўлчов бирлиги г(см3. Тупроқнинг қаттиқ қисми бирламчи ва иккиламчи минераллар ҳамда органик, органоминерал моддалардан ташкил топганлиги учун унинг солиштирма массаси ундаги минераллар тури ва миқдорига боғлиқ.

Тупроқ таркибида ҳар хил минералларнинг турли даражада нураган бўлакчалари бўлади. Уларнинг солитирма массаси ҳам ҳар хил. Буни қуйидаги маълумотлардан кўрса бўлади: 

    Тупроқ таркибида бирорта минералнинг кўп ёки оз бўлишига қараб, унинг солиштирма массаси ўзгариб боради. Масалан чириндига бой тупроқларнинг солиштирма массаси кичик булса(1,8-2,2 г(см3), чириндиси оз минерал тупроқларда эса солиштирма масса бир мунча юқори (2,60-2,30 г(см3) бўлади.

	Минерал
	Солиштирма оғирлик г(см3 ҳисобида
	Минерал
	Солиштирма оғирлик г(см3 ҳисобида

	Кварц

Ортоклаз

Мусковит

Роговая обманка

Каолинит

Монтмориллонит

Гипс
	2,65-2,66

2,54-2,58

2,76-3,00

3,00-3,40

2,60-2,65

2,00-2,20

2,31-2,32
	Кальцит

Доломит

Чиринди

Лимонит

Кварц

Ортоклаз
	2,71-2,72

2,80-2,99

1,40-1,80

3,80-4,00

265-266

2,54-2,58


Тупроқнинг солиштирма массаси кам ўзгарувчан кўрсаткич. Унинг ўзгариши тупроқда нураш жараёни билан боғлиқ. Кейинги йилларда олиб бориладиган текширишлар шуни кўрсатдики, сурункали суғориладиган тупоқларда бирламчи минералларнинг парчаланиши натижасида иккиламчи оғир (соз) минераллар пайдо бўлиб, тупроқнинг массаси ортиб келмоқда. Бундай маълумотларни Амударё қуйи оқими Мирзачўл влоҳаси тупроқларини ўрганиши натижасида, уларда бир оз миқдорда магнетит, лимонит, гематит ва бошқа шунга ўхшаш оғир минералларнинг шаклланиши қадимдан суғориладиган ўтлоқи аллювиал тупроқларнинг солиштирма массасининг ортишига олиб келмоқда.

Тупроқнинг солиштирма массаси фақатгина лабаратория шароитида махсус шиша асбобчаларда (пикнометр) ўрганилади.

Солиштирма масса кўрсаткичи тупроқнинг минералогик таркибини аниқлашда ҳамда тупроқ ғоваклигини ҳисоблашда қўлланилади.

Муҳокама учун саволлар:

1.1. Тупроқ қаттиқ қисми солиштирма массаси қандай таърифланади?

1.2. Тупроқ қаттиқ қисми қайси минераллардан ташкил топган?

1.1. Нима сабабдан турли тип тупроқларининг солиштирма массаси ҳар хил?

1.4. Тупроқ қаттиқ қисмисолиштирма массаси қайси нураган бўлакчалардан иборат?

1.5. Нима сабабдан чириндиси оз тупроқларда солиштирма массаси юқори?

1.6. Суғориладиган тупроқларда бирламчи минераллар нураши натижасида қайси минераллар ҳосил бўлади?

1.7. Тупроқлар лаборатория шароитида қандай аниқланади?

1.8. Шўрланган тупроқларни солиштирма массаси қандай аниқланади?

1.9. Нима сабабдан шўрланган тупроқларни аниқлашда инерт суюқликлардан фойдаланилади.

1.10. Қуйидаги суюқликларни қайсилари инерт суюқликларга мансублигини топинг?

1. Сув, 2. Кислота, 3. Керосин, 4. Бензин., 5. Бензол, 6. Толуол, 7. Эфир, 8. спирт, 9. Ишқор, 10. Метан.  

2-савол бўйича дарс мақсади: Талабаларга тупроқнинг ҳажм массаси ва аҳамияти ҳақида тавсифланиб уларни аниқлаш усуллари ҳақида батафсил тушунча берилади.

Идентив ўқув мақсадлари:

1. Тупроқ ҳажм массасини ўзгарувчанлигини агрегатларни шакли жойлашишига боғлиқлиги ифодаланади.

2. Тупроқ ҳажм массасини суғориш ва ишлов беришга боғлиқлиги исботланади.

3. Тупроқ ҳажм массасини унинг чиринди миқдорига, сизот сувларининг гуруҳларига, механик таркибига ва шўрланишга боғлиқлиги кўрсатилади.

2-савол баёни:

Тупроқнинг ҳажм массаси жуда ўзгарувчан бўлиб, асосан, агрегатларнинг зичлашиш даражасига боғлиқ бўлади. Устки ҳайдалма қатлам, одатда, кичик ҳажм массасига эга, чунки бу қатламда агрегатлар ғовак жойлашган бўлади. қуйи қатламда агрегатлар миқдори камайиб борганлиги ҳамда агрегат ва заррачаларнинг зич жойлашганлиги туфайли бўшлиқлар миқдори камайиб боради, натижада ҳажм масса ортади (1,5-1,7 г(см3). Структурали тупроқларнинг юқори қатламлари кичик ҳажм массага эга бўлиб, у бутун вегетация давомида мақбул ҳолатда туриши мумкин. 

Ўзбекистон тупроқларида агрегатларнинг камлиги ҳамда уларнинг сувга чидамсизлиги ҳажм массасини вегетация давомида жуда ўзгариб туришига олиб келади. Суғориш сувлари агрегатларни бузади ва уларни янада зичлаштиришига сабаб бўлади. Янги суғориладиган ерлар аста-секин зичлашиб тупроқ қовушмасининг зичлиги жиҳатидан ўртача ўринда туради. Турли типдаги суғориладиган тупроқлар қовушмасининг зичлиги жиҳатидан бир-бирига яқин туради, шундай бўлса ҳам, чўл минтақасидаги ва гидроморф шароитдаги тупроқлар айниқса кучли зичлашган бўлади. Умуман, қуйи қатламдардаги тупроқнинг ҳажм массаси устки қатлам тупроқнинг ҳажм массасига нисбатан каттароқ бўлади. Энг катта ҳажм масса ҳайдалма қават тагидаги қатламдир.

С.Н.Рижов ҳайдалма қават тагидаги зичлашган қатлам, яъни плуг товони суғориш вақтида берилган сувнинг ва қисман ишлаш қуролларининг тупроқ структурасини бузиши ва тупроқни зичлаштириши туфайли вужудга келади, деган фикирни баён қилди. Шунинг учун ҳам қадимдан суғориладиган тупроқларнинг ҳайдалма ости қатламлари бир мунча катта ҳажм массага эга (1,60-1,70 г(см3 ни ташкил этиши мумкин). Тупроқнинг бу даражада зичлашишига кўп йиллик суғориш ҳамда ҳайдов асбобларининг босими сабаб бўлади.  Ҳозирги вақтда тупроқ қанчалик чуруқ ҳайдалса, ҳайдалма қават тагидаги қатлам зичлашишининг шунчалик камайганлиги аниқланди. Бу қатламнинг зарарлиги адабиётларда етарли даражада кенг ёритилган ва деҳқонлар ҳам уни яхши биладилар. Суғорилмайдиган қўриқ ерларда плуг товони бўлмайди. Шўрхок тупроқларнинг ҳажм массаси бошқа тупроқларникига нисбатан анча камдир. Суғориладиган тупроқларнинг ҳаммаси суғорилмайдиган тупроқларга ёки қўриқ ерларнинг тупроқларига нисбатан зичроқ қовушмали ва камроқ ғовакли бўлади.

Тупроқнинг ҳажм массаси унинг унумдорлигини белгилашда, айниқса маданий ўсимликларнинг меъёрий ривожланишида уларнинг ҳосилдорлигини оширишда муҳим аҳамиятга эга.

Шуни таъкидлаш керакки, тупроқларда мавжуд микроагрегатлар оз миқдорда бўлсада, бутун вегетация давомида ҳажм массасини жуда ҳам кўтарилишига тўсқинлик қилиб, ўзига хос физик тартибни вужудга келтиришга сабаб бўлади. Буни биз махсус бўлимларда баъзи бир мисолларда кўрамиз.

Тупроқ ҳажм массасини ўрганишга қаратилган бир қанча дала ва лаборатория усуллари мавжуд.

Бу асбоблар баъзи холларда купчилик илмий текшириш ишларида қўлланилмоқда.

Ҳар хил ҳажмдаги цилиндрлар (100, 250, 500, 1000 см3) ишлатилади. Ҳажм массани аниқлаш билан унинг зичланиш даражасини биламиз, бу эса унинг морфологик белгиси ҳисобланиб, айрим агротхник тадбирларни ишлаб чиқишга ёрдам беради.

                                                        Муҳокама учун саволлар

2.1. Тупроқ  ҳажм массасини қандай таърифланади.

2.2. Тупроқнинг ҳажм массасини нима сабабдан ўзгарувчан

2.3. Заррачалар қандай жойлашиши ҳажм массасини ўзгартиради

2.4. Нима сабабдан эскидан суғориладиган тупроқларда ҳайдов остки товони ҳосил бўлади?

2.5. Чўл минтақаси тупроқларининг кучли зичлашишига сабаб нима?

2.6. Тупроқда мақбул зичлик қовушмаси ҳосил бўлиши учун қайси намликда ишлов бергани мақул?

2.7. Ўзбекистон суғориладиган тупроқларини мақбул зичлиги оралиги қандай?

2.8. Тупроқ ҳажм массасини камайтириш учун қандай тадбирлар амалга оширилади?

2.9. тупроқ ҳажм массаси дала шароитида қандай аниқланади?

2.10. Тупроқ қаттиқ қисми сув ва ғоваклиги қайси нисбатларида мақбул ҳисобланишини   топинг?

1) 40:60:20; 2) 45:60:20; 3) 45:50:15; 4) 30:50:20; 

3-савол бўйича дарс мақсади: талабаларга тупроқ ғоваклиги ва уни ҳосил қилиш усуллари ҳақида ва уларни табақаланиши ҳамда ишлаб чиқаришдаги аҳамияти ҳақида тушунтирилади.

Идентив ўқув мақсадлари:

1. Тупроқ ғоваклиги агрегатларни жойлашишига ва намлигига боғлиқлиги кўрсатилади.

2. Тупроқ ғоваклиги агрегатларни катталигига боғлиқлиги ифодаланади.

3. Тупроқ ғоваклигини табақаланиши.

4. Суғориладиган тупроқларнинг ққўриқлардан ва бошқа тупроқлардан фарқланиши таърифланади.

 3-савол баёни:

ТУПРОҚНИНГ ҒОВАКЛИГИ

Тупроқ хосил бўлиш жараёнида бўшлиқларнинг умумий ҳажмий йиғиндисига тупроқ ғоваклиги  дейилади. Тупроқнинг ғоваклиги унинг солиштирма массаси (СМ) билан ҳажм массаси (ҲМ) га боғлиқ. Ўларнинг ўзгариши билан ғоваклик ҳам ўзгариб боради. Агарда тупроқ қатламларининг солиштирма массаси ва ҳажм массаси маълум бўлса, қуйидаги тенглама ёрдамида унинг умумий ғоваклигини ҳисоблаб чиқиш мумкин;

Бунда;

Рум-тупроқнинг умумий ғоваклиги, % ҳисобида.

ХМ-ҳажм массаси, г(см3
СМ-солиштирма массаси, г(см3
Тупроқнинг ғоваклиги унинг муҳим ҳусусиятларидан биридир. /овакларнинг мавжудлиги аэрация (ҳаво алмашиниш) ва сув ҳаракатига ижобий таъсир этади.

Тупроқнинг ғоваклиги унинг структурали ҳолатига, механик элемантлар ҳамда уларнинг тупроқ қатламларида жойлашиш тартибига (квадрат, ромбик, октаэдр ва ҳ.к) қараб ўзгариб боради. Структурали бўлакчаларни кубсимон ҳолатда жойлаштирганда улар ғовак жойлашган бўлиб, назарий ҳисоб-китобларга қараганда бўлакчалар орасидаги ғоваклик умумий тизимнинг 47,6% ини ташкил этади. Бўлакчалар гексагональ шаклда жойлашганда эса ҳаво билан банд бўлган ғоваклик 26 % бўлади. Хулоса қилиб айтганда, тупроқда бўлакчалар қанчалик кўп бўлса, улар шўнчалик ғовак жойлашади ва аксинча, структурасиз тупроқларда эса механик элементлар, қандай шаклда жойлашишига қарамай улар зич бўлади ва натижада умумий ғоваклик кескин пасаяди. Одатда, чириндига бой, структурали тупроқлар энг катта ғовакликга эга бўлади. Бундай тупроқнинг устки қатламида умумий ғоваклик 60-70% ни ташкил этиши мумкин. Бу, биринчидан, тупроқда катта ғовакликлар,ҳар хил ҳашорот ва ҳайвонларнинг инлари, илдизлар қолдирган бўшлиқлар ҳисобига бўлса, иккинчидан, тупроқнинг ҳар хил катта-кичикликдаги бўлакчаларининг ғовак жойлашиши ҳисобига бўлади. /оваклик пастги қатламларда камайиб боради. 

Тупроқ ғовакларининг шакли ва диаметри ҳар хил бўлиши мумкин. Тупроқ заррачалари ва бўлаклари ўртасидаги тешикларнинг катта-кичиклиги, шакл ва сонига қараб қуйидагича бўлинади:

-майда ғовак тупроқлар, ғовакларнинг диаметри 1 мм дан кичикроқ бўлади (лёсслар);

-ғовак тупроқлар, ғовакларнинг диаметри 1-3 мм гача (бўз тупроқлар, структурали бўлаклардаги коваклар);

-ғалвирак тупроқлар  диаметри 3 мм дан 5 мм гача бўлган ғоваклар учрайди;

-тешик тупроқлар- бундай тупроқлардаги бўшлиқларнинг диаметри 5 мм дан 8 мм гача бўлади;

-серғовак   тупроқлар,  бундай тупроқлардаги бўшлиқлар диаметри 8 мм дан 10 мм гача бўлади;

-найсимон ғовак тупроқлар, бундай тупроқларда ер қазувчи йирик жониворларнинг инлари бўлади.

Агарда тупроқ юзасида ёриқлар мавжуд бўлса, улар катта-кичиклигига қараб қуйидагиларга бўлинади:

-кичик ёриқли тупроқлар, бундай тупроқларда ёриқларнинг эни 3 мм дан кичикроқ бўлади;

-дарз кетган тупроқлар, бундай тупроқлардаги ёриқларнинг эни 3 мм дан 10 мм гача бўлади;

-ёриқ (тирқишли) тупроқлар, бундай тупроқлардаги ёриқларнинг эни 10 мм дан юқори бўлади.

Шундай қилиб, тупроқнинг ғоваклиги муҳим морфологик белги бўлиб ҳизмат қилади. У тупроқда яшовчи бутун тирик мавжудотни ҳаво, озиқ-овқат ва ўсув билан таъминлайди. Кейинги йилларда тупроқ ғоваклигини ўрганиш мақсадида такомиллашган махсус микроскоплар ишлатилмоқда ва ғовакликни табақалаштирилиб ўрганилмоқда.

ТУПРОҚ  ҒОВАКЛИГИНИНГ ТАБАҚАЛАНИШИ

Юқорида баён этилган маълумотлар тупроқда ҳар хил катта-кичиклик ва шаклдаги ғовакларнинг борлигини кўрсатади. Бу ғоваклар тупроқдаги барча жараёнларда иштирок этиб, тупроқ унумдорлигини белгиловчи асосий омил тариқасида рўёбга чиқади.

Ғоваклар, шакл ва катта-кичиклигига қараб тупроқлардаги барча жараёнларда бир ҳил иштирок этмайди. Диаметри 5-7 миллимикрондан кичик бўшлиқлар бирикган сув билан тўла бўлади. Н.А.Качинский маълумотларига кўра, илдиз тукчалари диаметри камида 10 миллимикронгача бўлган бўшлиқларга, бактериялар эса диаметри 3 миллимикронгача бўлган бўшлиқларга кира олади.

1864 йилда неимс олими В.Шумахер ўзининг «Тупроқ физикаси» китобида тупроқдаги ғовакларни чуқур таҳлил қилиб, уларни қўйидаги гуруҳларга ажратади: умумий, капилляр ва нокапилляр ғоваклар.

В.Шумахер тупроқдаги ҳамма тешикларнинг унинг хажмига нисбатин олинган жами йиғиндисига (фоиз ҳисобида), умимий ғоваклик деб тупроқнинг капилляр сув билан банд бўлган ғоваклар йиғиндисига капилляр ғоваклик деб тушунган. Нокаппилляр ғоваклик эса умумий ғоваклик билан каппилляр ғоваклик ўртасидаги фарқни ифодалайди ва ҳамма вақт ҳаво билан банд бўлади.  

П.Фагелер, Ф.Секера, Н.А.Качинский тупроқдаги ғовакликларни фаол ва фаолэмасга ажратади. Бунда тупроқ ғовакликларидаги сувнинг ҳар хил тоифалари асос қилиб олинади.

Фаол ғовакларга тупроқдаги йирик тешиклар (диаметри микрондан катта) ни киритилади. Бу ғовакларда капилляр, гравитацион сувлар сақланади, ҳаво ва тирик мавжудот бўлади. Нофаол ғовакларда эса-тупроқдаги адсорбцион (гигроскопик) сувлар киради ва бу ғоваклар жуда кичик ўлчовлар (миллимикронда) билан ўлчанади. 1947 йилда Н.А.Качинский янги маълумотлар олиб олимларнинг дунёқарашини янада ривожлантириб, тупроқдаги ғовакликни қуйидагиларга ажратади.

Умумий ғоваклик, қуйидаги тенглама ёрдамида ҳисобланади:

Бунда;

Рум-умумий ғоваклик, % ҳисобида;

d-тупроқ қаттиқ қисмининг солиштирма массаси, г(см3;  

dv-тупроқнинг ҳажм массаси, г(см3;

100-процентга айлантириш коэффиценти.

Агрегат ғоваклиги, буни қуйидаги тенглама бўйича топилади:

 Бунда,

Рагр-агрегат ғоваклиги, % ҳисобида;

А  - абсолют қуруқ ҳолдаги агрегат оғирлиги, грамм ҳисобида; 

v-агрегатнинг ҳажм массаси, г(см3;

d-тупроқ қаттиқ қисмининг солиштирма массаси, г(см3. Тенгламадаги v– агрегатнинг ҳажм массаси, агрегатни суюқликда чўктириш ёрдамида топилади.

Агрегатлар йиғиндиси ғоваклиги (РЕ агр) қуйидаги тенглама ёрдамида топилади:

Бунда;

а-агрегат ғоваклиги

в-тупроқнинг умумий ғоваклиги.

Агрегатлар орасидаги ғовакликни (Рагр. ор) қуйидаги тенглама ҳисобланади:

Рагр. ор(Рум- Рагр %.

5. Зич боғланган сувлар (Рмг) билан банд бўлган ғоваклик қуйидагича ҳисобланади:

Рмг( (Wмг·dv : 1,50) 

Бунда,

Wмг –тупроқнинг максимал гигроскопик намлиги атмосферада нисбий  намлик 94-96% бўлганда тупроқ заррачалари томонидан ютилган (адсорбция қилинган) энг кўп миқдордаги сув буғларига айтилади ва у тупроқ массасига нисбатан фоиз ҳисобида берилади; dv-тупроқнинг ҳажм массаси, г(см3; 1,50-максимал гигроскопик сувнинг зичлиги.

       6.  Бўш боғланган сувлар билан банд бўлган ғоваклик эса қуйидаги тенглама асосида ҳисобланади:

Рбб,с( (0,5w мг ·dv : 1,25) %

Бунда 1,25- парда сувнинг зичлиги. Парда сув деб, тупроқ заррачалари атрофида молекуляр кучлар таъсирида ушланиб турилган сув молекулаларига айтилади ва унинг миқдори тупроқ массасига нисбатан фоиз ҳисобида ифодаланади. А.К.Лебедев парда сувни максимал молекуляр сув деб юритишни таклиф қилган. қолган кўрсаткич юқоридагидай номланади.

        7. Капилляр сув билан банд бўлган ғовакларни (Ркап) ҳисоблаш тенгламаси қуйидагича.

Ркап( wд,н,с-1,5 w мг·dv % 

Бунда,

wд,н,с-тупроқ тўла намланганда капиллярда ушланиб қолинган энг кўп миқдордаги сув (дал нам сиғими) тупроқ массасига нисбитан фоиз ҳисобида;
1,5 w мг-ўсимликнинг сўлиш намлиги, яъни ўсимлик тупроқда мавжуд бўлган сувларни, улар тупроқ заррачаларида катта куч билан ушланиб турилганлиги сабабли истеъмол қила олмайди, бу кўрсаткич одатда максимал гигроскопик намликдан 1,5 марта катта бўлади, тупроқ массаисга нисбатан фоиз ҳисобида;

dv-тупроқнинг ҳажм массаси, г(см3.

8. Умумий сув билан банд бўлган ғоваклик (Рw) қўйидагича топилади:

Рw(Ркап-Рмг-Рб,б,с,

9. Ниҳоят ҳаво билан банд бўлган ғоваклик (Раэр) қуйидагича ҳисобланади:

Раэр(Рум-Р, %

/овакларни Н.А.Качинский таклиф этган тартибда ўрганиш, албатта, тупроқдаги ғовакларга янада тўлиқ баҳо беришга олиб келади. Дарҳақиқат, тақир тупроқларда, бундай қараганда ғоваклик жуда яхши ифодаланган, яъни умумий ғоваклик юқори қатламларда 45-50% ни ташкил этади. Лекин уни Качинский таклиф этган тартибда ўргансак, бошқача бир хулосага келамиз, ғовакликнинг катта қисми албатта зич ҳам бўш боғланган сувлар билан банд бўлиб, тупроқда кетадиган фаол жараёнларда иштирок этмайди.

қуйидаги Ўрта Осиё, айниқса Ўзбекистон тупроқлари ғоваклигининг асосий хусусиятларига тўхталиб ўтамиз.

Юқорида эслатганимиздек, унумдор тупроқда заррачалар максимал даражада агрегатлашган ҳолда жойлашганда ғоваклик 40% дан юқори бўлиши керак;

/овакликнинг бундай ошиши тупроқнинг агрегатлинишидан дарак беради. Бу рақам ошган сари тупроқнинг агрегатланиши ҳам ошиб боради. Агрегатланиш даражаси жиҳатидан чўл тупроқлари билан бўз тупроқлар ўртасида катта фарқ бор. Умумий ғоваклик солиштирилганда яна бир карра кўзга ташланади.

Тупроқнинг ғоваклигини унинг механик таркибига асосан баҳоланганимизда, Ўзбекистонда суғориладиган тупроқлар учун бири-иккинчисига қарама-қарши бўлган қуйидаги икки типни белгилашимиз мумкин (10-жадвал).

10-жадвал

Тупроқ таркибидаги механик таркиб гуруҳлари, % ҳисобида  

	Гранулометрик гуруҳлар
	Типик бўз қумоқ тупроқларда
	Тақирли қумоқ тупроқларда 

	1-0,25 мм катталикдаги сувга чидамли агрегатлар

0,25-0,001 мм катталикдаги сувга чидамли микроагрегатлар

Механик элементлар 

Шу жумладан чанг (0,05-0,001 мм) жами 

Шу жумладан йирик чанг (0,05-0,01 мм) 
	30

15

55

40

20
	5

10

85

60

30


11-жадвал маълумолари, чўл ва қисман бўз тупроқларда 0,25-0,001 мм ли заррачалар ва қисман микроагрегатлашган заррачалар ҳосил бўлишида асосий аҳамиятга эга эканлигини кўрсатади. 

Чўл минтақасида, асосан 0,05-0,001 мм ли заррачаларгина тупроқнинг сув тартибини белгилайди, чунки бу тупроқларда уларнинг миқдори тахминан 70 % га етади. Бу масалада бўз тупроқларда ҳам айнан шундай ахвол юз бериши мумкин. Тўқ тусли типик бўз тупроқларда, хусусан ўтлоқи тупроқларда, микроагрегатлар мавжудлиги туфайли, сув тартибини белгилашда йирик тешиклар катта рол уйнаши исботланди. 

Шудай қилиб, С.Н.Рижовнинг  (1941) ҳисоблашича, чўл минтақасида ва оч тусли бўз туп​​роқларида асосий тешикларнинг деаметри 1 мк билан 10 мк ўртасида бўлади. Диаметри  шу катталикдаги тешиклар типик бўз тупроқларда ҳам кўп учрайди, лекин бу тупроқларда диаметри 100 мк ва ундан ошиқ келадиган коваклар миқдори кўпроқ бўлади.

Баъзи тупроқшунослар (Сергеев, 1952) диаметри 0,1мк дан кичик бўлган тешикларга сув тулган бўлади деб ҳисоблайдилар. В.Францессон (1948), Н.К.Болябо (1954) ва бошқа муаллифлар эса 5-7 мк ли диаметрни шундай чегара деб ҳисоблайдилар.

Н.А.Качинский маълумотларига кўра (1965) илдиз тукчаларининг диаметри 3 мк дан кичик тешикларга кирмайди. С.Н.Рижовнинг фикрича, диаметри 1мк дан кичик бўлган тешиклар ҳам сувни яхши ўтказади.

Чўл тупроқлари ва қисман бўз тупроқлар В.Р.Вильямс фикри билан айтганда серғовак макроагрегатлардан иборат «унумдорликни омонат кассасидан» маҳрумдир, худди шунинг учун ҳам бундай ерлардаги қуриқлар ва майсазорлар ҳайдалганидан сўнг улардаги органик моддалар жамғармаси барқарор бўлмайди ва узоқ сақланмайди.

Маълумотларга кўра суғорилмайдиган тупроқларнинг ҳайдалма қаватида ғоваклик 50-55 % бўлса қониқарли ҳисобланади, агрегатларнинг ғоваклиги эса 40-45 % ни ташкил этади (Качинский, 1950). Бу жиҳатдан қараганда, Ўзбекистондаги ҳамма суғориладиган тупроқларда агрегатларнинг ғоваклиги қониқарли эмас, чунки бу кўрсаткич 30-40 % га ҳам етмайди. 

Айрим жойларни ҳисобга олмаганда, чўл минтақасининг умумий ғоваклиги қониқарли эмас. Бўз тупроқлар ҳайдалма қатлам ғоваклигини қониқарли деб баҳолаш мумкин, холос. Умумий 60 % атрофида бўладиган тўқ тусли бўз тупроқлар ва ўтлоқ тупроқлар ҳайдалма қаватинигина маданий ҳолга келган тупроқлар қаторига киритиш мумкин.

Бўз тупроқдларда капилляр сув йиғиладиган ғоваклар жуда кўп бўлиб, 10-30% ўртасида ўзгариб туради, дала нам сиғими миқдорида сув билан банд булган ғовакларга нисбатан эса 70 % га етади ва ундан ҳам ошади. Капилляр сув йиғиладиган тешикларнинг кўп бўлиши бирикган сув тўпланадаган тешикларнинг камлигига боғлиқ. бу ҳол шўрланмаган тупроқларда юз беради ва бундай бўлишига сабаб Ўзбекистондаги суғориладиган тупроқларда чангнинг кўплигидир. Буни биз 21-жадвал маълумотларида Хоразм воҳаси тупроқлари мисолида кўришимиз мумкин.
Муҳокама учун саволлар

3.1. Тупроқ ғоваклиги қандай таърифланади?

3.2. Тупроқ ғоваклиги қандай ҳолатларига қараб ўзгаради?

3.3. Тупроқ бўлакчалари гексонал шаклда жойлашганда ғовклик қандай бўлади?

3.4. Тупроқда бўлакчалар кўп озлиги ғовакликга таъсир этадими?

3.5. Чириндига юой тупроқларнинг ғоваклиги қандай бўлади?

3.6. Тупроқнинг пастки қатламларида ғоваклик қанча?

3.7. Тупроқ ғовакларининг агрегатлар шакли ва сонига қараб қандай бўлинади?

3.8.  Тупроқ юзасидаги ёриқлар катта-кичиклигига қараб бўлиниши қандай?

3.9. Нима сабабдан ғоваклик тупроқ унумдорлигини белгилайди?

3.10. Ўсимлик илдизлари ва бактериялар қайси катталикдаги бўшлиқЛарга Кира олмайди?

3.11. Қандай ғоваклар капилляр ғоваклик деб аталади?

3.12. Тупроқдаги ғоваклик табақаланиши сони бўйича нечтани ташкил қилади?

3.13. Ғовакликнинг зич ҳам бўш боғланган сувлар билан банд бўлган қисми тупроқда кетадиган фаол жараёнларда иштирок этадими?

3.14. Чўл ва бўз тупроқлар бир-биридан қайси белгилари билан фарқланади?

3.15. Ўзбекистон асосий суғориладиган тупроқлари қониқарлими?

3.16. Ўзбекистон қўриқ ва суғориладиган тупроқларида ғовакликнинг ўзгариш қонуниятлари нималардан иборат?

3.17. Қуйидаги ғоваклик кўрсаткичларидан қайсиниси қониқарли ҳисобланишини топинг?

1) 40-45%; 2) 35-40%; 3) 45-50%; 4) 50-55%.

4-савол бўйича дарс мақсади: тупроқ умумий физик хоссаларини яхшилаш орқали унинг унумдорлигини ошириш мумкинлиги ва ишлаб чиқилган усуллари ҳақида фикр юритилади.

Идентив ўқув мақсадлари:

1. Эрозияга учраган тупроқларда солиштирма ва ҳажм массаси ҳамда ғоваклик кўрсаткичларнинг микдори ўлчовлари ва уларнинг тупроқ унумдорлигини бошқаришдаги салмоғи кўрсатилади.

2.  Ирригацион эрозия таъсирида зич қатламининг физик ҳолатларини қандай агротехник тадбирлар билан яхшилаш мумкинлиги изоҳланади.

3. Ўзбекистон суғориладиган тупроқларининг физик хоссаларини баҳолаш даражалари ҳақида

4-савол баёни: 

           Тупроқ умумий физик хоссалари ва унинг эрозия жараёнларидаги аҳамияти

Тупроқнинг умумий физик хоссаларига унинг солиштирма ва ҳажм масасси ҳамда ғоваклиги киради. Республика суғориладиган тупроқларида бу кўрсатгичларнинг миқдори, ўлчовлари ва уларнинг тупроқ унумдорлигини бошқаришдаги салмоғи қандай?  Даставвал тупроқларнинг солиштирма массаси тўғрисида сўз борганда шуни эътироф қилиш лозимки-бу физик кўрсатгич республикамизнинг барча суғориладиган  тупроқлари учун деярли бир хил миқдорда ифодаланадиган ва узоқ муддат давомида ҳам ўзгармайдиган (ҳатто уни биз «константа», ўзгармайдиган рақам деб ҳам атаймиз) физик катталикдир. Чунки, солиштирма масса-шу тупроқни ҳосил бўлишига сабаб бўлган-она жинс (минерал)ларнинг солиштирма массасининг аксидир. Бироқ суғориш муддатининг ошиши, айниқса гидроморф тупроқ ҳосил бўлиш жараёнида солиштирма масса кўрсатгичи ўзгариши мумкин. Республикамизнинг барча суғориладиган худудларидаги тупроқлар асосан проллювиал ва аллювиал ётқизиқлар устида ҳосил бўлганлиги ҳамда бу ётқизиқларни асосини дала шпати минераллари ташкил қилганлиги сабабли ҳайдалма қатламидан токи 1,5-2,0 м чуқурликгача солиштирма масса 2,68-2,70 г(см3 миқдорига тенг. Ҳайдалма қатламда эса бу миқдор бироз камайиб –2,58-2,65 г(cм3 миқдор ўртасида тебраниб туради. Бундай камайиш ва тебраниш асосан ҳайдалма қатламдаги чиринди миқдорига боғлик бўлади (22-жадвал).

Тупроқнинг ҳажм массаси (зичлиги-ҲМ) солиштирма массасидан фарқли ўлароқ, барча турдаги агротехник тадбирлар (суғориш, ишлов бериш, турли экинлар экиш, маҳалий органик ва минерал ўғитларни солиш ва бошқалар) таъсирида жуда, ўзгарувчан физик кўрсатгичдир. Ҳажм масса–бу тупроқнинг табиий ҳолатдаги оғирлиги демакдир. Бу оғирлик мажмуасида-тупроқ механик унсурларидан ташкил топган агрегатлар уюшмаси, унда мавжуд ғоваклик, ғовакликдаги тупроқ ҳавоси ва намлик киради. Шундай экан, тупроқларнинг ҳажм массаси,  агрегатлик ва уларнинг жойланиш ҳолатига қараб ўзгаради. 

Ҳажм масса (зичлик)ни  ўзгаришига сабаб бўлувчи иккита асосий омил-тупроқга ишлов бериш ва суғоришдир. Ҳар қандай ишлов тури тупроқнинг юқори қисми агрегатларига, улардаги ғовакларни жойланишига ҲМ ни камайишига таъсир қилади. Суғориш натижасида эса агрегатларни парчаланиши ҲМ ни ошишига олиб келади.

Суғориладиган тупроқларни ҳажм массасини баҳолаш даражалари 22-жадвал маълумотларида келтирилган.

Ўзбекистон суғориладиган тупроқларида  агрегатларнинг камлиги ҳамда уларнинг сувга чидамсизлиги ҳажм массани вегетация давомида ўзгариб туришига олиб келади. Суғориш сувлари агрегатларни парчалайди ва уларни янада зичланишига сабаб бўлади, янги суғориладиган ерлар аста-секин зичлашиб, тупроқ қовушмасининг зичлиги жиҳатидан ўртача ўринда туради. Турли типдаги суғориладиган тупроқлар қовушмасининг зичлиги жиҳатидан бир- бирига яқин туради.  Чўл минтақасидаги гидроморф шароитдаги тупроқлар айниқса кучли зичлашган бўлади. Умуман, қуйи қатламлардаги тупроқнинг ҳажм массаси устки қатлам тупроқнинг ҳажм массасига нисбатан каттароқ бўлади. Энг катта ҳажм масса ҳайдалма ости қатлами учун хос.

Ҳайдалма қатлам тагидаги зичлашган қатлам, яъни плуг товони суғориш вақтида берилган сувнинг ва қисман ишлов қуролларининг тупроқ агрегатларини парчалаши ва буни эвазига тупроқнинг зичланиши вужудга келади. Шунинг учун ҳам қадимдан суғориладиган тупроқларнинг ҳайдалма ости қатламлари бирмунча катта ҳажм массасига эга (1,60-1,80 г(см3). ҲМ (зичликнинг) бундай юқори бўлиши ўз навбатида тупроқ ғоваклигини кескин камайишига (40%дан кам) олиб келади. Зичликнинг ошиши ўз навбатида тупроқларнинг сув-ҳаво тартиботини кескин ёмонлашувига олиб келади. Ўта зич шароитда ўсимлик илдизлари пастки қатламга ўтаолмайди. Бу қатламнинг сув ўтказувчанлиги  паст бўлганлиги сабабли суғориш сувларининг тўпланиши  натижасида тупроқда ҳаво миқдорини кескин камайиши вужудга келади. Ўсимлик илдизи чирийди, аэроб жараён анаэроб жараён билан ўрин алмашади ва ҳакозо. Деҳқончиликдаги бундай ноҳуш ҳодиса ҳақиқатан ҳам маданий ўсимликларни ўсишини қийин шароитга олиб келади. Бу жараён узоқ давом этса, уни батамом барбод бўлишига олиб келади.

Кўпгина илмий тадқиқот муассасалари томонидан олиб борилган тажрибалар асосида республиканинг асосий тупроқларида мақбул зичлик кўрсатгичлари аниқланган. Масалан тажрибаларда ўрганилган тупроқларнинг сув-физик, биологик тартиботига ҳамда ғўзанинг ўсиши ривожланиши ва ҳосилдорлик натижаларига кўра, қашқадарёнинг кўп қаватли қадимги аллювиал ётқизиқларида ҳосил бўлган (қарши чўли ваҳоси) енгил механик таркибли тақирсимон тупроқларда мақбул зичлик 1,3-1,4 г(см3, ўрта қумоқли ва енгил лойлида 1,2-1,4 г(см3ни ташкил қилади. Чўл худудининг (Бухоро ваҳоси) қалин ирригация аллювиал ётқизиқларида ҳосил бўлган қадимдан суғориладиган, оғир қумоқли ўтлоқи тупроқлар учун зичлик 1,2-1,4 г(cм3, янгидан суғориладиган оғир қумоқли оч тусли бўз тупроқлар учун зичлик 1,2-1,4 г(cм3, қадимдан суғориладиган типик бўз тупроқлар ва ўтлоқи тупроқлар учун зичлик 1,2-1,4 г(см3, энг ноқулай (критик) зичлик эса 1,5-1,6 г(cм3 ни ташкил қилади.

 Ҳайдалма ости зич қатламининг физик ҳоллатларини қандай агротехник тадбирлар билан яхшилаш мумкин? Албатта, зичлашган қатламнинг сув-ҳаво, сув-озиқа, иссиқлик тартиботларни яхшилашга қаратилган бир нечта агротехник тадбирлар мавжуд. Булардан энг асосийси ҳайдов қатламининг йил сайин ўзгартириб туриш ҳамда зичлашган қатламларини юмшатиш ҳисобланади. Лекин бу тадбир муаммони тўла ҳал эта олмайди, чунки бир неча 10 йил  давомида ҳайдаш чуқурлиги 50 см ва ундан ҳам ортиши мумкин. Бундай чуқурликни кам қувватли енгил вазнли ишлов техникаси бажара олмайди. Бунинг учун жуда қудратли, оғир вазнли техника зарур. Агарда тупроқнинг механик таркиби оғир бўлса, бундай техника ҳам 50-60 см чуқурликда тупроқни ағдариб ҳайдай олмайди. Айрим ҳолларда бу қатламнинг ривожланишини олдини олиш учун ҳар йили ёки 2 йилда бир марта ҳайдаш чуқурлигини ўзгартириб туриш лозим, яъни бир йил 34 см чуқурликда бўлса, кейинги йил 30 см, 2 йилдан сўнг 26 см ва ҳакозо. Бу билан биз бир меёрда шакилланаётган ҳайдалма остки (плуг товони) зичланган қатламнинг ривожланиш тезлигини бузган бўламиз.

Ҳайдалма остки зич қатламини бартараф қилишнинг энг яхши йўли бу ғўза-беда-ғалла алмашлаб экиш тизими ҳисобланади. Биологик усул деб ном олган бу агротехник тадбир фақатгина юқори қатлам зичлигини камайтирмасдан, балки ушбу қатламни озиқа моддалари, жумладан биологик азот билан бойитади.

Тупроқ зичлигини олдини олувчи ва сақлаб турувчи усуллардан Ўзбекистон республикаси асосий тупроқларида олиб борилган кўпгина тажрибаларда исботланишича қишлоқ хўжалик экинларини пуштада ўстириш усулидир. Суғориладиган тупроқларга қатор оралари 90 сантиметрли пуштага чигит экилганда мақбул зичлик ҳосил бўлади, ушланади ҳамда тупроқда энг қулай сув, ҳаво, иссиқлик, озиқа тартиботлари ва юқори биологик фаоллик ҳосил бўлиши натижасида пахта ҳосилдорлиги 3-6 ц(га ошади. 

Суғориладиган тупроқларда пуштага экилиб рангсиз полиэтилен пленка, чириган гўнг, лигнин ва бошқа органик моддалар билан мулчаланганда мақбул зичлик сақланиши (1,25-1,40 г(cм3), умумий ғоваклик (47-50%), сувга чидамли агрегатларни таркибини яхшиланиши, сув сиғимини 2-9%га, сув ўтказувчанлик 1,5-2 бараварга, фаол ҳарорат йиғиндиси 1300С дан 3500С гача ошиши натижасида тупроқда иссиқлик етишмаслиги ва қатқалоқ ҳосил бўлишига барҳам берилади, физик буғланишни камайиши, ўсимликни ўсиши ва ривожланишини тезлаштиради ва шу билан биргаликда тупроқ намлигидан, озиқа моддаларидан максимал фойдаланиши таъминланади. Пушталар мулчаланганда тупроқда мақбул сув-физик, иссиқлик ва озиқа тартиботлари ҳосил бўлиши билан атроф муҳитга органик ва саноат чиқиндиларини таъсирини камайиши ҳисобига экологик муҳит яхшиланади, ғўзани интенсив ривожланиши, сифатли ҳосил олиниши таъминланади. 

Зичланган қатламнинг физик хусусиятини яхшилашининг ҳозирги замонавий усулларидан бири-тупроқларга йил давомида кам ишлов бериш, ҳаттоки асосий ишлов беришдан (шудгордан) воз кечиш ҳисобланади. Тупроқни ҳимояловчи бу технология ҳозирги кунда синаб кўрилмоқда ва яхши натижа бермоқда. Бу технологияни, албатта, биз махсус тавсияномада ёртиш ниятидамиз.

Республикамиз суғориладиган тупроқларининг ғоваклик даражасини баҳолаш тўғрисидаги маълумотлар ҳам 22-жадвалда берилган. Умуман олганда, Ўзбекистоннинг асосий тупроқ типлари, типчалари бироз миқдорда бўлса ҳам, сувга чидамли макроагрегатларни (диаметри 0,25 мм катта) сақлайди. Айниқса, бўз тупроқлар, ва бўз тупроқлар минтақасида жойлашган ўтлоқи аллювиал тупроқлар шундай тупроқлар гуруҳига мансуб. Бироқ бизнинг тупроқларимиз микроагрегатли тупроқлардир (диаметри 0,25 мм кичик) ва бу микроагрегатлар ўзига хос ғовакликни вужудга келтиради.

11-жадвал

Ўзбекистон суғориладиган тупроқларининг физик  хоссаларини баҳолаш даражалари

	Кўрсаткич
	Кўрсаткич миқдори
	Ўзбекистон вилоятлари тупроқлари

	Статья II. 
	
	Баҳоси
	Тарқалиши

	1. Ҳажм массаси (зичлик), г(см3
Тупроқ қаттиқ қисмининг солиштирма массаси, г(см3
Умумий ғоваклик, %

Агрегат ғовакликлиги (диаметри 10 мм дан 2 мм гача) ҳажмига нисбатан % ҳисобида.
	<1,10

1,10-1,19

1,20-1,29

1,30-1,39

1,40-1,49

1,50-1,59

1,60-1,65

>1,65

<2,50

2,50-2,60

2,60-2,65

2,65-2,70

2,70-2,75

>2,75

>60

60-55

55-50

50-45

45-40

<40

>40

35-40

30-35

25-30

<25


	 Жуда бўш зичлашган-ғалла, ем-хашак, беда ҳайдалгандан ва ағдарилгандан кейинги соз ва қумоқларни янги ҳайдалгандан кейинги ҳайдалма қатлам, соз ва қумоқ тупроқларнинг структурали етилганлик ҳолати, ўз оғирлиги ва ёғин сочинлар таъсирида чўкади ва жойлашади. Суғориладиган худудларда учрамайди.

 Бўш зичлашган йирик (ғовак) –қумоқ ва соз   тупроқлар етилган ҳолатидаги ишлов берилганга қадар юқори чириндили қатламига хос. Янги ҳайдалгандан кейинги ҳайдалма  қисм, суғориш ва экиш олдидан ишлов берилганда чўкади ва жойлашади. 

Суғориладиган худудда жуда кам, энг тепа чириндили, структурали қатламда учрайди.

Кам зичлашган–юқори қатлам экиш олдидан етилганлик даражада ишлов берилгандан кейинги ҳолати, кўп-ўртача  чириндили, қумоқли, юқори агрегатли ва маданийлашган тупроқларга хос. Кучли ёмғирдан ёки суғоришдан сўнг енгил чўкади. қишлоқ хўжалик экинлари ўсиши ва ривожланиши энг мақбул кечади. Суғориладиган худуднинг кўп майдонини эгалламайди.

Ўртача зичлашган-экишга ўз вақтида тайёрланган, енгил, ўрта, ва оғирқумлоқли, ўртача агрегатли ва маданийлашган. Ўртача чириндили тупроқларнинг ҳайдалма қатлами учун хос. Суғориладиган ерларнинг катта майдонларини ишғол қилади. қишлоқ хўжалик экинлар яхши ривожланади ва  мақбул зичлик ҳисобланади.

Кучли зичлашган-экишга етилмаган ҳолатда тайёрланган, қумлоқи, қумоқ тупроқлар учун хос, кучсиз агрегатли, кам чириндили, қадимдан суғориладиган, кучсиз маданийлашган, ҳайдов ва ҳайдов ости қатлами учун хос. Суғориладиган майдонларда кенг тарқалган. қишлоқ хўжалик экинларини ўсиши ва ривожланиши учун мақбул зичликдан юқори. 

қаттиқ зичлашган –лой ҳолатида ишлов берилган ҳайдов қатлами кўп йиллар давомида оғир техникалар ва суғориш таъсирида ҳайдов ости қатламида ҳосил бўлган қатлам ҳамда оғир ва соз механик таркибли кесма қатламлари учун хос, кам маданийлашган, шудгор қилиш даврида  йирик кесаклар ҳосил бўлади. қишлоқ хўжалик ўсимликларини ўсиши ва ривожланиши учун қониқарсиз. Бундай қаттиқ зичлашган тупроқларида ўсимлик илдизлари чуқур қатламларига қийинчилик билан кириб боради, бўйи паст кучсиз ривожланган 

Юқори қаттиқ зич –соз, арзик, гипсли ва ҳайдов ости қатламларга хос. қишлоқ хўжалик машиналари излари остида ҳам учрайди. Бундай тупроқларни шудгор ва ишлов беришда жуда кўп куч сарф қилинади. Маданий ўсимликлар учун яроқсиз. Ўсимликлар илдизлари фақатгина ёриқлар орасида пачоқланган ҳолатда кам ривожланади.

Фавқулотда қаттиқ зичлашган-неоген, пролювий, ётқизиқларида ҳосил бўлган эрозияга учраган ва оғир техника ғилдираклари ости қатламларига ва сингдириш сиғимида Na ва Mg миқдори кўп бўлган шўртоблашган тупроқлар. қишлоқ хўжалик экинлари учун умуман яроқсиз.

Жуда паст – бўз тупроқлар минтақасидаги гидроморф тупроқларнинг ҳайдалма қатлами учун хос  

Паст (қуйи)- суғориш билан банд бўлган тўқ тусли ва маданийлашган типик бўз тупроқларнинг ҳайдалма қатлами учун хос

Ўртачадан паст-суғориладиган типик бўзтупроқ минтақасининг устки қисмига хос.

Ўртача даражали-чўл тупроғининг устки қатлама ва бўзтупроқнинг остки қатламига хос.

Ўртачадан юқори-тупроқнинг ҳайдов ости қатлами ва чўл минтақасининг ўзида темир бирикмалари ва оғир заррачали минераллар сақловчи тупроқ ҳосил қилувчи жинсларига хос.

Юқори-қизил ранги неоген ётқизиқлари устига ҳосил бўлган ва суғориладиган тўқ тусли ва типик бўз тупроқларининг ҳайдалма остки қатлами учун хос.

Жуда юқори (баланд)-ҳажм оғирлиги 1,0-1,1 г(см3 ни ташкил қилган ўта ғовак тўқ тусли, бўз, чириндили, типик бўз ва гидроморф тупроқларнинг устки қатламига хос. Аэрация даражаси 30% дан ортиқ.

Юқори (баланд) –ҳажм оғирлиги 1,0-1,1 г(см3 ни ташкил этадиган маданийлашган тўқ тусли ва типик бўз тупроқларнинг ҳайдалма қатлами учун хос. Аэрация даража 30-25% ўртасида бўлади.

Яхши –ҳажм оғирлиги 1,1-1,2 г(см3 ни ташкил қилган ҳамда ғўза ва бошқа экинлар ўсиши ва ривожланиши учун қулай бўлган бўз тупроқлар минтақаси суғориладиган ерларининг ҳайдалма қатламига хос ва аэрация меёри 25-20% бўлади. 

Ўртача-ҳажм оғирлиги 1,2-1,3 г(см3 ни ташкил қилган ҳамда ғўза ва бошқа экинлар ўсиши ва ривожланиши учун қулай бўлган чўл минтақасида тарқалган суғориладиган қумли ва қумлоқ тупроқларнинг ҳайдалма қатлами учун хос. Аэрация даражаси 20%.

қониқарли-ҳажм оғирлиги 1,3-1,4 г(см3 ни ташкил қилган шўрланмаган ва кам ўртача шўрланган ўтлоқи, ўтлоқи-созли, тақирли тупроқларнинг ҳайдалма қатлами учун хос. Аэрация даражаси 20-18% ташкил қилади.

қониқарсиз-маданий ўсимликлар учун қониқарсиз, асосан ҳажм оғирлиги 1,5 г(см3 дан юқори бўлган зич гипслашган, арзикли ва ҳайдов ости қатламига хос. Аэрация даражаси 15% дан кам (бундай тупроқларда фаол бўлмаган ингичка ёриқлар кўп).

Юқори- тўқ тусли ва типик бўз тупроқ минтақасидаги йирик агрегатли ботқоқ, ўтлоқи-ботқоқ тупроқлар агрегатлари учун хос.

Энг яхши-гидроморф тупроқ, бедазорларнинг устки қисми агрегатларига хос. 

 Яхши-янгидан суғориладиган ва маданийлашган тупроқ агрегатларига хос.

қониқарли (ўртача)-чўл минтақаси тупроқ агрегати ҳамда бўз тупроқнинг остки зичлашган-қатламига хос.

қониқарсиз (ёмон) – жуда зич лой ва майда заррачали тупроқ агрегатларига хос.


	Тошкент воҳаси, Фарғона водийси, Жиззах, Самарқанд,

қашқадарё,

Сурхондарё 

Тошкент воҳаси, Фарғона водийси, Жиззах, Самарқанд,

қашқадарё,

Сурхондарё 

Республика-нинг ҳамма  вилоятлари 

Республика-нинг ҳамма  вилоятлари 

Республика-нинг ҳамма вилоятлари-даги автоморф ва гидроморф тупроқлар

Республика-нинг ҳамма вилоятлари 

Республика вилоятлари-нинг гидроморф тупроқлари

Тошкент

қашқадарё

Сурхондарё

Бухоро Фарғона Хоразм

қорақолпа-ғистон республикаси

Тошкент

Самарқанд

қашқадарё

Андижон

Наманган

Тошкент

Самарқанд

қашқадарё

Андижон

Наманган

Жиззах

Тошкент

Самарқанд

қашқадарё

Андижон

Наманган

Сурхондарё

Сирдарё

Жиззах

қорақолпа-ғистон

Хоразм

Бухоро

қашқадарё

Сурхондарё

Навоий

Фарғона

Сирдарё

Жиззах

Фарғона

Бухоро

Хоразм

қорақолпа-ғистон

Сурхондарё

Навоий

Тошкент

қашқадарё

Сурхондарё

Наманган

Тошкент

Самарқанд

қашқадарё

Андижон Наманган

Сурхондарё

Тошкент

Самарқанд

қашқадарё

Андижон

Наманган

Жиззах

Сурхондарё

Тошкент

Самарқанд

қашқадарё

Андижон

Наманган

Сурхондарё

Сирдарё

Жиззах

қорақолпа-ғистон

Хоразм

Бухоро

қашқадарё

Сурхондарё

Навоий

қорақолпа-ғистон

Сирдарё

Жиззах

Фарғона

Бухоро

Хоразм

қашқадарё

Сурхондарё

Навоий

Гипсли, арзикли ва зич ҳайдалма остки қатлами мавжуд барча вилоятлар тупроқлари 

Андижон Наманган Тошкент

Самарқанд

қашқадарё

Сурхондарё

Республика-нинг ҳамма вилоятлари 

Сирдарё Жиззах

қашқадарё

Хоразм

қорақолпа-ғистон

Сурхондарё

Республика-нинг ҳамма вилоятлари 

Республика вилоятларнинг янгитдан ўзлаштрилган тупроқлари


Одатда чириндига бой агрегатли тупроқлар энг катта ғовакликга эга бўлади. Бундай тупроқларнинг устки қатламида умумий ғоваклик 55–60%дан ортади. Ғоваклик пастки қатламларда агрегатли бўлакчаларнинг миқдори камайганлиги сабабли камайиб боради. Ғоваклар шакл ва катта-кичиклигига қараб тупроқдаги жараёнларда бир хил иштирок этмайди. 
Диаметри
5-7 миллимикрондан кичик бўшлиқлар бирикган сув билан банд бўлади. Илдиз тукчалари диаметри камида 10 миллимикронгача бўлган бўшликларга, бактериялар эса диаметри  3 миллимикронгача бўлган бўшликларга кира олмайди. Хулоса қилиб айтганда тупроқдаги умумий ғоваклик ундаги сув-ҳаво алмашиниш жараёнини тўла бошқариш имкониятини беради деб айтиш қийин. Бунда фақатгина аэрацияни (ҳаво алмашинувини) таъминловчи ғоваклик йиғиндиси муҳим агрономик аҳамиятга эга.

Тупроқ ҳажм массани (зичликни) яхшилашга қаратилган барча тадбирлар ўз навбатида унинг ғоваклигини ҳам яхшилаш имконини беради.

Эрозияга чалиган тупроқлар бонитировкасида  механик таркиб ва зичликнинг аҳамияти
Суғориладиган тупроқларни бонитировка қилишда асосий (база) даражаси (шкала) қилиб генетик груҳлар ва механик таркиб асос қилиб олинади. Агрономик нуқтаи назаридан бошқа муҳим тупроқ хоссалари уларнинг миқдор ва сифат таркибига боғлик ҳолда бонитировка коэффициентлари ҳисобланади ва тупроқ унумдорлиги кўрсаткичини баҳолашда фойдаланилади.

Суғориладиган деҳқончиликда тупроқдаги ҳамма жараёнлар ўзгарувчан бўлиб айрим тупроқ хоссалари қисқа вақт ичида ўзгаради.

Шу сабабли баҳолаш кўрсаткичларини (критерияларини) танлашда кам ўзгарадиган, ва шу билан бирга ҳосилдорлик билан коррелатив боғланадиган хоссалар олинади. Суғориладиган деҳқончиликда бундай кўрсаткичларга тупроқларнинг механик таркиби киради. Тупроқларнинг механик таркиби она жинсдан ўтган ирсий хоссаларини ўзида мужжасамлаштиради. Шу билан бирга бу хоссалар кўп ҳолатда тупроқ унумдорлигини белгилайди. Механик таркиб тупроқ унумдорлигини тавсифлашда энг муҳим кўрсатгич бўлиб ҳисобланади. Кўпгина олиб борилган илмий ишлар натижасида аниқланишича оғир механик таркибли тупроқлар ўзида кўп озиқа моддалар сақлайди, энг муҳими кўп ушлаб туриш қобилиятига эга. Шу билан бирга бундай тупроқлар ёмон ҳаво-сув ўтказувчанлик хусусиятига эга. Аксинча, енгил таркибли тупроқлар кам озиқа моддалар ва сув заҳираси сақлайди, юқори сув ўтказувчанлиги ва ҳаво алмашинувини яхшилиги билан характерланади.

Суғориладиган тупроқларнинг генетик груҳ ва механик таркиб бўйича бонитировка қилишнинг асосий (база) даражаси (шкаласи) 23-жадвал маълумотларида келтрилган.

Тупроқ бонитировкаси-тупроқ сув-физик хоссаларини ўз ичига олувчи, қўшимча кўрсатгич ва тупроқ унумдорлигини комплекс баҳолашда бирдан-бир тупроқ агрономик таснифини ифодаловчи асосий қисм бўлиши зарур.

Бу агрономик тасниф бошқа кенг қамровли тупроқ-агрономик районлаштириш ва тупроқларни агрономик классификация қилишга, муҳим тупроқ хоссалари (технологик хоссалари ва шу билан бирга тупроқ зичлигини ўз ичига олган ҳолда) ҳар тамонлама тавсифлашга, қишлоқ хўжалиги ишлаб чиқаришда тупроқлардан самарали ва унумли фойдаланишга тавсия ишлаб чиқишга, комплекс агротехник ва мелиоратив тадбирлар олиб боришга, тупроқ унумдорлигини ва қишлоқ хўжалик экинлари ҳосилдорлигини оширишга қаратилган. 

Тупроқ зичлиги агрофизик хоссалари ичида энг муҳим ҳисобланиб, ундан асосан озиқа, сув, ҳаво тартиботлари ва микробиологик фаолиятига боғлик бўлиб охирги ҳисобда унинг ишлаб чиқариш қобилиятини белгилайди. Шу мунособат билан тупроқ унумдорлигини белгилашда вегетация даврида мақбул зичлик ҳосил бўлиши ва ушлаб туриш массаласининг аҳамияти ниҳоятда катта.

Суғориладиган деҳқончилик шароитида тупроқ зичлиги-уни ишлаб чиқариш қобилиятини аниқловчи омил сифатида аҳамияти янада юқори. Суғориладиган деҳқончилик шароитида, айниқса пахтачилик, ғаллачилик, канопчилик ва сабзавотчиликда ҳар суғоришдан кейин тупроқни юқори қатламини юмшатишга тўғри келади. Пахтачиликда вегетация даврида 3-5 марта ишлов берилади. Бунда ҳайдаш, молалаш, бороналаш, пахтани, кўракни машинада териш дефоллация ва кимёвий ишлов беришни ҳисобга олинганда тракторлар далага 8-10 марта, сабзавотчиликда эса бундан ҳам кўп ерга киради. Бундан ташқари тупроқ зичланишига вегетация даврида суғоришлар ва айниқса шўрини ювиш натижасида, агрегатларни парчаланиши, ғоваклар қисқариши, ҳайвонот дунёси изларини йўқолиши ҳам сабаб бўлади. Айниқса ишлов берилмайдиган ҳайдов ости қавати кучли зичлашади. Ҳар йили бир хил чуқурликда катта майдонларда шудгор ҳайдов остки қаватида «ҳайдов товони» ҳосил бўлишига сабаб бўлади. Оғир механик таркибли тупроқларда ҳажм оғирлик 1,60 г(см3 дан юқори зичлик ҳосил бўлади. «Ҳайдов товони» суғориш ва шўр ювиш даврида сув ўтказмайдиган қатлам бўлиб хизмат қилади ва натижада юза қатламда сув тўпланиши натижасида қайтарилиш шароити ҳосил бўлиб маданий ўсимликлар учун салбий таъсир кўрсатади.

12-жадвал 

Суғориладиган тупроқларни бонитировкалашнинг асосий даражаси

	Тупроқларнинг генетик гуруҳлари (тип ва типчалар номи, намланиш қаторлари)
	Механик таркиби

	
	қумли
	қум-лоқли
	Енгил қумоқли
	Ўрта қумоқли
	Оғир қумоқли
	Лойли

	Бўз тупроқлар минтақаси

	1.1 Суғориладиган автоморф тупроқлар

	Суғориладиган тўқ тусли бўз тупроқлар
	-
	-
	90
	100
	90
	80

	Суғориладиган типик бўз тупроқлар
	-
	-
	90
	100
	90
	80

	Суғориладиган оч тусли бўз тупроқлар
	-
	70
	95
	100
	90
	75

	1.2. Суғориладиган ораликдаги ўтувчи тупроқлар

	Суғориладиган бўз-ўтлоқи ва ўтлоқи-бўз тупроқлар
	-
	70
	90
	100
	80
	70

	1.3. Суғориладиган гидроморф тупроқлар

	Суғориладиган ўтлоқи
	-
	80
	95
	100
	80
	70

	Ўтлоқи-батқоқ ва батқоқ-ўтлоқи
	-
	90
	100
	95
	75
	65

	Суғориладиган батқоқ
	-
	75
	80
	75
	65
	60

	Чўл минтақаси тупроқлари

	II.1. Суғориладиган автоморф тупроқлар

	Суғориладиган сур тусли қўнғир тупроқлар
	-
	70
	95
	100
	90
	75

	Суғориладиган тақирсимон тупроқлар
	-
	75
	95
	100
	90
	70

	Суғориладиган тақирлар
	-
	80
	100
	90
	80
	65

	Суғориладиган чўл-қумли тупроқлар
	60
	-
	-
	-
	-
	-

	II.2. Суғориладиган ораликда ўтувчи тупроқлар

	Суғориладиган сур тусли қўнғир-ўтлоқи тупроқлар
	60
	70
	85
	100
	90
	70

	Суғориладиган тақирсимон-ўтлоқи
	-
	-
	80
	100
	85
	65

	Суғориладиган чўл-ўтлоқи ва ўтлоқи-чўл
	60
	80
	100
	85
	75
	65

	II.3. Суғориладиган гидроморф тупроқлар

	Суғориладиган ўтлоқи тупроқлар
	70
	85
	100
	90
	80
	60

	Суғориладиган ўтлоқи-батқоқ ва батқоқ-ўтлоқи
	70
	85
	100
	85
	70
	55

	Суғориладиган батқоқ тупроқлар
	60
	75
	80
	75
	60
	50


Ундан ташқари қаттиқ қатламлар маданий ўсимликларни илдизларини ўтиши ва ривожланишига тўсқинлик қилади. Ўсимликлар илдизларини ривожланишини чегараланиши уларнинг ҳосилдорлигини пасайтиради. Бундай шароитда 45-60 см дан 60-100 см гача чуқур юмшатиш яхши самара беради, чунки сув, ҳаво тартиботи яхшиланади, озиқа моддалар қувати  ва биологик фаоллиги ошади. Тупроқ зичлигини баҳолаш  кўрсатгичлари (критериялари) бўлиб умумий ғоваклик, ғоваклик аэрацияси ва ҳажм оғирлик маълумотлари ҳисобланади. Тупроқ ҳайдов остки қатлами зичлигининг бонитировка коэффициенти 14-жадвал маълумотларида келтирилган.

13-жадвал

Эрозияга учраган тупроқларнинг зичланиш бўйича бонитировкалаш коэффицентлари

	Зичланганлик даражаси
	Ҳажм оғирлик, г(см3
	Бонитировка коэффицентлари

	
	
	Автоморф тупроқлар
	Ярим автоморф ва гидроморф тупроқлар

	Зичланмаган 
	1,0-1,19
	1,00
	1,00

	Кам  
	1,20-1,29
	0,90
	0,85

	Ўртача 
	1,30-1,39
	0,80
	0,70

	Кучли 
	1,40-1,49
	0,70
	0,50

	Жуда кучли 
	1,50-1,65
	0,60
	0,40


Муҳокама учун саволлар

4.1. Суғориладиган тупроқларда умумфизик хоссалариниунинг унумдорлигини бошқаришдаги салмоғи қандай?

4.2. Суғориладиган ҳудудлардаги тупроқлар асосан пролювиал ва аллювиал ётқизиқлар асосини қайси минераллар ташкил қилади?

4.3. Нима сабабдан солиштирма массага нисбатан ҳажм массаси ўзгарувчан ҳисобланади?

4.4. Ҳажм масса ўзгаришига асосий иккита омил таъсир қилади, улар қайсилар?

4.5. Нима сабабдан агрегатларнинг камлиги вегетация давомида ҳажм массасини ўзгаришига сабаб бўлади?

4.6. Ўзбекистон суғориладиган тупроқларини мақбул зичлигини кўрсатгичи қанча?

4.7. Ҳайдалма ости зич қатламининг физик ҳлатларини қандай агротехник тадбирлар билан яхшилаш мумкин?

4.8.Ҳайдалма остки зич қатламини бартараф қилишнинг биологик усули нимадан иборат?

4.9. Тупроқ қаттиқ қисмининг солиштирма массаси бўйича баҳоси нечта кўрсатгичга бўлинади.

4.10. Тупроқ умумий ғоваклиги қандай баҳоланган?

4.11. Тупроқ агрегат ғоваклигига нисбатан баҳолаш кўрсатгичи қандай?

4.12.Тупроқларни умумфизик хоссаларини яхшиловчи усулларидан сиз қайси  тупроқга ишлов берувчи технология деб ҳисоблайсиз
4-АМАЛИЙ МАШҒУЛОТ

            Ажратилган вақт-6 соат

Тупроқ қаттиқ қисми солиштирма оғирлигини аниқлаш

Дарснинг мақсади

 Ўзбекистонда тарқалган тупроқларнинг қаттиқ қисми солиштирма оғирлигини ўрганиш ва тахлилллар асосида талабаларда тушунча хосил қилиш.

Идинтив ўқув мақсадлари

1. Ўзбекистонда тарқалган тупроқларнинг тоғ-жинси ва минерологик таркибини изохлаб бера олади.

2. Тупроқни тахлилга тайёрлай олади.

3. Тупроқларнинг солиштирма оғирлиги бўйича фарқланишини ажрата олади.

4. Тупроқ қаттиқ қисмининг солиштирма оғирлигини тахлил қила олади.

5. Тупроқнинг ҳажм масссасини аниқ тахлил қилиб бера олади. 

Керакли жихозлар

Ҳар хил тупроқ наъмуналари, пикнометр, дистилланган сув, термостат, аналитик ёки электрон тарози, эксикатор, алюмин бюкс ёки чинни стаканчалар, ҳар хил ҳажмдаги колбалар, ёғоч болғача, филътр қоғоз, металл цилиндр.

Ишнинг бажарилиш тартиби

Тупроқ солиштирма массаси пикнометрик усулда аниқланади. Пикнометр қуйидаги кўринишда ингичка бўйинли ва оғзи маҳкам беркиладиган шиша ўлчов идиши. Солиштирма массани аниқлашда махсус пикнометр бўлмаган тақдирда ингичка бўйинли ва шу ҳажмдаги оғзи маҳкам беркитиладиган ўлчов колбаларидан фойдаланиш мумкин.

Иш бошлашдан олдин ҳамма пикнометрлар рақамланади. Ундан кейин улар ювилади, дистирланган сувда чайилгандан сўнг, қуритувчи термостатда 2 соат давомида қуритилади. Ундан кейин эса олдиндан қайнатилган (2 соат давомида ҳавосини чиқариш учун) ва хона ҳароратигача совутилган дистирланган сув тўлдирилган (белгисигача) пикнометр оғирлиги 3 марта тортилади.

Пикнометрдаги сув тортилгандан сўнг тўкилади пикнометр қуритилади. Ҳамма тортишлар 0,001 г гача аниқланда амалга оширилади. Ишлатиладиган сув олдиндан 2-3 литр ҳажмда тайёрлаб қўйилади ва оғзи маҳкам тиқонига (пробка) хлор кальций найча ўрнатилган нейтрал оҳаги билан тўлдрилган идишда сақланади.

Тупроқни таҳлилга тайёрлаш

Қуруқ ҳаво ҳарорати ҳолатигача қуритилган тупроқ намунасидан ўртача 100-150 г олиниб диаметри 1 ммли ҳавончада майдаланиб элакдан ўтказилади. Агарда тупроқда йирик тошлар бўлса, у ҳолда улар ажратилади қолган қисми ундаги бошқа брикмалар (ўсимлик майда илдизлари, йирик қум ва ҳакозолар) билан бирга улар ташлаб юборилмайди майдаланилади ва аралаштирилади.

 Солиштирма массасини аниқлаш

Юқорида кўрсатилган усулда тайёрланган тупроқ намунасидан ўртача олинади (4та тупроқ намунаси); 2 та стаканчаларга (қуритиш стаканчалари) 4-5 г гигроскопик намликни аниқлаш учун бошқа 2 та намуна ҳар бири 10-15 г дан (пикнометрни ҳажмиги қараб) солиштирма массасини аниқлаш учун қуруқ пикнометрларга жойлаштирилади. Гигроскопиклик намлиги оддий усулда 100-1050С да термостатда доимий вазнига етгунча қуритиш орқали аниқланади. Бу гигроскопик намлик тупроқ солиштирма массаси учун олинадиган тупроқни абсолют қуруқ тупроқ ҳолатига ҳисоблаш учун ишлатилади.

Абсолют қуруқ тупроқ намунаси ҳисоби қуйидаги тенглама бўйича ҳисобланади: 

Бу ерда;

а – абсолют қуруқ тупроқ оғирлиги, г;

М-қуруқ ҳаво ҳолидаги тупроқ оғирлиги, г;



W-тупроқ намлиги, %.

Тупроқ солинган пикнометр дистирланган сув билан унинг яримигача тўлдирилади, ундаги тупроқ сув билан аста-секин арилаштирилади ва 30 минут давомида қумли ҳаммомда аста-секин қайнатилади (шу билан биргаликда пикнометрни қаттиқ қайнатишига йўл қўйилмаслик даркор) ва тупроқдаги ҳаво чиқарилади. Пикнометр тупроқ ва сув билан қайнатилгандан кейин кристализаторда ёки кечасига очиқ ҳолда хона ҳароратигача совугунча қолдирилади.

Кейинги куни пикнометрлар дистирланган қайнаган сув билан белгисигача тўлдирилади, тиқон билан беркитилади, ташқи томони фильтр қоғозда артилади ва торозида тортилади.

Тупроқ ҳавосини чиқариш учун кўпинча бошқа усул қўлланилади.

Бу қуйидагича: 11-12 соат тургандан кейин пикнометр тупроқ ва сув билан бўш ваккумга (эксикатор тубус билан) жойлаштирилади, ундан насос орқали ички босим 160 мм гача ҳаво сўриб олинади ва пикнометрлар ваккумда 1-2 соат қолдирилади. Кўрсатилган вақт ўтиши билан эксикаторга аста-секин ҳаво киритилади. Пикнометрлар олиниб сув билан тўлдрилади ва қолган қисми аниқлашлар қайнатилгандагидай олиб борилади.

Солиштирма масса аниқлаш қайтарилиши –2-3 қайтарилган.

Солиштирма масса қуйидаги тенглама орқали ҳисобланади:

бу ерда; d-солиштирма масса, г(см3


    а-абсолют қуриқ тупроқ оғирлиги, г



    с-пикнометрни сув билан оғирлиги,г



    в-пикнометрни сув ва тупроқ билан оғирлиги,г

Ҳисоб қуйидаги аниқликда 0,01 олиб борилади.

Аниқлаш қониқарли ҳисобланади, агарда 2 та параллал таҳлиларнинг аниқлиги 0,02-0,03 дан ошмаса, қўйидаги ёзишни олиб бориш тавсия қилинади.

	Тупроқ, тажриба варианти
	Чуқурлик, см
	Пикно(  метр рақами
	Тупроқ оғирлиги, г
	Тупроқ намлиги, г
	Абсолют қуруқ тупроқ оғирлиги,г
	Пикнометр оғирлиги
	Тупроқ солиш( тирма массаси
	Ўртача

	
	
	
	
	
	
	Сув билан
	сув ва тупроқ билан
	
	


Тупроқ ҳажм массасини аниқлаш

Тупроқ ҳажм массаси деб, тузилиши бузилмаган катталикдаги қуруқ тупроқ оғирлигига айтилади.

Одатда ҳажм масса грамдаги қўриқ тупроқнинг бир сантиметр куб катталиги билан ифодаланади (г(cм3), айрим қайтда бу кўрсатгич кг(см3 да ҳам белгиланади.

Тупроқ ҳажм массаси механик таркибга, структуралик ҳолатига ва бирикмасига боғлик. Тупроқлар ғоваклигини, ҳамда у ёки бу қатламдаги ва озиқа моддалар заҳирасини ҳисоблаш учун ҳажм массасини аниқлаш зарур. Бу мақсад учун турли баландликдаги ва ҳажмдаги метал цининдрлар ишлатилади. Яхшиси ҳажми 500 cм3 (баландлиги 100 мм, кесиш қисми диаметри 87 мм) ва 200 cм3 (баландлиги 50 мм кесиш қисми диаметри 71,4 мм) бўлган бурғулардан (цилиндр) фойдаланилган маъқулдир.

Агротехник масалалари ўрганишда (ишлов чуқурлиги, шудгор ва ҳақозолар) ҳажм массасини 100 cм3ли цилиндрда, баландлиги 100 мм диаметри 113 мм бўлган цилиндрда аниқлаш қулай.

Маълум катталикдаги цилиндрни (тупроқ намунаси олиш учун) унинг пастки қисми ўткирлаштрилган ва тепа қисми диаметрига нисбатан уни кесадиган қисми ташқи томони диаметри 1-2 мм кам. Цилиндрнинг тепа қисмига ҳалқа кийдирилади,  шу билан биргаликда аниқлаш даврида ёғоч тахтача (урулиш кучини бир текисда цилиндр юзаси бўйича текис тақсимлаш учун) қўйилиб ерга киргазилади.

Иш бошлашдан олдин цилиндр оғирлиги, унинг баландлиги ва цилиндрнинг кесадиган қисми аниқланиб, сўнгра уни ҳажми қуйидаги тенглама асосида ҳисобланади:

V(Пr2h,

Бу ерда; 

V-цилиндр ҳажми, cм3
П-3,14

          r-цилиндр кесиш қисмининг радиуси, см



h-цилиндр баландлиги, см

Аниқлаш техникаси. Энг характерли дала нуқтасида (тажриба бўлагида) тупроқ ҳажм массаси аниқлаш талаб қилинадиган чуқурликгача тупроқ кесмаси қўйилади. Кесма девори яхшилаб тозаланади ва сантиметр ёрдамида айрим генетик горизонтлар ёки тупроқ қатламлари ажратилади.

Кўзланган излиниш мақсади ва қараб ҳажм массаси турли мудатларда ва турли чуқурликда аниқланади. Одатда ҳажм массаси горизонт, горизонтларга ажратилиб қатламлар бўйича аниқланади. Яхшиси ҳажм оғирликни тупроқ намлиги билан биргаликда аниқлангани маъқулдир.

Ҳайдов қатламида тепадан (вертикал) ҳайдов қатлами (дастлаб 0-10 кейин 10-20 см ва ҳакозо) бўйича намуна цилинрда олинади. Ҳайдов қатлами учун аниқлаш қайтарилиши 5 марта. Тупроқ кесмаси пастки қатламларида бутун чуқурлиги бўйича кесма деворида аниқлаш камида учта қайтарилиш билан олиб борилади.

Ҳар бир горизонтда (деворида белгиланган 1-2 см юқори белгидан) ушбу мақсад учун пичоқ-куракча билан тупроқ олинади ва майдонча тайёрланади. Унга цилиндр қўйилади, тупроқга қўл билан итарилиб киритилади. Зичлашган тупроқларда цилиндр билан намуна олишда ёғоч болғачадан қўлланилади ёки тупроқ устунчалари тозаланиб, ундан сўнг цилиндр тупроқ билан пичоқ-куракча ёрдамида таг томонидан бир сантиметр қолдирилиб кесилади. Ундан ҳимоя халқа олинади ташқарида ошиқча ёпишган тупроқлар кесилиб олиниб ташланади. Цилиндр қирраларига тенглаштрилиб усти ва ости томон тупроқлари пичоқда кесилиб ташланади, ундан кейин тортилади.

Тортилгандан кейин тупроқ цилиндрдан клёнкага тўкилади ва яхшилаб аралаштрилиб, берилган цилиндр ҳажмидаги тупроқни абсолют қуруқ тупроқ миқдорига ҳисоблаш учун 2-3 намуна қуритиш стаканчаларига намликни аниқлаш учун намуна олинади.

Тупроқ ўртача намлиги бўйича ҳажм массаси (К) ҳисобланади ва ҳамма тупроқ намунаси ушбу тенгламада ҳисобланади:

Бу ерда:

Рс-цилиндр ҳажмида олинган нам тупроқ оғирлиги,г

W-тупроқ намлиги,%

V-цилиндр ҳажми, cм3.

Масалан, агарда 500 cм3 ҳажмдаги бўш цилиндр оғирлиги 407 г, нам тупроқ билан цилиндр 1184 г, тупроқ намлиги 15,10 % у ҳолда (К) тупроқ оғирлиги 

Тупроқ тузилиши, механик таркиби, гумус миқдорига боғлик ҳолда ҳайдов қатлам ҳажм массаси кенг чегарада тебранади 1,1 дан 1,45 гача, ҳайдов остки қатламида 1,35 дан 1,65 гача, ва пастки горизонтларда зич заминларда 1,8 г(cм3 гача етади.

5-АМАЛИЙ МАШҒУЛОТ

Ажратилан вақт-2 соат
Тупроқ ғоваклигини аниқлаш

Дарснинг мақсади

 Ўзбекистонда тарқалган тупроқларнинг ғоваклигини ўрганиш ва тахлиллар асосида талабаларда тушунча хосил қилиш.

Идинтив ўқув мақсадлари

1. Ўзбекистонда тарқалган тупроқларнинг ғоваклиги хақида маълумот  бера олади.

2. Тупроқнинг ғоваклик турларини ажрата олади.

3. Тупроқларнинг ғоваклигини аниқлаб бера олади.

Керакли жихозлар

Ҳар хил тупроқ наъмуналари, пикнометр, дистилланган сув, термостат, аналитик ёки электрон тарози, эксикатор, алюмин бюкс ёки чинни стаканчалар, ҳар хил ҳажмдаги колбалар, ёғоч болғача, филътр қоғоз, металл цилиндр.

Ишнинг бажарилиш тартиби
Тупроқ ғоваклиги деб, жамғарма ҳажм ғоваклиги ўртасидаги уни заррачалари бирлиги ҳажмига айтилади. У тупроқ ҳажмидан фоизда ифодаланади. Тупроқнинг умумий ғоваклиги (У/) ҳажм (К) ва солиштирма масса (d) бўйича қуйидаги тенглама бўйича ҳисобланади: 

тупроқ ҳажмига нисбатан

Масалан, агарда ҳажм массаси ёки тупроқ зичлиги 1,35 г(cм3 га, солиштирма масса бўз тупроқ типидаги-2,70 тенг бўлса, у ҳолда ғоваклик қуйидаги бўлади:

Агарда солиштирма масса маълум бўлмаса, уни аниқлаш зарур.

Ҳажм оғирлик ва ғовакликни аниқлаш учун қуйидаги тартибда олиб бориш тавсия қилинади:

	Тупроқ тажриба вариан( ти
	Ци( линдр тартиб рақами
	Ци( линдр оғир( лиги, г
	Ци-линдр ҳажми

г(cм3
	Нам тупроқ билан цилиндр оғир( лиги, г
	Нам тупроқ оғир( лиги, г
	Тупроқ намлиги % вазнига нис бати
	қуруқ тупроқ оғир( лиги, г
	Ҳажм массаси, г(cм3
	Ғовак( лик, %
	Чуқур( лик,

см
	Тупроқ қаттиқ қисми ҳажми,

г(cм3


Тупроқ қаттиқ қисми ҳажми 100 миқдори фарқи ва ғоваклик катталиги. Тупроқ қаттиқ қисми ва ҳаво, сув нисбатларини график ҳолатда олинган маълумотлар асосида изоҳлаш мумкин. Турли чуқурликдаги сув ва ҳаво миқдори ҳақида график тарзида яхши кўринади: ҳамма катталиклар тупроқ ҳажмига нисбатан фоизда изоҳланади. Умумий ғоваклик қанча паст ва намлик юқори бўлса, тупроқда шунчалик ҳаво кам сақланади.

